
Ši 


AUTORIAUS ŽODIS 


Praėjusią (1938 m.) vasarą išleidome dvi 
knygeles: Kristus ir Dievas. Dabar leidžiame 
trečiąją: Bažnyčia. Visos tos trys knygelės: 
Bažnyčia, Kristus ir Dievas, sudaro vieną veika- 
1ą. Tik tie, kurie jas visas tris skaitys, gaus tam 
tikrą krikščioniškojo mokslo visumą. 

Kaip anas dvi knygeles, taip ir šią, pirmoje 
eilėje skiriame mylimąjai Lietuvos moksleivijai. 


AUTORIUS 


Kaunas, 1938 m. gruodžio mėn, 8 d. 

$1. 
MOKSLO AUTORITETAS 


Kiekviena gyvenimo, ar mokslo sritis turi 
savo autoritetą; turi tam tikras įstaigas, iš ku- 
rių vienoks, ar kitoks mokslas skelbiamas, Pa- 
našiai turi būti ir religijos srityje. Reikia, kad 
kas nors rūpintųsi religijos grynumu, jos kles- 
tėjimų ir gynimu nuo visokių puolimų. 

Jokia valstybė be autoriteto negali išsilaiky- 
ti. Valstybės autoritetą sudaro jos valdžia. Pa- 
našus autoritetas reikalingas ir religijos srityje. 
Gyvenimas yra įrodęs, kad ten, kur religijos sri- 
tyje buvo išsižadėta autoriteto, religinis gyveni- 
mas susmuko, išsigimė, Tai ypač įrodė protes- 
tantizmas. Protestantai paneigė religijos moks- 
lo autoritetą ir dėl to suskilo į daugybę tarp sa- 
vęs kovojančių sektų. 

Kur galima rasti tikrą religijos autoritetą? 
Protestantai religijos autoritetu laiko Šventąjį 
Raštą. Pasak jų, Šventasis Raštas — tai vienin- 
telis religijos mokslo autoritetas. Katalikai re- 
ligijos mokslo autoritetu laiko ne tik Šventąjį 

Raštą, bet ir gyvą ir neklaidingai mokinančią 
Bažnyčią. Bažnyčia gyvu žodžiu skelbia religijos 
mokslą, kurį semia iš Šventojo Rašto ir gyvos 
Tradicijos. 

Kaip atrodytų, jei kas sakytų, jog nereikia 
jokios vyriausybės, o pakanka tik konstitucijos? 
Konstitucija yra, ir tegul kiekvienas ją aiškina, 
kaip išmano, tegu tą konstituciją gyvenime 
taiko taip, kaip kam patinka. Aišku, kad tokiu 
keliu bus prieinama prie absurdų. 


Žmogus nesitenkina kokiomis nors religijos 
nuotrupomis, bet nori turėti pilną religiją, ne- 
turinčią savyje jokių spragų. Be to, religijos tie- 
sos turi būti visiems žmonėms prieinamos. Vie- 
nas tik Šventasis Raštas žmogui dar nesuteikia 
pilnos religijos ir ne visiems žmonėms jis priei- 
namas. Ne visais laikais ir ne visi žmonės mokė- 
jo skaityti; ir dabar dar daug žmonių skaityti 
nemoka. O ir mokantieji skaityti Šventąjį Raštą 
ne visi vienaip supranta. Kas gali išaiškinti skir- 
tingas nuomones ir pamokyti tikros tiesos? Rei- 
kalingas koks nors autoritetas, kuris būtų vi- 
siems prieinamas. Toks autoritetas negali būti 
mirusi raidė, negalinti į žmones prabilti, bet gy- 
vas organizmas. Gyvas neklaidingo mokslo 
skelbėjas yra visiems prieinamas, skelbia visas 
religijos tiesas, esančias Šv Rašte ir gyvoje Tra- 
dicijoje, ir. apreikštas tiesas sugeba pritaikyti 
praktiškam gyvenimui. „Toks neklaidingas reli- 

gijos mokslo skelbėjas ir autoritetas yra Kata- 
likų Bažnyčia. 

Krikščionims didžiausias religijos autoritetas | 
yra Jėzus Kristus. Jėzus Kristus šiame pasauly- 
je įsteigė regimą autoritetą — Bažnyčią; įsteigė 
draugiją su Petru ir apaštalais; dabar jų parei- 
gas eina popiežius ir vyskupai, su savo pagelbi- 
ninkais kunigais. Tuo būdu tarp žmonių yra die- 
viškos kilmės draugija, skelbianti dieviškas tie- 
sas ir teikianti dievišką gyvenimą. 


IDALIS 
BAŽNYČIA 


Šioje žemėje yra labai didelė organizacija — 
draugija, turinti per 400 milijonų narių, vadina- 
ma Bažnyčia. Istorija sako, kad ši draugija — 
Bažnyčia įkurta Kristaus. 

Dabar gyvenime yra katalikų, pravoslavų, 
„protestantų ir įvairių tautinių bažnyčių. Aki- 
vaizdoje to susiskaldymo, iškyla klausimas: Ar 
Kristus įkūrė vieną Bažnyčią, ar įkūrė jų dau- 
gelį, ar jokios religinės bendruomenės neįkūrė? 
Jeigu pasirodytų, kad Kristus įkūrė tik vieną 
Bažnyčią, tada tektų atsakyti į klausimą: kuri iš 
to daugelio religinių bendruomenių yra tikroji, 
Kristaus įkurtoji Bažnyčia? 


$2. 


"JĖZUS KRISTUS ĮKŪRĖ BAŽNYČIA 


Jėzus Kristus į šį pasaulį atėjo gelbėti žmo- 
nių. Apaštalus išmokė naujo mokslo, jiems davė 


11 


įvairių įgaliojimų ir paliepimų. Pats numirė, at- 
sikėlė iš numirusių ir įžengė į dangu. 

Ar Kristus savo mokslą šiame pasaulyje taip 
sau paliko, ar įgaliojo ką nors jį saugoti? Racio- 
nalistai mano, kad Kristus tik skelbęs savo 
mokslą ir daugiau nieko. Protestantai mano, 
kad Kristus įkūręs draugiją, bet toje draugijoje 
nepaskyręs jokios vadovybės — hierarchijos. 
Pravoslavai mano, kad Kristus įkūręs aristokra- 
tiško pobūdžio draugiją. Vyskupai toje draugi- 
joje esą apaštalų įpėdiniai ir jie valdą tikinčiuo- 
sius. Katalikai mano, kad Kristus įkūrė draugi- 
ją ir toje draugijoje paliko hierarchiškai sutvar- 
kytą vadovybę. Tos draugijos priešaky Kristus 
pastatė savo pavaduotoją šv. Petrą. 

Norėdami atsakyti į klausimą, ar tikrai Kris- 
tus įkūrė draugiją, pirmiausia turime išsiaiškin- 
ti, kas sudaro draugiją. Kiekvienoje tikroje 
draugijoje yra būtini šie keturi elementai: 
1. nariai, 2. valdyba, 3. įstatymai 
ir4. tikslas. 

1. Nariai. Vienas žmogus draugijos sudaryti 
negali. Kad galėtų būti draugija, reikia bent ke- 
lių žmonių, bent kelių narių. 

2. Valdyba. Ten, kur žmonės susirenka at- 
sitiktinai (pav., į prekymetį, į atlaidus), kur 
jiems niekas nevadovauja, ir draugijos nėra. 
Kad žmonių grupė būtų galima pavadinti drau- 
gija, reikia, kad jiems kas nors vadovautų, kad 
jie turėtų valdybą. 

3. Įstatymai. Nors būtų narių ir būtų kas 
jiems vadovauja, bet nebūtų, kas juos jungia, 
— tokie žmonės draugijos nesudarytų. O tie 
ryšiai, kurie žmones sujungia, yra įstatymai. 

4. Tikslas. Žmonės buriasi į draugijas, no- 
rėdami pasiekti kokį nors tikslą. Be tikslo 
draugijos nėra kuriamos. Nors ir viskas būtų 
padaryta, ko reikia draugijai, bet jeigu žmonių 
susibūrimas neturėtų tikslo, — draugija neišsi- 
laikytų. Draugija tik tada pateisinama ir pa- 
tvari, kada ji turi tikslą. 

Tikra draugija turi turėti keturis aukščiau 
minėtus elementus. Ten, kur tų keturių ele- 
mentų nėra, nėra ir draugijos. Juo draugija 
yra didesnė, juo stipriau ji turi būti centrali- 
zuota. Jei didelė draugija neturės stipraus 
centro, ji neišsilaikys, iširs. 

Dabar pažiūrėsime, ar Kristus įkūrė drau- 
giją su visais jos savumais. 

1. Draugijai reikalingi nariai. Kristus per 
trejus metus mokė žmones, juos traukė prie sa+ 
vęs ir tuo būdu ruošė savo būsimai draugijai 
narių: „Ateikite pas mane visi, kurie vargstate 
ir esate apsunkinti, ir aš jus atgaivinsiu“ (Mato 
11, 28). Kristaus kvietimo žmonės paklausė. 
Atsirado daug tokių, kurie ryžosi visada būti su 
Kristum, kurie sutiko būti Kristaus naujai ku- 
riamosios karalystės nariais. 

Kristus ne tik mokslą skelbė, bet ir draugiją 

organizavo. Šavo kalbose jis dažnai mini dan- 
gaus karalystę, apie ją duodamas įvairių paly- 
ginimų, pav.: „Dangaus karalystė panaši į žmo- 
gų, kurs pasėjo savo dirvoje geros sėklos. Bet 
žmonėms bemiegant, atėjo jo neprietelis, pasėjo 
kviečiuose raugių ir nuėjo sau...“ (Mato 13, 
24...) „Dangaus karalystė panaši į žmogų šei- 
mininką, kurs anksti rytą išėjo samdytis darbi- 
ninkų savo vynuogynui. Susiderėjęs su darbi- 
'ninkais po denarą dienai, jis nusiuntė juos į vy- 
nuogyną...“ (Mato 20, 1...) „Dangaus karalystė 
panaši į žmogų karalių, kurs kėlė savo sūnui 
vestuves. Jis siuntė savo tarnus pašaukti pa- 
kviestųjų į vestuves...“ (Mato 22, 2...) Kristus 
pats ir per savo kvieslius į naujai kuriamą ka- 
ralystę kviečia visus. Vieni to kvietimo pa- 
klauso, kiti nepaklauso. Tarp paklausiusių yra 
gerų ir blogų žmonių. Paklausiusieji nėra pa- 
liekami kaip palaida masė, bet organizuojami 
dirbti tvarkingam darbui. 

2. Draugijai yra reikalinga valdyba. Iš savo 
mokinių Kristus dvylika ima į ypatingą globą: 
„Anomis dienomis atsitiko, kad jis išėjo į kalną 
melstis ir praleido naktį maldoje Dievui. Iš- 
aušus, jis pasivadino savo mokytinius ir išsi- 
rinko iš jų tarpo dvyliką (kuriuos jis ir apašta- 
lais praminė): Simoną, kurį jis praminė Petru, 
ir jo brolį Andriejų, Jokūbą ir Joną, Pilypą ir 

"Baltramiejų, Matą ir Tomą, Alpiejaus sūnų Jo- 
ikūbą ir Simoną, vadinamą Uoliuoju, Jokūbo 


14 


brolį Judą ir Judą Iskarijotą, kurs buvo išdavė- 
jas“ (Luko 6, 12—16). Tai Kristaus kuriamo- 
sios draugijos valdyba. 


Išrinktai valdybai Kristus duoda ypatingų 
įgaliojimų: „Eikite tat ir mokykite visas tau- 
tas, krikštydami juos vardan Tėvo ir Sūnaus ir 
šventosios Dvasios, ir mokydami juos laikyti 
visa, ką tik esu jums įsakęs. Ir štai, aš esu su 
jumis visas dienas, iki pasaulio pabaigai“ (Mato 
28, 19—20). „Iš tikrųjų, sakau jums, ką tik 
jūs surišite žemėje, bus surišta ir danguje, ir 
ką tik atrišite žemėje, bus atrišta ir danguje“ 
(Mato 18, 18). 

Išrinktoje valdyboje Petrą skiria pirminin- 
ku: „Tu Petras (uola), ir ant tos uolos aš pa- 
statysiu savo Bažnyčią, ir pragaro vartai jos 
nenugalės. Tau aš duosiu dangaus karalystės 
raktus; ką tu suriši žemėje, bus surišta ir dan- 
guje, ir ką tu atriši žemėje, bus atrišta ir dan- 
guje“ (Mato 16, 18-19). 

Sekminių dieną Kristaus įkurtoji religinė 
bendruomenė su Petru priešaky išeina į gyveni- 
mą: „Petras drauge su vienuolika atsistojo, pa- 
kėlė savo balsą ir jiems (susirinkusiai miniai) 
kalbėjo: ...Darykite atgailą, ir tepasikrikštija 
kiekvienas iš jūsų Jėzaus Kristaus vardan jūsų 
nuodėmėms atleisti... Priėmusieji jo žodžius bu- 
vo apkrikštyti. Taip tą dieną prisidėjo apie tris 
tūkstančius sielų“ (Apd. 2). Nors ir visaip 

trukdoma, ta bendruomenė nuolatos augo ir 
augo. 

Tuoj po Kristaus užžengimo į dangų krikš- 
čionys pradeda reikštis ne kaip palaida masė, 
bet kaip susitvarkęs organizmas (Apd. 4, 32...). 
Jau tada tikintieji pripažįsta apaštalų autori- 
tetą, o apaštalai Petro autoritetą (Apd. 1, 15...). 
Netinkami nariai jau tada iš Bažnyčios šalina- 
mi (1 Kor. 5, 5). 

3. Draugijai yra reikalingi įstatymai. Kris- 
tus, kurdamas draugiją, jai ir įstatymų davė: 
„Aš jums duodu naują įsakymą mylėti vienas 
kitą; kaip aš jus mylėjau, kad ir jūs vienas ki- 
tą mylėtumėte. Iš to visi pažins, kad jūs mano 
mokytiniai, jei turėsite meilę vienas kito“ (Jo- 
no 13, 34-35). „Taigi, visa, ko jūs norite, kad 
'žmonės jums darytų, ir jūs jiems darykite. Nes 
"tai Įstatymas ir Pranašai“ (Mato 7, 12). 

4. Draugija turi turėti tikslą. Kristaus ku- 
riamoji draugija turi ir tikslą: „Būkite tat to- 
buli, kaip ir jūsų dangiškasis Tėvas tobulas“ 
(Mato 5, 48). Bažnyčios tikslas — žmoniją 
vesti į Dievą. Šiam tikslui siekti Bažnyčia turi 
ir savo turtų: apreikštų tiesų ir Dievo malonės. 

Kaip matome, Kristus, kurdamas Bažnyčią, 
padarė viską, kas reikalinga draugijai įkurti. 
Todėl ir dabar Kristaus mokslas turi pasireikšti 
ne tik per atskirus asmenis, bet ir per asmenų 
bendruomenę. O ta bendruomenė yra šventoji 
Kristaus Bažnyčia. 

š8. 


JĖZAUS KRISTAUS ĮKURTOSIOS BAŽNY- 
ČIOS SAVUMAI 


Dabar krikščionių gyvenimas šiek tiek susi- 
skaldęs: katalikai, pravoslavai, protestantai, 
marijavitai, įvairios tautinės bažnyčios ir t. t. 
Visos šios grupės skiriasi vienos nuo kitų ir į 
vienybę jokiu būdu negali sueiti. Tad ir tenka 
pažiūrėti: kokia buvo Kristaus įkurtoji Bažny- 
čia. Tai sužinoję, galėsime ieškoti tiesos dabar 
esančiose bažnyčiose. 


1. Kristaus Bažnyčia — viena Bažnyčia 


Senojo Testamento laikais Dievas padarė sti< 
tartį - sandor4 su žydų tauta. Tos sutažties 
tikslas: išlaikyti gryną tikėjimą ir Mesijo laukis 
mą. Iki Kristaus laikų žydų tauta sudarė Dievo 
karalystę šioje žemėje. 

Naujuoju Testamentu Senojo Testamento 
Dievo karalystė užbaigiama ir pradedama nauja 
karalystė, nauja sandora. Kristus tą naująją 
sandorą vadina dangaus karalyste. O kai daro 
įvairius palyginimus apie tą karalystę, visur 
vartoja vienaskaitą. Kristaus pasakymu, dan- 
gaus karalystė panaši ne į pokylius ar grūdus, 
bet panaši į garstyčio grūdą (Mato 13, 31), po- 
kylį, raugą (Mato 13, 33) ir p. Jėzus Bažnyčią 

pastatė ant vienos uolos (Mato 16, 16), jai pa- 
liko vieną ganytoją (Jono 21, 15), todėl Bažny- 
čia yra tik viena. 

Bažnyčia yra viena ir visų jos narių tikėjimas 
turi būti vienas ir tas pats: „Vienas Viešpats, 
vienas tikėjimas, vienas krikštas. Vienas Die- 
vas ir visų Tėvas, kurs stovi aukščiau už visus, 
visuose veikia ir yra visuose mumyse“ (Efez. 
4 5-6). „Bet nors mes ar angelas iš dangaus 
skelbtų jums kitą evangeliją, ne kaip mes jums 
"skelbėme, tebūnie atskirtas!“ (Gal. 1, 8). 

Kadangi Bažnyčia turi turėti tik vieną aukš- 
čiausią ganytoją, tai Bažnyčioje negali būti ke- 
lių nepriklausomų valdžių, bet viskas turi eiti 
iš vienos. Ten, kur tik yra atskilimas ar nepri- 
klausymas, yra nutolimas nuo Kristaus sutvar- 
kymo, 

Kaip apaštaluose ir pirmykštėje Bažnyčioje 
vienybę palaikė Petras, taip ir dabartinėje Baž- 
nyčioje kas nors vienybę turi palaikyti. Ten, 
kur nėra vienybės palaikytojo, taip pat yra nu- 
tolimas nuo Kristaus palikimo. 


2. Kristaus Bažnyčia — šventa Bažnyčia 


Kristaus įkurtoji Bažnyčia yra šventa Baž- 
nyčia; Bažnyčia šventa keliais atžvilgiais, 

Bažnyčia — šventa kilmės atžvilgiu. Bažny- 
čios kūrėjas — Jėzus Kristus. Jo niekas nega- 
lėjo apkaltinti nuodėme (Jono 8, 46). Jo bur- 

" hos nesutepė netiesos žodis (1 Petro 2, 22). Jis 
buvo: „šventas, nekaltas, „nesuteptas... aukštes- 
| nis už dangų“ (Žyd. T, 26). Kaip atrodo Kris- 
tus akivaizdoje Budos, Konfucijaus, Magometo, 
Liuterio? Bažnyčia yra ne kokio nors pranašo 
“ ar išminčiaus.kūryba, bet paties Dievo Sūnaus 
kūryba (Žr. Efez, 1, 22; 4, 12...; 5, 23-33). 
Bažnyčia šventa paskyrimo atžvilgiu, Kris- 
„tus iš Bažnyčios narių reikalauja šventu- 
„mo: „Būkite tat tobuli, kaip ir jūsų dangiškasis 
„ Tėvas tobulas“ (Mato 5, 48). Kristus pavyz- 
| džiu ima fariziejus ir sako, kad jų šventumas 
"per mažas. Liepia siekti aukštesnio šventumo: 
„Nes aš sakau jums, jei jūsų teisybė nebus pil- 
„ nesnė, kaip Rašto žinovų ir fariziejų, jūs nejei- 
"site į dangaus karalystę“ (Mato 5, 20). 
Taip Kristaus mokslą suprato ir apaštalai: 
„Nes ta yra Dievo valia, kad jūs būtumėte šven- 
ti“ (1 Tesal. 4, 3), 


Ė- 3. Kristaus Bažnyčia — visuotinė Bažnyčia 
Pranašai skelbė, kad Mesijo karalystė papli- 


2 49, 6; 66, 23). Tą pat apie savo kuriamąją 
„karalystę kalba ir Kristus, apaštalams liepda- 
„mas skelbti Evangeliją: „Eikite tat ir mokykite 
visas tautas“ (Mato 28, 19). 

Bažnyčia, savo esme, yra visos žmonijos 
žnyčia, Taip Bažnyčią supranta ir apaštalai: 

„Čia (Bažnyčioje) nebėra nei žydo, nei graiko: 
nebėra nei vyriškio, nei moteriškės; nes jūs visi 
esate vienas Kristuje Jėzuje“ (Gal. 3, 28). 

Visa Bažnyčia yra vienas nuolatos augąs 
kūnas ir jamė negali būti jokių pasidalinimų. 
Pasidalinimai galimi tik nuo Kristaus kūno at- 
krintant. Bet kas nuo Kristaus kūno atkrinta, 
tas jau nėra Kristaus Bažnyčios narys. Kris- 
taus Bažnyčia negali prasidėti 4-ame ar 16-ame 
amžiuje, bet turi būti betarpiškai išaugusi iš 
Kristaus. 


4. Kristaus Bažnyčia — apaštališka Bažnyčia 


Bažnyčios apaštališkumą sudaro trys daly- 
kai: 1. Bažnyčios apaštališka kilmė, 2. Bažny- 
čios apaštališkas mokslas ir 3. Bažnyčios apaš- 
tališkos pareigos. 

1. Bažnyčios apaštališka kilmė. Kristus Baž- 
nyčią įsteigė per apaštalus (Luko 12, 32) ir lie- 
pė jų klausyti. Jei taip, tai ir dabartinė Baž- 
nyčia nenutrūkstamai turi eiti iš apaštalų. Ten, 
kur nėra apaštalų paveldėjimo, o yra tik sava 
kūryba, — nėra Kristaus Bažnyčios. 

2. Bažnyčios apaštališkumas mokslo atžvil- 
giu. Kristus savo Evangeliją paskelbė per apaš- 
talus. Todėl ir dabartinis Bažnyčios mokslas 
turi būti toks, kokį skelbė apaštalai. Tik apaš- 
talams, o ne kam kitam Kristus duoda įsakymą: 
„Eikite tat ir mokykite visas tautas, krikšty- 

dami juos vardan Tėvo ir Sūnaus ir šventosios 
Dvasios, ir mokydami juos laikyti visa, ką tik 
esu jums įsakęs“ (Mato 28, 19—20). Visoki 
nauji prasimanymai nebus apaštališki. 

8. Bažnyčios apaštališkos pareigos. Apašta- 
liškoms pareigoms priklauso: apaštališka val- 
džia ir kunigystės šventimai. Tikros Bažnyčios 
valdžia ir kunigystės šventimai turi nenutrūks- 
tamai ateiti iš apaštalų iki mūsų laikų. 

Apaštališka Bažnyčia yra ta, kurios kunigų 
šventimo galia yra atėjusi iš Kristaus per apaš- 
talus ir kurios mokslas sutinka su apaštalų 
mokslu. 


5. Kristaus Bažnyčia — persekiojama Bažnyčia 


Popiežius Pijus XI kartą paklausė, kurios 
tikrosios Bažnyčios žymės. Kai klausiamieji pa- 
aiškino, kad tikrosios Bažnyčios žymės esan- 
čios: vienumas, šventumas, visuotinumas ir 
apaštališkumas, popiežius atsakė: „Dar vienos 
trūksta: tikroji Bažnyčia yra persekiojama“. 

Kai pasižiūrime į Kristaus gyvenimą, tai ma- 
tome, kad visas Jo gyvenimas persekiojamas. 
Koks buvo Kristaus gyvenimas, toks turėjo 
būti ir Jo Bažnyčios gyvenimas. Kristus savo 
Bažnyčiai iš anksto tai ir pasako: „Jūs būsite 
visų nekenčiami dėl mano vardo“ (Mato 10, 22). 
„Jei pasaulis jūsų nekenčia, žinokite, kad manęs 
pirma jūsų nekentė“ (Jono 15, 18). „Jie išmes 

jus iš sinagogų; ateina net valanda, kad kiek- 
vienas, kurs jus užmuš, tarsis tarnaująs Die- 
vui“ (Jono 16, 2). 


4. 
TIKROJI KRISTAUS ĮKURTOJI BAŽNYČIA 


Iki šiol kalbėjome apie tuos savumus (žy- 
mes), kuriuos turi turėti Kristaus kuriamoji 
karalystė. Dabar pažiūrėsime, kuri religinė 
bendruomenė tuos savumus turi. Pradėsime nuo 
protestantizmo. 


1. Protestantizmas 


Pasaulyje esąs protestantizmas nesudaro 
jokio vieneto. Protestantizmo su valdžios vie- 
numu pasaulyje visai nėra. Kiekviename krašte 
ir kiekvienoje tautoje yra susikūrusios visai 
nepriklausomos protestantų draugijos. Visame 
pasaulyje tokių draugijų priskaitoma ne šim- 
tais, o tūkstančiais. Ką galima kalbėti apie pro- 
testantų vienumą akivaizdoje tokių dalykų? 

Tikėjimo vienumo tarp protestantų taip pat 
nėra. Jie, kaip kas išmano, taip tiki. Vieni 
protestantai mano, kad Kristus Dievas, kiti Jo 
Dievu nelaiko ir t. t. Nėra nė sakramentų vie- 
numo. Vieni protestantai pripažįsta 2, kiti 4 
sakramentus, o kiti nė vieno, 

Taigi matome, kad tarp protestantų jokios 
vienybės nėra, o Kristaus įkurtoje Bažnyčioje 
vienybė turėtų būti. Kristus įkūrė ne šimtus 
ir tūkstančius bažnyčių, bet vieną Bažnyčią. 
Todėl protestantizmas šiuo atžvilgiu nuo Kris- 
taus mokslo ir santvarkos yra visai nutolęs. 
Kristaus mokslo ir protestantų elgesio jokiu 
būdu negalima suderinti. 


Nuo šventumo protestantai taip pat labai 
nutolo. Anot Liuterio, užtenką vien tikėjimo. 
Jei kas tikįs, tas galįs daryti didžiausius nusi- 
dėjimus, o vien tik per tikėjimą būsiąs išgany- 
tas. O Šventasis Raštas apie tikėjimą be gerų 
darbų taip sako: „Tu tiki, kad Dievas yra vie- 
nas; gerai darai; taip pat velniai tiki ir dreba. 
Ar nori, niekingasis žmogau, žinoti, kad tikėji- 
mas be darbų yra miręs?“ (Jok. 2, 19—20). 


Kai pasižiūrime į protestantizmą, matome, 
kad atskiri asmens šiokiu tokiu šventumu rū- 
pinasi, bet ir tai ne visišku, o tik kai kuriose 
srityse. Bet protestantai šventumu rūpinasi ne 
dėl to, kad protestantizmas juos į šventumą ska- 
tintų, o tai daro tik būdami katalikų įtakoje. 
Jei kalbėsime apie protestantizmą kaip tokį, tu- 
rėsime pripažinti, kad protestantizme šventumo 
nėra; protestantizme maža ir priemonių teliko 
šventumui siekti. Kristus šventumui siekti 
“įsteigė septynis sakramentus, o ką protestantai 
iš tų sakramentų padarė? 

Apie protestantų visuotinumą taip pat kal- 
bos negali būti. Gausingumo jie nėra gausingi, 
bet, būdami pakrikę ir vieni kitiems prieštarau- 
dami, ką jie gali kalbėti apie protestantiško- 
sios bažnyčios visuotinumą ? 

Protestantizme nėra nė apaštališkumo. Ką 
galima kalbėti apie protestantų apaštališkumą 
po to, kai jie atskilo nuo apaštališkosios Baž- 
"nyčios, panaikino kunigystę ir visaip iškraipė 
apaštalų mokslą? 

Protestantizme nėra nei vienumo, nei šven- 
tumo, nei visuotinumo, nei apaštališkumo, Baž- 
nyčia, kuri neturi šių keturių žymių, neturi tei- 
sės vadintis Kristaus įkurta Bažnyčia. Tad pro- 
testantizmas nėra Kristaus padaras ir protes- 
tantai negali savęs laikyti Kristaus mokslo 
laikytojais. 


2. Pravoslavija 


Kristus įkūrė vieną Bažnyčią. Šiuo atžvilgiu 
pravoslavija neatitinka Kristaus įkurtosios Baž- 
nyčios. Vienos pravoslavijos pasaulyje nėra. 
Pravoslavijoje kiekviena tauta turi visai nepri- 
klausomas valdžias. Tokiu būdu susidaro ne 
viena pravoslavija, bet daug pravoslavijų. 

Tikėjimo atžvilgiu pravoslavai taip pat ne- 
vieningi: vieni iš jų krypsta daugiau į katali- 
kybę, o kiti į protestantizmą. 

Pravoslavijoje yra tik sakramentų vienu- 
mas; tikėjimo ir valdžios vienumo nėra. Bet 
tokį vienumą tikru vienumu negalima laikyti. 

Šventumu rūpinasi tik atskiri asmens arba 
asmenų būreliai, o visa pravoslavija tuo dalyku 
mažai tesirūpina. 

Visuotinumo atžvilgiu pravoslavija taip pat 
nėra visuotinė. Pravoslavija yra daugiau tik 
rytų tautų religija. Be to, apie visuotinumą 
pravoslavija tada tegalėtų kalbėti, jei viso pa- 
saulio pravoslavija sudarytų vieną vienetą. O 
dabar, kada pravoslavija turi daug vienetų, apie 
kurio vieneto visuotinumą galima kalbėti? 

Bažnyčios apaštališkumas reikalauja: pavel- 
dimos kunigystės, apaštališkojo mokslo ir apaš- 
tališkosios valdžios. Paveldimą kunigystę pra- 
voslavija turi; apaštališkas mokslas daugelyje 
punktų jau apgadintas; nuo 1054 metų pravos- 
lavija sąmoningai atskilo nuo apaštališkosios 
valdžios. Tad pravoslavijoje apaštališkumo 
šiek tiek yra, tačiau jų apaštališkumas nepilnas. 

Tad ir pravoslavija neturi visų tikrosios 
Kristaus įkurtosios Bažnyčios žymių. Todėl ir 
pravoslavijos negalima laikyti Kristaus įkurta 
Bažnyčia. 


3. Kitos srovės 


Apie marijavitus ir įvairias tautines bažny- 
čias nėra prasmės plačiau ir kalbėti. Jų religi- 

joms, vienoms daugiau, kitoms mažiau, trūksta 
tų savumų, dėl kurių jos negali vadintis Kris- 
taus įkurta Bažnyčia. Tai mažos grupelės asme- 
nų, nesudarančių didesnių vienetų.  Vienumo 
tose grupėse nėra; šventumas labai dažnai 
virsta/ tik karikatūra; apie jų visuotinumą ne- 
gali būti nė kalbos, nes šias grupes sudaro įvai- 
rios atskalos; jos sąmoningai yra išsižadėjusios 
apaštališkumo. 

Išvada: Čia suminėtosios srovės neturi nė 
vienos žymės, reikalingos tikrai Bažnyčiai. To- 
dėl jos yra tik žmonių padaras, o ne Kristaus. 


4. Katalikų Bažnyčia 


Tik Katalikybėje randame visas Kristaus 
įkurtosios Bažnyčios žymes. 


a. Katalikų Bažnyčios vienumas 


Tikėjimo vienumas. 400 su viršum milijonų 
katalikų vienaip galvoja apie Dievą, Kristų, ma- 
lonę, pomirtinį gyvenimą ir t.t. Afrikos negrai, 
Alaskos eskimai išpažįsta tą patį tikėjimą, kaip 
ir mes lietuviai, kaip ir visi 400 milijonų kata- 
likų. „Vienas kūnas ir viena dvasia, taip kaip 
jūs ir esate pašaukti į vieną jūsų pašaukimo 
viltį, Vienas Viešpats, vienas tikėjimas, vienas 
krikštas. Vienas Dievas ir visų Tėvas, kurs 
stovi aukščiau už visus, visuosę veikia ir yra vi- 

| suose mumyse“ (Efez. 4, 4—6). Istorijos eigoje 
kartais labiau pabrėžiamos vienos tikėjimo ties 
sos, kartais kitos, bet pilnumoje visais amžiais 
yra tas pats tikėjimas. Jeigu kas bando ne taip 
tikėti, kaip visi kiti tiki, tas nustoja buvęs ka- 
taliku. 

Sakramentų vienumas. Katalikai nuo apaš- 
talų laikų visais amžiais ir visame pasaulyje 
praktikuoja tuos pat septynis sakramentus. 
Viso pasaulio katalikų bažnyčiose Dievui yra 
aukojama ta pati šv. Mišių auka. 

Valdžios vienumas. Apaštalų laikais regi- 
mas Bažnyčios vienytojas buvo šv. Petras, o po 
šv. Petro, — jo papėdininkai. Ir dabar visos 
katalikų Bažnyčios jungėjas yra šv. Petro pa- 
pėdininkas — popiežius. 


b. Katalikų Bažnyčios šventumas 


Viena tik katalikų Bažnyčia turi tikrą pa- 
grindą save laikyti šventa Bažnyčia. Tiesa. Ir 
katalikų Bažnyčioje pasitaiko nešventų žmonių, 
bet Bažnyčia visus nori padaryti šventus, turi 
šventumo priemonių ir daugelį žmonių padaro 
tikrai šventus. 

Kristus jau iš anksto pasakė: „Jūs pažinsite 
juos iš jų vaisių“ (Mato 7, 16). Kai kalbame 
apie šventumą, šią taisyklę ypač galime taikinti. 
(Šventumo vaisiai yra šventieji ir šventosios. Ka- 
talikų Bažnyčia tokių vaisių nešė ir dabar te- 

'beneša. Dievas Katalikų Bažnyčios vaisius ste- 
buklais patvirtina. Nors šiek tiek šventumo yra 
ir kitose krikščionių religinėse bendruomenėse, 
bet Dievas to šventumo stebuklais nepatvirtina. 
Todėl tų religinių bendruomenių šventumas ne- 
gali būti tikrojo jų šventumo ženklu. Ir pra- 
voslavai po to, kai atsiskyrė nuo katalikų Baž- 
nyčios, neturi nė vieno šventojo, kurio šventu- 
mą Dievas būtų patvirtinęs stebuklais. Ste- 
buklais patvirtintų šventųjų neturi nei protes- 
tantai, nei kitos religinės bendruomenės. 

Šventųjų katalikų Bažnyčioje buvo visais 
laikais ir dabar jų yra. Vien tik nuo 1500 metų 
iki 1900 metų katalikų Bažnyčioje buvo galima 
paskelbti 113 šventųjų ir 542 palaimintuosius. Ir 
dabar kiekvienais metais katalikų Bažnyčia gali 
skelbti šventuosius. Vienas tik popiežius Pijus 
XI galėjo paskelbti šventaisiais Kūdikėlio Jė- 
zaus Teresėlę, Petrą Kanizijų, Mariją Magdale- 
ną Postel, Magdaleną Sofiją Barat, Arso kle- 
boną Joną, Joną Eudes, Luciją Filippini, Ka- 
tariną Thomasią, Teofilių a Curte, Robertą Be- 
larminą, Albertą Didįjį, Andriejų Hubertą Four- 
net, Bernadetą Soubirous, Antidą "Thouret, 
Michaelę, Luisą Marilac, Margaretą Redi, Pom- 
pilijų Pirotti, Juozapą Benediktą Cattolengo, 
Joną Bosco, Konradą Parzham, Anglijos minis- 
terį pirmininką Tomą More, vyskupą Joną Fi- 
šerį ir k. 

Kaip stebuklai tvirtino apaštalų mokslą, taip 

dabar stebuklai tvirtina daugybės katalikų gy- 
venimo šventumą. Nei pravoslavai, nei protes- 
tantai šiuo atžvilgiu negali prilygti katalikams. 
Vienai tik katalikų Bažnyčiai tinka Apreiškimų 
knygos žodžiai: „Aš mačiau didelę minią, kurios 
niekas negalėjo suskaityti, iš visų tautų, gimi- 
nių, žmonių kuopų ir kalbų: jie stovėjo ties 
sostu ir Avinėlio akivaizdoje, apvilkti baltais 
apdarais, ir palmės buvo jų rankose“ (Apr. 
7, 9). 


<. Katalikų Bažnyčios visuotinumas 


Katalikų Bažnyčia visuotinė laiko atžvilgiu. 
Kristus jai davė pradžią, ji ištvėrė per devynio- 
lika šimtmečių ir, Kristaus pasakymu, Bažnyčia 
pasibaigs tik tada, kai Kristus antrą kartą ateis 
į pasaulį. 

Katalikų Bažnyčia visuotinė erdvės atžvilgiu. 
Jeruzalėje prasidėjusi, ji plėtėsi ir išsiplėtė į 
visas tautas. Šiandien jau visos pasaulio tau- 
tos turi katalikų Bažnyčios atstovų. Ir gausu- 
mo katalikų Bažnyčia yra gausingiausia religi- 
ja. Misijos stabmeldžių kraštuose kasmet į ka- 
talikų Bažnyčią atveda šimtus tūkstančių naujų 
narių. 

Katalikų Bažnyčia — visuotinė mokslo at- 
žvilgiu. Visos Kristaus apreikštos tiesos yra tik 
katalikų Bažnyčioje. Kitose krikščioniškose 
bendruomenėse tų tiesų yra tik po šiek tiek. 

Kokiu būdu galima pasidaryti pravoslavu, 
protestantu ar kokiu nors kitokiu? Reikia iš- 
sižadėti kai kurių Kristaus apreikštų tiesų. 
Jeigu priimsime visas Kristaus apreikštas tie- 
sas, turėsime būti katalikai. Krikščionys ne- 
katalikai gali pasidaryti tik tada, kai vienų ar 
kitų Kristaus apreikštų tiesų išsižada. 


d. Katalikų Bažnyčios apaštališkumas 


Kaip jau žinome, apaštališkumui priklauso: 
apaštališka kilmė, apaštališkas mokslas ir apaš- 
tališkos pareigos (apaštališka valdžia ir kuni- 
gystė). Katalikų Bažnyčia turi visas apašta- 
liškumo žymes, Ž 

Dabartinė katalikų Bažnyčia betarpiškai 
jungiasi su apaštalais. Mes esame tos pat Baž- 
nyčios nariai, kuri grupavosi apie Kristų, kuri 
stovėjo po Kristaus kryžium Jam mirštant, kuri 
džiaugėsi matydama atsikėlusį Kristų, kuri Pas- 
kutinės Vakarienės salėje laukė ir sulaukė Šven- 
tosios Dvasios sustiprinimo ir kuri per apašta- 
lus pirmąją Sekminių dieną išėjo į pasaulį. 

Dabar Katalikų Bažnyčia skelbia tik tą 
mokslą, kurį skelbė apaštalai. Naujų religijos 
tiesų Bažnyčia neprasimano; ji tik apreišktas 
tiesas derina su nuolatos kintančiu gyvenimų. 

Dabartinės katalikų Bažnyčios valdžia taip 
pat nenutrūkstamu siūlu iš apaštalų eina iki 

mūsų dienų. Katalikų Bažnyčia turi ir nenu- 
trūkstamai paveldimą kunigystę. 
* 


* * 


Ir persekiojimų atžvilgiu nė viena religija 
nėra tiek persekiojama, kiek tų kančių tenka 
iškentėti katalikų Bažnyčiai. 

Nei protestantų, nei pravoslavų, nei kitos re- 
liginės bendruomenės neturi tikrosios Bažnyčios 
žymių; tad jos ir nėra Kristaus bažnyčios. Vie- 
na tik katalikų Bažnyčia turi visas Kristaus 
įkurtosios Bažnyčios žymes, todėl tikroji Kris- 
3 taus Bažnyčia yra katalikų Bažnyčia. 


Š5. 
BAŽNYČIOS HIERARCHIJA 


Kristus savo kuriamą draugiją vadina orga- 
nizmu; taip ją supranta ir apaštalai. Organiz- 
mo gyvenime ne visi jo nariai turi vienokias 
funkcijas. Panašiai turi būti ir Kristaus įkur- 
toje Bažnyčioje. Šitoks pareigomis pasiskirsty- 
mas Bažnyčioje yra vadinamas bažnytine hie- 
rarchija. Hierarchinė tvarka Bažnyčioje yra 
įvesta ne žmonių, bet Kristaus noru. Todėl ir 
dabar, kur nėra hierarchijos, ten nėra ir Kris- 
taus Bažnyčios. 

Kristus, kurdamas Bažnyčią, ją kuria hie- 
rarchišku būdu. Pradėdamas savo viešąjį dar- 
bą, pirmiausia apie save suburia palankių žmo- 
nių: „Kitą dieną vėl stovėjo Jonas ir du jo mo- 
kytiniu. Pažvelgęs į praeinantį Jėzų, jis tarė: 
Štai Dievo avinėlis. Kaip tik du mokytiniu iš- 
girdo jo žodžius, jie nuėjo paskui Jėzų. Atsi- 
gręžęs Jėzus ir matydamas, kad juodu jį seka, 
juos paklausė: Ko jieškote? Juodu jam atsakė: 
Rabbi (tai reiškia: Mokytojau), kur gyveni? Jis 
jiems atsakė: Ateikite ir pasižiūrėkite. Juodu 
nuėjo ir pamatė, kur jis gyvena, ir pasiliko tą 
dieną pas jį. Buvo apie dešimtą valandą. Vie- 
nas iš dviejų, kurie girdėjo Jono žodžius ir sekė 
Jėzų, buvo Simono Petro brolis Andriejus. Jis 
rado visų pirma savo brolį Simoną ir jam pasa- 
kė: Radome Mesiją (tai reiškia Kristų). Po to 
jis nusivedė jį pas Jėzų. Įsižiūrėjęs į jį Jėzus 
tarė: Tu Jonos sūnus Simonas; tu vadinsiesi Kė- 
fas, tai reiškia Petras (Uola). Rytojaus dieną 
"Jėzus norėjo eiti į Galilieją. Jis sutiko Pilypą 
ir jam tarė: Sek mane. Pilypas buvo iš Andrie- 
jaus ir Petro miesto Betsajidos. Pilyjas sutiko 
Natanaėlį ir jam pasakė: Mes radome tą, apie 
kurį rašė Mozės įstatyme ir pranašai, Juozapo 
sūnų Jėzų iš Nazareto. Natanaėlis jam tarė: 
Ar gali būti kas gera iš Nazareto? Pilypas 
jam atsakė: Eik ir pasižiūrėk. Jėzus pamatė 
ateinantį pas jį Natanaėlį ir pasakė apie jį: Štai 
tikras izraėlitas, kuriame nėra klastos. Nata- 

2 naėlis jam tarė: Iš kur mane pažįsti? Atsaky- 
damas Jėzus jam tarė: Pirma nekaip Pilypas 
pavadino tave, kada buvai po figos medžių, aš 
mačiau tave. Natanaėlis jam atsakė: Rabbi 
(Mokytojau), tu Dievo Sūnus, tu Izraėlio ka- 
“ralius. Atsiliepdamas Jėzus jam tarė: Kadangi 
aš tau pasakiau: Mačiau tave po figos medžiu, 
„ tutiki; išvysi dar didesnių už tuos dalykus“ (Jo- 
no 1, 35—50). „Eidamas išilgai Galiliejos jū- 
ros, Jėzus pamatė du broliu, Simoną, vadinamą 
Petru, ir jo brolį Andriejų, leidžiančius tinklus į 
. jūrą, (nes juodu buvo žvejai), ir tarė jiedviem: 
Eikite paskui mane; aš padarysiu, kad judu bū- 
 tumėte žvejai žmonių. Juodu, tuojau palikę 
tinklus, sekė jį. Eidamas iš čia toliau, jis pa- 
matė kitu du broliu, Zebediejaus sūnų Jokūbą 
“ drjo brolį Joną laive draug su jųdvieju tėvu Ze- 
 bediejum, betaisančius savo tinklus, ir pavadino 
juodu. Juodu gi, tuojau palikę tinklus ir tėvą, 
sekė jį“ (Mato 4, 18—22). 

Iš didesnio mokinių būrio Kristus išsirenka 
dar mažesnį būrelį: „Sušaukęs dvylika savo mo- 
“ kytinių, jis davė jiems valdžios ant nešvarių 
“ dvasių, kad jas išvarytų ir gydytų visokią ligą 
ir visokią negalią. Dvylikos gi apaštalų šitie 
vardai: Pirmasis Simonas, kurs vadinasi Petras, 
| r jo brolis Andriejus; Zebediejaus sūnus Jokū- 
bas ir jo brolis Jonas; Pilypas ir Baltramiejus; 
Tomas ir muitininkas Matas; Alpiejaus sūnus 
Jokūbas ir Tadas; Simonas Kananietis ir Judas 

Iskarijotas, kurs jį ir išdavė“ (Mato 10, 1—4). 
Už išrinktąjį būrelį Kristus prieš savo mirtį mel- 
džiasi: „Aš už juos meldžiu; ne už pasaulį mel- 
džiu, bet už tuos, kuriuos man davei, nes jie 
tavo... Šventasis Tėve, išlaikyk dėl savo vardo 
tuos, kuriuos man davei, kad jie būtų viena, 
kaip ir mes... Aš sergėjau, kuriuos tu man da- 
vei, ir nė vienas iš jų nepražuvo, kaip tik pra- 
pulties sūnus“ (Jono 17, 9...). 

Išrinktuosius dvylika apaštalų Kristus. laiko 
tam tikru vienetu; juos visus kartu siunčia, vi- 
siems duoda vienokių ar kitokių paliepimų: „Ši- 
tuos dvylika Jėzus išsiuntė, davęs jiems palie- 
pimų ir sakydamas: Eidami skelbkite ir saky- 
kite: Dangaus karalystė prisiartino“ (Mato 
10, 5...). „Eidamas į Jeruzalę, Jėzus ėmė sky- 
rium dvylika mokytinių ir jiems tarė: Štai mes 
einame į Jeruzalę, žmogaus Sūnus bus išduotas 
vyriausiems kunigams ir Rašto žinovams“ 
(Mato 20, 17—18). ž 


Apaštalų kolegiją Kristus ypatingu būdu 
moko ir auklėja. Jau kalno pamoksle apaštalus 
išskiria iš kitų savo klausytojų: „Jūs žemės 
druska: jei druska išdvoks, kuo ji bus sūdo- 
ma?... Jūs pasaulio šviesa... Tegul jūsų šviesa 
taip šviečia žmonių akivaizdoje, kad jie matytų 
gerus jūsų darbus ir garbintų jūsų Tėvą, kurs 
yra danguje“ (Mato 5, 13...). Apaštalams aiš- 
kina Evangelijos smulkmenas: „Ką aš jums sa- 

kau tamsoje, sakykite šviesoje, ir ką girdite į 
ausį, skelbkite ant stogų...“ (Mato 10, 27. Žr. 
visą 24 ir 25 sk.). 


Apaštalams Kristus teikia ypatingų įgalio- 
jimų: „Ką tik jūs surišite žemėje, bus surišta ir 
danguje, ir ką tik atrišite žemėje, bus atrišta ir 
danguje“ (Mato 18, 18). Po Šventosios Dvasios 
atsiuntimo tik apaštalai savinasi ypatingas ga- 
lias, jas parktikuoja ir perleidžia savo papėdi- 
ninkams. Laukiant Šventosios Dvasios atsiun- 
timo, jau visi supranta, kad apaštalų pareigos 
yra kažkuo ypatingos. (Žr. Apd. 1, 15—26; 5, 
17...). 


Hierarchišką Bažnyčios sutvarkymą ypač 
pabrėžia šv. Povilas: „Aš sakau man duotąja 
malone visiems jūsų tarpe, kad neturėtumėte 

apie save geresnės nuomonės, kaip pridera, bet 
kad manytumėte apie save teisingai ir kiekvie- 
nas, žiūrėdamas tikėjimo saiko, kaip jam Dievas 
yra paskyręs. Nes, kaip viename kūne turime 
“daug sąnarių, visi gi sąnariai turi ne tą patį vei- 
 kimą, taip mes daugelis esame vienas kūnas 
Kristuje, ypač gi esame kits kito sąnariai. Mes 
turime dovanų, kurios, žiūrint mums duotosios 
malonės, yra įvairios. Jei tai pranašystės do- 
 vana, tebūnie ji vartojama, prisilaikant tikėji- 
mo taisyklių; jei kas turi tarnavimo dovaną, tas 
tesilaikai tarnavimo; kas moko, tepasiliekie prie 
mokslo; kas duoda įspėjimų, tebūnie prie įspė- 

jimų; kas dalina, tedalinie neklastingai; kas yra 
vyresnis, tebūnie uolus; kas daro gailestingumo 
darbus, tedarai su džiaugsmu“ (Rom. 12, 3—8). 


$6. 
ŠV. PETRO PRIMATAS 


Kristaus supratimu, turi būti formuojamos 
ne tik atskiros asmenybės, bet ir visa bendruo- 
menė; religinė bendruomenė. Regima tos ben- 
druomenės jungiamoji apraiška, Kristaus pasky- 
rimu, yra Petras. Per Petrą turi pasireikšti Baž- 
nyčios organizmo vieningumas. Ir tik tokiu bū- 
du Bažnyčią galima suprasti, kaip Kristaus kū- 
ną. 


1. Kristus Petrui pažada primatą 


Jėzus atėjo į Pilypo Kesarijos apylinkes ir 
paklausė savo mokinius: „Ką žmonės sako esant 
žmogaus Sūnų? Jie gi atsakė: Vieni sako, kad 
jis Jonas Krikštytojas, kiti, kad Elijas, o kiti, 
kad Jeremijas, ar vienas iš pranašų. Jėzus jiems 
tarė: Jūs gi ką sakote mane esant? Atsakyda- 
mas Simonas Petras tarė: Tu Kristus, gyvojo 
Dievo Sūnus. Atsakydamas Jėzus jam tarė: Pa- 
laimintas esi, Jonos sūnau, Simonai, nes ne kū- 
nas ir kraujas tai tau apreiškė, bet mano Tė- 

vas, kurs yra danguje. Ir aš tau sakau: tu Pet- 
tras, ir ant tos uolos aš pastatysiu savo Baž- 
nyčią, ir pragaro vartai jos nenugalės. Tau aš 
duosiu dangaus karalystės raktus; ką tu suriši 
* žemėje, bus surišta ir danguje, ir ką tu atriši 
žemėje, bus atrišta ir danguje“ (Mato 16, 13— 
20). 

Čia suminėtais žodžiais Petrui yra pažadami 
trys dalykai: 

a. Padaryti jį Bažnyčios pagrindu (uola), 

b. Suteikti jam raktus ir 

c. Suteikti jam rišamąją galią. 

aa. Savo kuriamąją draugiją (Bažnyčią) 
Kristus lygina su dideliu pastatu. Tokiam pasta- 
tui reikalingas stiprus pagrindas. Bažnyčiai to- 
kiu pagrindu Kristus žada padėti Simoną, ku- 
riam duoda Petro (Uolos) vardą. Ant Petro tu- 
rės laikytis Bažnyčios rūmas. Petras Kristaus 
Bažnyčioje turės būti tai, kas yra uola dideliam 
pastatui. 

Žmonių sukurtos draugijos tik tada patva- 
rios, kada jose yra autoritetas. Tik autoritetas 
narius gali sujungti į vienybę ir kitas autorite- 
tas tų narių nesuskaldys. Petrą Kristus žada 
Bažnyčioje paskirti aukščiausiu autoritetu, ku- 
rio jokios gyvenimo audros nepalauš. 

bb. Petrui žada atiduoti Bažnyčios raktus. 
Senovėje kam nors raktų atidavimas reiškė pil- 
nos valdžios atidavimą. Kas turėjo pilies ar var- 
tų raktus, tas buvo jų valdytojas. 

Raktai rišami su Bažnyčios uola. Ant uolos 
stovi Kristaus Bažnyčia. Vienas tik Kristus gali 
tą Bažnyčią atrakinti ir užrakinti (Apd. 3, 7). 
Bet Kristus suieško protingą užvaizdą (Petrą) 
ir jam atiduoda Bažnyčios raktus (Luko 12, 42). 

cc. Rišamoji galia. Surišimu ir išrišimu pa- 
rodoma, kokio dydžio bus Petro valdžia. Jo ri- 
šamoji valdžia turės galios ne tik žemėje, bet 
ir danguje, 


2. Kristus Petrui suteikia primatą 


Jėzus Kristus, atsikėlęs iš numirusių, kartą 
prie Tiberijados jūros pasirodė apaštalams, su 
jais pavalgė ir kreipėsi į Petrą: „Jono sūnau, 
Simonai, ar myli mane labiau, kaip šitie? Jis 
jam atsako: Taip, Viešpatie, tu žinai, kad aš 
tave myliu. Jis jam taria: Ganyk mano avinė- 
lius. Jis vėl jį klausia: Jono sūnau, Simonai, ar 
myli mane? Jis jam atsako: Taip, Viešpatie, tu 
žinai, kad aš myliu tave. Jis jam taria: ganyk 
mano avinėlius. Jis klausia jį trečią kartą: Jo- 
no sūnau, Simonai, ar myli mane? — Petras nu- 
liūdo, kad jis jį trečią kartą klausė: Ar myli 
mane? ir jam atsakė: Viešpatie, tu visa žinai; 
tu žinai, kad aš tave myliu. Jis jam tarė: Ga- 
nyk mano avis“ (Jono 21, 15—17). 


Tais žodžiais Kristus galutinai sutvarko sa- 
vo Bažnyčią. Petrą išskiria iš kitų apaštalų tar- 

neapykantą popiežiui. Dabar kartais net katali- 


po ir jam suteikia aukščiausią valdžią Bažny- 
čioje. 


3. Apaštalai Petro primatą pripažino 
Apaštalai nebuvo abejingi, kuris iš jų bus 


“vyresnis. Savo tarpe priėjo net iki ginčų. Bet 
kai Kristus Petrą paskiria vyriausiuoju, apaš- 


talai nusilenkia Kristaus autoritetui, daugiau to 
klausimo nekelia ir Petrą vyriausiuoju pripa- 


E: žįista. 


Kai tik buvo sukurta Bažnyčia, Petras tuoj 


jai pradeda vadovauti. Dar prieš Šv. Dvasios 
" atsiuntimą reikėjo į Judo vietą išrinkti naują 
apaštalą. Rinkimams vadovauja Petras (Apd. 
1, 15—26). Per Sekmines Petras visų apaštalų 
vardu miniai sako pamokslą (Apd. 2, 1—21). 
| Kai reikia išspręsti klausimą, kaip elgtis su 
| stabmeldžiais, norinčiais stoti į Bažnyčią, Petro 
| žodis nulemia (Apd. 15, 7...). Ir veiklusis Po- 
4 vilas pripažįsta Petro autoritetą (Gal. 2, 6. 9). 


Čia suminėtieji pavyzdžiai ir bendroji Baž- 
nyčios tradicija mums paliudija, kad apaštalai 


“ šv. Petro primatą pripažino. 


7. 
ROMOS POPIEŽIŲ PRIMATAS 
Protestantizmas žmonėse išauklėjo ypatingą 

kai istorikai, semdami žinias iš protestantiškų 
šaltinių, nejučiomis šia liga užsikrečia. Bet kas 
rimtai svarsto katalikybę ir popiežiaus institu- 
ciją, sako: „Jeigu popiežiaus nebūtų, reiktų jį 
patiems žmonėms išsirinkti; praktinis protas 
reikalauja, kad būtų popiežius“. 

Nuoširdiems katalikams popiežius yra Kris- 
taus vietininkas žemėje. Dėl to katalikai popie- 
žius gerbia, organizuoja popiežiaus dienas ir 
pan. Katalikai iš pagarbos popiežių vadina 
Šventuoju Tėvu. Ne dėl to jį vadina Šventuoju 
Tėvu, kad jis būtų šventas (nors jau labai dide- 
lis skaičius šventųjų tą sostą yra tikrai pašven- 
tinęs), bet dėl to, kad jo užimamos pareigos 
šventos. 


1. Šv. Petras turėjo palikti papėdininką 

Kristus įkūrė vieną Bažnyčią su vienu Petru. 
Apie kokias nors atmainas, kurios jo įkurtoje 
Bažnyčioje turėtų būti, Kristus nieko nemini. 
Kristus tepabrėžia vieną dalyką: tai savo įkur- 
tosios Bažnyčios patvarumą. Kristaus valia, 
Bažnyčia turi tęstis iki pasaulio pabaigos. Argi 
ta Bažnyčia, kurios pagrindu Kristus padėjo 
Petrą, po Petro mirties turėjo likti be pagrindo? 
be dangaus karalystės raktų? be drausmės? 
Petrui mirus, Bažnyčios santvarka negalėjo pa- 
sikeisti. Reikėjo, kad kas nors šv. Petro pri- 
matą paveldėtų; reikėjo, kad šv. Petras paliktų 
papėdininką. 

2. Šv. Petro papėdininkai yra Romos vyskupai 


Šv. Petras sutvarkė Romos krikščionių ben- 
druomenę ir ilgą laiką buvo Romos krikščionių 
vyskupu. Tad kas tą vyskupiją paveldėjo, — pa- 
veldėjo Petro teises ir pareigas. 

Taip krikščionys buvo įsitikinę per visus 
amžius, taip buvo nutarta daugelyje visuotinių 
vyskupų susirinkimų. Dar apaštalui Jonui tebe- 
sant gyvam, reikalais, liečiančiais visą Bažny- 
čią, buvo kreipiamasi ne į apaštalą Joną, bet į 
Romos vyskupą Klemensą, kaip Petro įpėdinį. 

Vatikano susirinkime ši tiesa, kad Romos 
vyskupai yra šv. Petro papėdininkai, paskelbia- 
ma kaip tikėjimo dogma. N 


s 8. 
TREJOPA BAŽNYČIOS GALIA 

Bažnyčia savo paskyrimą vykdo trimis ga- 
liomis: 1. mokomąja, 2. valdomąja ir 3. sakra- 

mentine galia. 

1. Mokomoji Bažnyčios galia 

Kristus į šį pasaulį atėjo žmonių mokyti ir 
atpirkti. Kristaus uždavinius dabar vykdo Baž- 
nyčia. Bažnyčia — tai tarp mūsų pasiliekąs 
41 


Kristus. Kaip Kristus buvo tautų Mokytojas, 
taip dabar Bažnyčia yra tautų mokytoja. 

Pirmiausia dievišką mokslą žmonėms skel- 
bia pats Kristus: „Dievas, daug sykių ir tūle- 
riopu būdu kalbėjęs kitados tėvams per prana- 
šus, paskiausiai, šiomis dienomis kalbėjo mums 
per Sūnų“ (Žyd, 1, 1—2). Kristus dieviško 
mokslo skelbti siunčia apaštalus, pasilikdamas 
vyriausiu jų mokytoju: „Jūs gi nesivadinkite 
rabbi, nes vienas jūsų mokytojas, o visi jūs bro- 
“ liai. Nesivadinkite mokytojais, nes jūsų moky- 
tojas vienas, Kristus“ (Mato 23, 8. 10). Ir pats 
Kristus nesigina esąs mokytojas: „Jūs vadina- 
te mane Mokytoju ir Viešpačiu, ir gerai sakote, 
nes aš esu“ (Jono 13, 13). 

Kristus apaštalams duoda pamokymų apie 
dangaus karalystę (Mato 15, 12—20) ir leidžia 
mėginti tą mokslą skelbti kitiems (Mato 10, 5— 
42; Jono 20, 21). Kas Kristaus siunčiamus apaš- 
talus priima, priima patį Kristų (Mato 10, 40; 
Jono 17, 18). 

Kristaus Evangelija turi būti skelbiama vi- 
sais laikais ir visame pasaulyje (Mato 28, 19 
— 20; Morkaus 16, 15...; Rom. 10, 17). Tie įga- 
liojimai, kuriuos Kristus suteikė apaštalams, 
Bažnyčioje liko ir po apaštalų mirties. 

Dabar katalikų Bažnyčioje aukščiausieji 
mokytojai yra popiežius ir vyskupai. Jie žmo- 
nes moko įvairiais būdais: 

1. Kartais susirenka į visuotinius susirinki- 

mus, apsvarsto religijos ir doros klausimus ir 
po to skelbia, 

2. Kartais pats vienas popiežius skelbia įvai- 
rias enciklikas opiausiais gyvenimo klausimais, 
4 3. Vyskupai savo vyskupijose sako pamoks- 
Jus ir rašo ganytojiškus laiškus, 

4. Parapijose Evangeliją skelbia kunigai 
klebonai, vikarai ir šiaip jau pasitaiką kunigai, 

5. Mokyklose religijos mokslo moko vysku- 
po paskirti kunigai kapelionai, 

1 6. Organizacijose tikėjimo ir doros mokslo 
moko toms organizacijoms skirti dvasios va- 
dai ir 

7. Šeimose tikėjimo tiesų moko šeimų moti- 
nos - tėvai. 


a. Mokomosios galios neklaidingumas 


Siųsdamas apaštalus į pasaulį, Kristus jiems 
įsako: „Eidami į visą pasaulį, skelbkite Evan- 
geliją visam sutvėrimui (Morkaus 16,15). O ti- 
kintiesiems įsako apaštalų klausyti: „Kas jūsų 
(apaštalų) klauso, tas manęs klauso; kas jus 
nieka, mane niekina. O kas mane niekina, nie- 
kina tą, kurs yra mane siuntęs“ (Luko 10, 16). 

Apaštalai ir jų papėdininkai Kristaus įsa- 
kymą vykdė. Kristaus Evangelijos skelbimas 
pasiekė visas tautas. Kuo tikintieji gali būti ga- 
rantuojami, kad apaštalai ir jų papėdininkai, be- 
skelbdami Evangeliją, nesuklys? Ir kas atsitik- 

tų, jei Bažnyčia, Kristaus mokslą beskelbdama, 
suklystų? Kristus, apaštalams įsakęs skelbti 
Evangeliją ir žmonėms įsakęs jų klausyti, turė- 
jo kaip nors garantuoti, kad nereiktų klausyti 
klaidų. 

Kristus Bažnyčią pažada saugoti, jai padėti: 
„Štai, aš esu su jumis visas dienas, iki pasaulio 
pabaigai“ (Mato 28, 20). Tais žodžiais Kristus 
apaštalams suteikia: 

1. Kristus pasisako, kad su apaštalais bus 
iki pasaulio pabaigos; Kristus su jais bus per 
Šventąją Dvasią: „Aš nepaliksiu jūsų našlai- 
čiais; aš ateisiu pas jus. Aš melsiu Tėvą, ir jis 
duos jums kitą Ramintoją, kad pasiliktų su ju- 
mis per amžius, tiesos Dvasią, kurios pasaulis 
negali primti, nes jos nemato, ir jos nepažįsta. 
Jūs gi pažinsite ją, nes ji pasiliks pas jus ir bus 
jumyse. Ramintojas, šventoji Dvasia, kurį Tėvas 
atsiųs mano vardu, jis jus viso išmokys ir pri- 
mins jums visa, ką tik aš jums kalbėjau“ (Jo- 
no 14, 16...). Tai Kristaus, dieviškojo Mokyto- 
jo priminimas. Ką Kristus priminė, ką pažadė- 
jo, tą ir ištesėjo. 

2. Kristus apaštalams pažada su jais būti ne 
tik kai kada, bet visada; pažada būti iki pasau- 
lio pabaigos, t. y. ne tik su apaštalais, bet ir su 
jų papėdininkais. 

3. Kristus apaštalams pažada ypatingą pa- 
ramą — pagelbą visas tautas mokant, skelbiant 
Evangeliją: „Ramintojas, šventoji Dvasia, kurį 

Tėvas atsiųs mano vardu, jus viso išmokys ir 
primins jums visa, ką tik aš jums kalbėjau“. 

Ta nuolatinė Dievo pagelba Bažnyčiai yra 
vadinama neklaidingumo dovana. Bažnyčia nė- 
ra neklaidinga vsiuose dalykuose, bet tik tuose, 
kurie yra susiję su sielos išganymu, t. y. tikėji- 
mo ir doros tiesų skelbime. 

Religiniame gyvenime žmogaus siela trokš- 
ta tikrumo, Jei tikrumo trūksta, žmogus dėl tik- 
rumo stokos labai kenčia. O vieni tik žmogiški 
sugebėjimai šioje srityje yra per silpni. Reikalin- 
ga įstaiga, kuri žmogui sugebėtų neklaidingai 
atsakyti į tuos klausimus, kurie liečia jo amži- 
nąjį gyvenimą. Šiuose svarbiuosiuose gyvenimo 
reikaluose Jėzus Kristus yra „kelias, tiesa ir 
gyvenimas“ (Jono 14, 6). Kaip Kristaus ant že- 
mės gyvenimo laikais Jo mistiniame kūne buvo 
pradmuo, rodąs visam tam kūnui kelią, tiesą 
ir gyvenimą (tai buvo pats Jėzus Kristus), taip 
turi pasilikti ir iki pasaulio pabaigos. Iki pasau- 
lo pabaigos mistinis Kristaus kūnas turi turėti 
pradmenį, rodantį visam tam kūnui kelią, tiesą 
ir gyvenimą. 

Neklaidingumą reikia skirti nuo nenuodė- 
mingumo. Ir popiežius ir visi kiti Bažnyčios tar- 
nai nuodėmingumo atžvilgiu visada pasileka 
silpni žmonės. Visi šiame pasaulyje gyveną žmo 
nės gali nusidėti, bet Bažnyčia, kada ji skelbia 
tikėjimo ir doros tiesas, įpareigodama visus Baž- 
nyčios narius į tas tiesas tikėti, yra neklaidinga. 

Be to, jei ši tiesa būtų ateities dalykas, vi- 
'saip apie tai būtų galima manyti. Bet dabar jau 
turime devyniolikos šimtmečių patirtį. Jeigu 
Bažnyčia per 19 šimtmečių tikėjimo ir doros 
dalykuose mokydama žmones nesuklydo, turi- 
me užtenkamai pagrindo manyti, kad ir ateity- 
je nesuklys. 


b. Neklaidingumo reiškėjai 


Neklaidingi Kristaus mokslo reiškėjai Kata- 
likų Bažnyčioje yra teisėti šv. Petro papėdinin- 
kai ir visi vyskupai, sutartinei kokias tikėjimo 
ar doros tiesas skelbią. Popiežius tikėjimo ir do- 
ros dalykuose yra neklaidingas ne tik tada, kai 
apreikštas tiesas skelbia kartu su viso pasaulio 
vyskupais, bet ir tada, kai tas tiesas skelbia jis 
vienas. Tai išplaukia iš Petrui suteikto prima- 
to: „Simonai, Simonai! štai, šėtonas reikalavo 
jūsų, kad persijotų jus, kaip kviečius; bet aš 
prašiau už tave, kad tu nenustotumei tikėjimo; 
todėl tu kada nors apsigręžęs stiprink savo bro- 
lius“ (Luko 22, 31—32). „Tu Petras, ir ant tos 
uolos aš pastatysiu savo Bažnyčią, ir pragaro 
vartai jos nenugalės“ (Mato 16,18). 

Neklaidingumo privilegiją turi tik teisėti po- 
piežiai, Tai asmeniška popiežiaus privilegija ir 
ji negali būti niekam perleidžiama.. Popiežius, 
skelbdamas kokias nors tiesas, pirmiausia jas 
duoda išstudijuoti kokioms nors kardinolų, vys- 

 kupų ar specialistų komisijoms. Komisijų spren- 
“ dimai neklaidingumo privilegijos neturi. Tyri- 
“ nėjimų išvados neklaidingos pasidaro tik tada, 
kada popiežius su jomis sutinka ir jas skelbia 
visos Bažnyčios vardu (ex cathedra) ir kaip 
visai Bažnyčiai privalomas. 
Popiežius kaip mokslininkas, kaip privatus 
asmuo, yra klaidingas kaip ir visi kiti mirtin- 
“ gieji. Neklaidingas yra tik tada, kada kalba 
kaip Petro papėdininkas. 

Kristus, apaštalus siųsdamas skelbti Evan- 
gelijos, pasižadėjo su jais būti iki pasaulio pa- 
 baigos. Dabar apaštalų papėdininkai yra vysku- 


“ pai ir jie yra išsiskirstę po visą pasaulį. Neklai- 


dingi yra ne atskiri vyskupai, bet vyskupų vi- 
suma (viso pasaulio vyskupai sudaro moralinį 
vienetą). Jų neklaidingumas pasireiškia tada, 
kai kokiame nors dalyke vyskupų visuma yra 
vienokios nuomonės. Be to, viso pasaulio vys- 
kupai, reikšdami savo nuomonę, turi būti vie- 
nybėje su šv. Petro papėdininku, nes viso pasau- 
| lio vyskupai atstovauja Bažnyčiai, o popiežius 
yra tos Bažnyčios regima galva. Vyskupai be 
popiežiaus, — organizmas be galvos. 

Atskiri vyskupai neklaidingumo dovanos ne- 
turi, bet per juos neklaidingumas gali pasi- 
reikšti. 

Paprastai vyskupai tikėjimo ir doros tiesas 
skelbia savo vyskupijose įvairiais aplinkraščiais, 
ganytojiškais laiškais ir pamokslais, Bet viso 

pasaulio vyskupai gali susirinkti į vieną vietą, į 
visuotinį susirinkimą — konsiliją. Visuotinis 
vyskupų susirinkimas kartu su popiežium, kai 
skelbia kokias nors tikėjimo ar doros tiesas, 
yra neklaidingas. Popiežiaus nuomonė tokiuo- 
se susirinkimuose yra lemianti, 

Neklaidingumo sritys. 1. Tikėjimo tiesos. 
Bažnyčia neklaidingai sprendžia, ar kokios nors 
tikėjimo tiesos yra Dievo apreikštos, ar ne. 
2. Doros klausimai. Bažnyčia neklaidingai gali 
spręsti, ar koki nors elgesiai yra dori ar nedori. 


2. Valdomoji Bažnyčios galia 


Jėzus Kristus Petrui įsako ganyti krikščio- 
nis: „Ganyk mano avis“ (Jono 21, 17). Vykdant 
tą paskyrimą, tikinčiųjų gyvenime reikia pa- 
laikyti tvarką. Be susitvarkymo tasai ganymas 
darytųsi neįmanomas. 

Vyriausią valdomąją galią katalikų Bažny- 
čioje turi popiežius. Popiežiui Bažnyčią valdyti 
padeda 70 kardinolų kolegija. Didesnes Bažny- 
čios provincijas valdo patrijarkai, o mažesnes 
provincijas metropolitai. Dar mažesni Bažnyčios 
vienetai yra diecezijos. Diecezijas valdo vysku- 
pai. Vyskupijos padalintos į dekanatus, kuriuos 
valdo ir tvarko dekanai. Dekanatai yra paskirs- 
tyti į parapijas. Parapijoms vadovauja klebo- 
nai ir jų pagelbininkai vikarai. Be to, kiekvie- 
nas vyskupas turi savo tarybą, kapitula vadi- 

namą. Kapitulą sudaro prelatai ir kanauninkai. 
Administracinius reikalus tvarko vyskupijos 
kurija. 
Kaip pasauliniuose dalykuose klausoma pa- 
„ saulinės valdžios, taip dvasiniuose dalykuose tu- 
"ri būti klausoma atitinkamos dvasinės valdžios. 
Kas Bažnyčios dvasiniuose dalykuose klauso, 
tas tikrai siekia tų tikslų, kurie nurodyti Kris- 
"taus paskelbtoje Evangelijoje. 


3. Sakramentinė Bažnyčios galia 


Kristus ne tik dievišką mokslą žmonėms 
skelbė, bet taip pat ir malonę paliko. Per pa- 
mokslus žmonėms skelbiamos religinės tiesos, o 
per sakramentus — dalinama malonė. Sakra- 
mentai, tai didžiausias Bažnyčios turtas. Tik per 
sakramentus Bažnyčia gali pasiekti savo tikslą 
— žmones vesti į šventumą. Krikščioniškas 
mokslas žmones veda prie sakramentų, o sa- 
kramentai tuos žmones veda į Dievą. 

Bažnyčia, teikdama sakramentus, žmonėms 
suteikia antgamtinį gyvenimą; žmones lydi į 
amžinybę. 

1. Krikštas. Kūniškai žmogus gimsta žemės 
gyvenimui. Per Krikštą Kristaus kraujas pirmą 
| kartą teka į žmogaus sielą, tą sielą apvalo nuo 
gimtosios nuodėmės, o suaugusiuošius ir nuo 
| asmeniškųjų nuodėmių ir žmoguje pasėja nau- 
| jos gyvybės grūdų. 

2. Šutvirtinimas. Žmogaus gyvenimas yra 
pilnas visokių pavojų. Reikia kovoti su visokiais 
blogumais ir skleisti gerą. Sutvirtinimo Sakra- 
mentu Kristus į atpirktą žmogaus sielą siunčia 
Dvasią Ramintoją, kuri iš silpno ir bailaus kū- 
dikio turi išugdyti drąsų kovotoją už Kristų, už 
tiesą. 

3. Atgaila. Kai įvyksta nelaimė, kai žmogus 
gyvenimo kovose yra daugiau ar mažiau sužei- 
džiamas, reikia gydančio sakramento. Toks gy: 
dantis sakramentas yra Atgaila. Atgailos s4- 
kramentu Išganytojas guodžia nuliūdusią sielą: 
Eik, tavo nuodėmės tau atleistos! 

4. Eucharistija. Kai žmogus pradeda sąmo- 
ningai gyventi, jam reikia stiprybės; tos stipry- 
bės teikia Eucharistijos sakramentas. Eucharis- 
tija pats Kristus atsiduoda žmogui, tą žmogų 
gydydamas, stiprindamas ir už tą žmogų ko- 
vodamas. 

5. Kunigystė. Kristaus malonė per apaštalus 
visais laikais turi tekėti į visus tikinčiuosius. 
Tai įvyksta per Kunigystės sakramentą. Kristus 
savo mesianiškąją valdžią perleidžia žmonėms. 


6. Moterystė. Per Moterystės sakramentą 
yra tęsiamas gamtinis gyvenimas, kad vėliau 
galėtų plėstis ir antgamtinis gyvenimas. 

". Paskutinis Patepimas. Svarbiausia žmo- 
gaus gyvenimo valanda — mirties valanda. Nuo 

“ laimingos-ar nelaimingos mirties priklauso visa 
žmogaus amžinybė. Paskutiniu Patepimu pas 
| ligonį ateina Gailestingasis Samarijietis ir ser- 
 gantį žmogų guodžia, gydo. 


9. 
SAKRAMENTAI 


z Kristus atpirko žmoniją; žmonių vardu 
Dievui atlygino už nusikaltimą, padarytą gim- 
tąja nuodėme ir asmeniškomis nuodėmėmis, Kad 
žmogui Kristaus atpirkimas būtų naudingas, — 
. žmogus pats turi Kristaus atpirkimą sau pritai- 
. kyti — pasisavinti. O tai, Kristaus nustatyta 
tvarka, galima įvykdyti per sakramentus. 
Sakramentai yra regimi ženklai, Kristaus 
įstatyti, Dievo malonei įgyti. Kiekvienas sakra- 
mentas turi turėti tris esminius elementus: 
1. Regimą ženklą, 2. Sakramentas turi būti Kris- 
taus padaras ir 3. Sakramentas turi teikti ma- 
lonės. 


1. Sakramentai turi regimą, ženklą, 
Žmogus yra dvilypis tvarinys: jis turi kūną 
ir sielą. Kūnas ir siela jame yra labai glaudžiuo- 
'se santykiuose, Siela daugelį dalykų patiria, pa- 
žįsta tik per kūną, per pojūčius. Kristus, steig- 

damas sakramentus, prie to žmonių savumo pri= 
sitaikė. Sakramentus įsteigė tokius, kad jie būtų 
prieinami ne tik dvasia, bet ir kūnu. 

Sakramentai savyje turi dvasinį ir medžia- 
ginį elementą. Medžiaginis sakramentų elemen- 
tas vadinamas „sakramento medžiaga“; dvasi- 
nis sakramentų elementas — „sakramento for: 
ma“. Sakramento forma arba dvasia sakramen= 
tui suteikia gyvybės. Pvz., Krikšto sakramentė 
medžiagą sudaro vanduo — tai sakramento kū- 
nas, sakramento regimas ženklas, žmogaus pos 
jūčiams prieinamas. Krikšto sakramento formą 
arba gyvybę sudaro Kristaus nurodytieji žo- 
džiai: ,„Aš tave krikštiju vardan Tėvo ir Sūnaus 
ir Šventosios Dvasios“. Atskirai paėmus, nei tie 
žodžiai, nei vanduo žmogui gimtosios nuodėmės 
neatleistų. Bėt kai kartu eina vanduo ir žodžiai, 
medžiaga ir dvasia, žmogui atleidžia gimtąją 
nuodėmę. 


2. Sakramentai susiję su Kristum 


Žimoniją atpirko tik Kristus, todėl tik Kris+ 
tus turėjo teisę įsteigti tokias priemones, ku- 
riomis žmogus galėtų Kristaus atpirkimą pasi- 
savinti. Todėl niekas kitas, o vienas tiktai Kris- 
tus galėjo steigti sakramentus. Tad ir dabar, jei 
norima žinoti, ar kuris nors sakramentas tiks 
rai yra sakramentas, reikia žiūrėti, ar jis Kris 
taus įsteigtas, ar ne. 

3. Sakramentai teikia malonę 


Vieni sakramentai teikia padedamąją, kiti 
pašvenčiamąją malonę. Norint žinoti, kuris sa- 
kramentas kokią malonę teikia, klausimą reikia 
kelti šitaip: ar sakramentas atleidžia sunkias 
nuodėmes, ar ne? Tie sakramentai, kurie atlei- 
džia sunkias nuodėmes (pvz., atgaila), teikia 
pašvenčiamąją malonę; o tie, kurie sunkių nuo- 
dėmių neatleidžia (pvz., sutvirtinimas), teikia 
tik padedamąją malonę. 


Sakramentų veikimas 


Tikrasis sakramentų teikėjas yra Kristus. 
Patarnaujamąją galią Kristus pavedė Bažny- 
čiai, arba, geriau sakant, pats Kristus, Bažny- 
čioje būdamas, teikia sakramentus, Dabar Baž- 
nyčioje tuos sakramentus Kristaus vardu tei- 


„kia kunigai; sakramentų teikimas — tai Kris- 


taus suteiktosios galios vykdymas. Vistiek koks 
tas kunigas būtų, jei tik jis turi kunigiškus 
šventimus ir viską padaro pagal Bažnyčios 
mintį ir jos nustatytą tvarką, tikintieji gauna 
sakramento teikiamas malones. 

Kunigas, teikdamas sakramentus (laikyda- 
mas Mišias, dalydamas Komuniją, klausydamas 
išpažinčių ir t.t.), turi pats būti be sunkių nuo- 
dėmių. Jei sakramentus teiktų būdamas sunkiai 
nusidėjęs, padarytų šventvagystės nuodėmę. 

Bet žmonės, kurie iš tokio kunigo priima sakra- 
mentus, gauna tokią pat malonę, kaip kad juos 
priimtų iš tokio kunigo, kuris sakramentus tei- 
kia turėdamas gryną sąžinę. 

Sakramentų skaičius 

Iki 16 amžiaus klausimo apie sakramentų 
skaičių niekas ir nekėlė. Visų tada buvo tikima 
ir praktikuojama 7 sakramentai. Rytų Bažny- 
čia, 8—11 amž. atsiskyrusi nuo vakarų Bažny- 
čios, turi 7 sakramentus. 5 amž, nuo katalikų 
Bažnyčios atsiskyrė koptai, jakobitai ir armė- 
nai. Jie taip pat turi 7 sakramentus. Tik protes- 
tantai pradėjo kai kuriuos sakramentus neigti. 
Katalikų Bažnyčia, iškilus  neigiamiems bal- 
sams, dar kartą šį klausimą apsvarstė ir vėl pa- 
skelbė, kad katalikų Bažnyčioje turi būti var- 
tojami 7 sakramentai, kaip jie buvo vartojami 
ir pirmaisiais krikščionybės amžiais. 

Visi T sakramentai, kuriuos vartoja katali- 
kų Bažnyčia, tikinčiųjų gyvenimui yra reika- 
lingi. Jei bent vieną paneigtume, atsirastų ne- 
užkišama spraga. . 


$ 10. 
KRIKŠTAS 


Kristus, siųsdamas apaštalus skelbti Evan- 
gelijos, tarp kita ko jiems įsako: „Eikite tat ir 

mokykite visas tautas, krikštydami juos vardan 
Tėvo ir Sūnaus ir šventosios Dvasios“ (Mato 
28, 19). Apaštalai jau per pirmąsias Sekmines 
tą Kristaus paliepimą vykdo: „Tuomet (per Sek- 
mines) Petras draug su vienuolika atsistojo, 
pakėlė savo balsą ir jiems kalbėjo: ... Darykite 
"atgailą, ir teapsikrikštija kiekvienas iš jūsų Jė- 
zaus Kristaus vardan jūsų nuodėmėms atleisti... 
Priėmusieji jo žodžius buvo pakrikštyti“ (Apd. 
2, 14...) 

Pradedant apaštalais, baigiant mūsų dieno- 
„mis, kas tik nori priklausyti katalikų Bažnyčiai; 
"kas tik nori krikščioniškai gyventi, visu pirma 
turi apsikrikštyti. 


1. Krikšto medžiaga ir forma 


Krikšto medžiaga yra natūralus vanduo. Sa- 
„kramento tikrumui užtenka bet kokio vandens. 
„Bet didesnei to sakramento pagarbai katalikų 
„ Bažnyčioje du kartus metuose (Did. Šeštadienį 
ir Šeštadienį prieš Sekmines) šventinamas spe- 
„cialus krikšto vanduo. 
r Kaip kitus sakramentus, taip ir Krikšto sa- 
kramentą paprastai teikia kunigai. Bet Krikšto 
"sakramentą, prireikus, gali teikti kiekvienas 
žmogus, net ir nekrikštytas. Reikia tik turėti 
intenciją suteikti Kristaus įsteigtą Krikštą. 
Seniau kartais būdavo praktikuojama krikš- 
 tijant visą žmogų panardinti vandenyje. Dabar 

katalikų Bažnyčioje nustatyta, krikštijant 
žmogų, tris kartus pilti vandenį ant galvos taip, 
kad būtų sudaromas kryžiaus ženklas kiekvieną 
kartą. 2 

Krikšto forma yra žodžiai: NN (čia ištaria- 
mas vardas ar vardai, kuriais kūdikis turės bū- 
ti vadinamas), aš tave krikštiju vardan Tėvo ir 
Sūnaus ir Šventosios Dvasios. Šie žodžiai turi 
būti ištariami tuo pat laiku, kada pilamas van- 
duo ant galvos. 

Kūdikiui vardą parinkti turi teisę tėvai. 
Krikštyti galima tik kokio nors šventojo vardu. 
Jei norima kūdikį vadinti tautišku vardu, greta 
to tautiško vardo reikia pridėti dar ir šventojo 
vardą ir abu tuodu vardai turi būti įrašyti į 
metrikų knygą. Daugiau kaip dviem vardais 
krikštyti nedera. 

Į krikštą kūdikį neša du ar vienas krikšto 
tėvai. Jie turi būti nejaunesni kaip 14 metų ir“ 
praktikuoją katalikai. Jei nori būti krikšto tė- 
vais dvasininkai, turi gauti vyskupo leidimą; 
vienuoliai — savo vienuolyno vyresniųjų leidi- 
mą. Jei kūdikio tėvai nesirūpintų religiniu jo au- 
klėjimu, tą pareigą turėtų atlikti krikšto tėvai. 


2. Negimusių ir nelaiku gimusių krikštas 


Žmogus yra žmogus tuojau po jo pradėji- 
mo. Jei kartais ir po nedaugelio dienų vaisius 

gimsta, kad ir pati motina, jį turi apkrikštyti 
sąlyginiu krikštu: „Jei esi gyvas, aš tave krikš- 
tiju vardan Tėvo ir Sūnaus ir Šventosios Dva- 
sios“. 

Mirštantį kūdikį bet kas gali krikštyti tik- 
ru krikštu, o ką tik mirusį — sąlyginiu. 

Jei motina prieš gimdydama miršta, gydy- 
tojas mirusiai motinai turi padaryti operaciją 
ir kūdikį pakrikštyti. Jei kartais gimdant būtų 
pavojaus kūdikiui mirti, kurie yra prie gimdy- 
mo, kūdikį turi apkrikštyti. Tada vanduo pila- 
mas ant tos kūdikio, vietos, ant kurios galima 
užpilti ir tariami krikšto žodžiai. 


8. Krikšto teikiama malonė 


Krikštas — atgimimo sakramentas. Kas šio 
sakramento nepriims, negalės įeiti į dangų: „Iš 
tikrųjų, iš tikrųjų, sakau tau, jei kas neatgims 
iš naujo, tas negalės matyti Dievo karalystės“ 
(Jono 3, 3). „Jei kas neatgims iš vandens ir 
šventosios Dvasios, tas negalės įeiti į Dievo ka- 
ralystę“ (Jono 3, 5). 


Krikštas atleidžia visas nuodėmes, kokias 
tik žmogus turi Krikšto sakramento ėmimo mo- 
mentu. Jei krikštijamas mažas vaikas — jam 
atleidžiama tik gimtoji nuodėmė; jei suaugęs — 
atleidžiama ir gimtoji ir visos kitos nuodėmės. 
Krikštas taip pat atleidžia visąs bausmes už 

nuodėmes. Jei kas tuoj po Krikšto miršta — 
ieina į dangų. 

Krikšto sakramentas žmogaus sieloje palie- 
ka neišdildomą žymę. Jei kas kartą apkrikšty- 
tas, negali krikštytis antrą kartą ir negali pri- 
imtojo Krikšto išsižadėti. 


4. Krikšto reikalingumas 


Krikštas — krikščioniškojo gyvenimo pra- 
džia. Be to sakramento nebus galima įeiti į dan- 
gų; negalima priimti ir kitų sakramentų. 

Su nuodėmėmis niekas į dangų nejeis. O 
gimtąją nuodėmę tegali atleisti Krikšto sakra- 
mentas. Todėl be Krikšto nėra nė nuodėmių at- 
leidimo, nė dangaus. 


5. Kraujo ir troškimo krikštas 


Jei kartais žmogus supranta Krikšto reika- 
lingumą ir nėra kas jį apkrikštytų, o tokio įsi- 
tikinimo žmogus pralietų kraują už tikėjimą — 
kraujo praliejimas jam atstotų Krikštą. 

Kartais gali atsitikti taip: žmogus visą savo 
gyvenimą sąžiningai gyvena ir yra pasiryžęs dėl 
Dievo viską padaryti. Bet dėl kokių nors susi- 
dariusių aplinkybių Krikštas jam pasidaro neį- 
manomas. Tokiam žmogui Krikšto troškimas ga- 
li atstoti Krikštą. 

$11. 
SUTVIRTINIMAS 


Ir po Krikšto sakramento žmogui tenka 
daug kovoti su palinkimais į bloga; su didelė- 
mis pastangomis reikia išsaugoti savyje esan- 
čią pašvenčiamąją malonę. Ir apaštalai pradžio- 
je buvo labai linkę pasiduoti įvairioms savo silp- 
nybėms. Kristus tai žinojo. Apaštalams sustip- 
rinti pažadėjo atsiųsti Dvasią Sustiprintoją. Per 
Sekmines savo pažadą ištesėjo. Šventoji Dvasia 
regimu būdu nusileido ant apaštalų ir po šio 
įvykio jie vidiniame gyvenime pasidarė visai 
kiti. Tai, kas apaštalų gyvenime įvyko staigiai, 
kituose žmonėse turi įvykti per ilgesnį laiką. 

Jau apaštalų laikais tikintiesiems buvo tei- 
kiamas Sutvirtinimo sakramentas. (Apd. 8, 4...) 


1. Sutvirtinimo medžiaga ir forma 


Sutvirtinimo sakramento medžiaga yra šv. 
Krizma (alyvos ir balzamo mišinys). Forma: 
Aš tave ženklinu kryžiaus ženklu ir tvirtinu iš- 
ganymo krizma, vardan Tėvo ir Sūnaus ir Šven- 
tosios Dvasios. Vyskupas, teikdamas Sutvirtini- 
mo sakramentą, tiesia rankas ant sakramentą 
imančiųjų, meldžiasi į Šventąją Dvasią, o pas- 
kui tepa kiekvieno kaktą ir sako formos žodžius. 

Sutvirtinimo sakramentą imant, mergaitė 

turi turėti Sutvirtinimo motiną; berniukas — 
Sutvirtinimo tėvą. Jų pareigos tokios pat, kaip 
ir Krikšto tėvų. 

Sutvirtinimo sakramentą gali teikti tik vys- 
kupai ir popiežiaus įgalioti kunigai. 


2. Sutvirtinimo teikiamos malonės 


Sutvirtinimo sakramentas teikia padedamą- 
ją malonę: stiprina žmogaus dorines jėgas ir 
padeda drąsiau išpažinti Kristų. 

Sutvirtinimo sakramentą galima imti tik 
vieną kartą. 

Žmogaus išganymui šis sakramentas nėra 
būtinai reikalingas, bet labai naudingas. 


$ 12. 
KUNIGYSTĖ 


Tikrasis ir vyriausias Naujojo Testamento 
kunigas yra Jėzus Kristus. Jis pats už mūsų 
nuodėmes save paaukojo kaip nekaltą auką dan- 
giškajam Tėvui. Tą auką, kurią Kristus už mus 
aukojo, įgaliojo aukoti ir apaštalus; Kristus 
apaštalams ir jų papėdininkams suteikė galią 
aukoti eucharistinę auką (Luko 22, 19; 1 Kor. 
11, 24..). Apaštalams ir jų papėdininkams 
Kristus suteikė galią skelbti Evangeliją ir ki- 

tus sakramentus teikti (Jono 20, 21; 20, 22...: 
Mato 18, 18; 28, 19...). Apaštalai jiems suteik= 
tas galias perleido vyskupams ir kunigams. Ku- 
nigiškosios galios perteikiamos kunigystės sa- 
kramentu. 

Dabar Kunigystės sakramėntas teikiamas ne 
iš karto, bėt palaipsniui: dijakono, kunigo ir 
vyskupo. Bažnyčia jau senais laikais įvedė ir 
parengiamąjį laipsnį, subdijakonatu vadinamą. 


1. Kunigystės sakramento medžiaga ir forma 


Kunigystės sakramento medžiaga yra vys- 
kupo rankų uždėjimas ant šventinamojo galvos. 
Forma — meldimasis į Šventąją Dvasią. Ka- 
dangi Šventame Rašte tos maldos teksto nėra, 
tai maldos žodžius sudarė pati Bažnyčia. 


2. Kunigystės sakramento teikiamos malonės 


Kunigystės sakramentas teikia padedamąją 
malonę, todėl tie, kurie šį sakramentą ima, turi 
turėti pašvenčiamąją malonę. Kunigystės sak 
ramentas suteikia galią teikti kitus sakramen- 
tus. Kas kartą Kunigystės sakramentą priima, 
jo išsižadėti negali. 


3. Kas gali Kunigystės sakramentą priimti 


Kristus į apaštalus buvo išsirinkęs tik vy 
rus, tai Bažnyčioje apaštalystės - kunigystės sa 


61 


kramentas teikiamas tik vyrams. Kunigystės 
sakramentą priimąs turi būti pakrikštytas ir 
sutvirtintas. 

Kunigystės sakramentą priimąs taip pat turi 
turėti atitinkamą pašaukimą, reikalingą moks- 
1ą ir būti nevedęs. 


$ 13. 


SAKRAMENTALIJOS IR LITURGINĖS 
MALDOS 


1. Sakramentalijos 


Kristus įsteigė 7 sakramentus. Bažnyčia jau 
nuo pat Krikščionybės pradžios teikė įvairių 
laiminimų ir šventinimų. Šitie laiminimai ir 
šventinimai buvo pavadinti sakramentalijomis. 

Sakramentalijos niekada nesuteikia pašven- 
čiamosios malonės, o ir padedamoji malonė yra 
daug mažesnė už sakramentų teikiamąją. 

Sakramentalijoms priklauso vienuolių šven 
tinimai, žemesniųjų Kunigystės šventimų teiki- 
mas, bažnyčių, kryžių, rožančių ir t. t, šventi- 
nimai ar laiminimai. 


2. Liturginės maldos 


Bažnyčia sakramentus ir sakramentalijas 
puošia įvairiomis liturginėmis maldomis: To 

kioms liturginėms maldoms priklauso kunigų 
poteriai, mišparai, laidotuvių maldos, gegužinės, 
birželinės ir spalių mėn. pamaldos, ŠŠ. Sakra- 
mentu palaiminimai, novenos, oktavos, kryžiaus 
keliai ir t. t. Per liturgines maldas prašoma 
Dievą įvairių malonių, pelnomasi atlaidų. 


S 14. 
BE BAŽNYČIOS NĖRA IŠGANYMO 


Kas yra Bažnyčia? Kristaus pasakymu, 
Bažnyčia yra „Dievo karalystė“ (Jono 3, 5). 
Kaip Kristus, taip ir Bažnyčia yra tiesos liudy- 
toja šioje žemėje (Jono 18, 37); Bažnyčia 
gelbsti tuos, kurie nuo tos tiesos nutolo (Mato 
18, 11). 

Bažnyčioje esanti Šventoji Dvasia tai Baž- 
nyčiai teikia gaivinančios jėgos, primena tikėji- 
mo tiesas (Jono 14, 26); tikinčiuosius stiprina 
gyvenimo kovose (Luko 12, 12), guodžia nu- 
liūdimuose (Jono 14, 16), moko melstis (Rom. 
8, 26...) ir sužadina antgamtinį gyvenimą (Rom. 
8, 23...). Bet Šventoji Dvasia tikinčiuosius gai- 
vina tik tada, kai jie gyvena vienybėje su Jė- 
zum Kristum, su Bažnyčią gaivinančiu Vynmė- 
džiu (Jono 15, 1...). Tikras gyvenimas Bažny- 
čioje, tai gyvenimas Šventojoje Dvasioje, susi- 
jungus su Jėzum Kristum. Toje vienybėje gy- 

Venant, Kristaus nuopelnai virsta tikinčiųjų 
nuopelnais; Kristaus auka virsta tikinčiųjų 
auka. Toje vienybėje gyvendami, su Kristum 
mirštame, su Kristum kelsimės iš numirusių ir 
amžinai gyvensime (Rom. 6, 4; Kolos. 2, 10...). 


Kaip yra tik vienas Kristaus kūnas, taip yra 
tik viena ir Kristaus Bažnyčia. Tos religinės 
bendruomenės, kurios šiam kūnui nepriklauso, 
yra atskirtos nuo malonių šaltinio, yra sausos 
medžio šakelės ir negali būti gaivinamos ka- 
mieno syvų. Bet tai yra taikoma ne atskiriems 
asmenims, o bendruomenėms kaip tokioms. 


Jėzus Kristus pats apie save sako: „Aš ke- 
lias, tiesa ir gyvenimas. Nė vienas neateina 
pas Tėvą, kaip tik per mane“ (Jono 14, 6). 
Visa Kristaus apreikštoji tiesa, visa antgamti- 
nio gyvenimo malonė yra sudėta katalikų Baž- 
nyčioje, kuri toliau tęsia Kristaus gyvenimą. 
Bet ir nekatalikiškosios bendruomenės, atskilu- 
sios nuo katalikų Bažnyčios, daug tos Bažny- 
čios gerybių pasiėmė su savim, ypač Krikšto 
sakramentą. Šia prasme ir šalia katalikų Baž- 
nyčios galima gauti sielos išganymą. Religi- 
nės vertybės, kur tik jos bebūtų, išganingai 
veikia žmogaus sielą. Katalikų Bažnyčia turi 
visas apreikštas tiesas ir malonės šaltinius, o 
įvairios atskalos tų tiesų ir malonės šaltinių 
turi tik nuotrupas; bet ir tos nuotrupos gali 
išganingai veikti. Kristus iš anksto numatė, 

kad ne visi krikščionys priklausys katalikų Baž- 
 nyčiai ir iš anksto apie juos pasakė: „Aš turiu 
| ir kitų avių, kurios ne iš šitos avidės; man rei- 
“kia ir jos atvesti; jos klausys mano balso, ir bus 
viena avidė ir vienas ganytojas“ (Jono 10, 16). 
Kur tik yra krikštijama Švenčiausios Trejybės 
vardu, visur teka atpirkimo malonė. Rytų Baž- 
nyčioje, kur yra tikras Kunigystės sakramen- 
tas, primą Komuniją, priima tikrąjį Jėzaus 
" Kristaus kūną ir kraują. Ir apskritai kalbant, 
graikų - rusų bažnyčia išlaikė daugiausia išga- 
nomųjų priemonių; įvairios protestantų sektos 
“| tų išganomųjų priemonių turi daug mažiau. Ta- 
| čiau reguliarus ir pilnas išganymo kelias visada 
“ pasilieka katalikų Bažnyčioje. 

Kaip žiūrėti į tuos asmenis, kurie atskirti 
"nuo Bažnyčios kūno? Čia reikia žiūrėti į at- 
skiriamųjų sąžinę. Jei kas atskiriamas nuo Baž- 
“ nyčios, tai tik konstatuojama, kad to žmogaus 
skelbiamos idejos ar elgesiai nesutinka su Baž- 
nyčios mokslu; su Apreiškimo mokslu. Bažny- 
“čia kitokios taktikos laikytis negali. Kristus, 
| skelbdamas Evangeliją, nuo principinių dalykų 
nė kiek nenukrypo, nors už tai ir gyvybę pa- 
„ aukojo. Nors Kristus griežtai pasmerkė fari- 
 ziejizmą, tačiau atskirų fariziejų nepasmerkė. 
Ir Bažnyčia, smerkdama erezijas, ne visada 
smerkia ir pačius eretikus. Geros valios neka- 
 talikas, kuris gyvena taip, kaip reikalauja jo 

sąžinė ir padeda visas pastangas tiesą surasti 

ir pagal surastą tiesą gyvena, netiesioginiu bū- 
du naudojasi atpirkimo vaisiais ir gali būti iš- 
ganytas. 


$ 15. 


DIEVIŠKAS IR ŽMOGIŠKAS ELEMENTAS 
BAŽNYČIOJE 


„Aš pastatysiu savo Bažnyčią“ (Ma- 
to 16, 18). 
„Kai želmuo paaugo ir užmezgė 
vaisių, tuomet pasirodė ir raugės“ 
(Mato 13, 26). 


Bažnyčia, tai didžiausia statyba, kokią Kris- 
tus šioje žemėje pastatė. Pirmasis Kristaus 
papėdininkas šv. Petras apie tą statybą rašo: 
„Prie jo (Kristaus) artinkitės, prie gyvojo ak- 
mens, kurs žmonių, tiesa, atmestas, bet Dievo 
išrinktas ir pagerbtas; ir jūs būkite, kaip gyvi 
akmenys ant jo antstatomi, kad būtumėte dva- 
siniai namai, šventa kunigystė dvasinėms au- 
koms aukoti, kurios priimtinos Dievui per Jėzų 
Kristų“ (1 Petro 2, 4-5). Bažnyčia, tai gyvas 
Dievo rūmas: „Taigi, jūs jau nebėsate svetimi 
ir atėjūnai; jūs esate piliečiai drauge su šven- 
taisiais ir Dievo įnamiai, antstatyti ant apaštalų 
ir pranašų pamato, pačiam Jėzui Kristui esant 

vyriausiuoju kertiniu akmenimi. Kiekvienas 
ant jo pastatytas rūmas auga į šventąją Baž- 
nyčią Viešpatyje; ant jo ir jūs esate drauge 
statomi, kad būtumėte Dievo būstas Dvasioje“ 
(Efez. 2, 19-22). 

Bažnyčios pasireiškimas istorijoje, tai pasi- 
reiškimas paties Kristaus: ,,„Aš kelias, tiesa ir 
gyvenimas. Nė vienas neateina pas Tėvą, 
kaip tik per mane... Aš avių durys... Aš gerasis 
ganytojas. Gerasis ganytojas duoda savo gyvy- 
bę už savo avis... Aš gyvenimo duona... Aš vyn- 
medis, jūs vynmedžio šakelės...“ (Jono 6, 48; 
10, 7.11; 14, 6; 15,5). 

Kas yra Bažnyčia? Kristaus Bažnyčia nėra 
tik tobulųjų žmonių rinkinys, bet yra bendruo- 
menė visokių, kurie turi būti vedami į tobulu- 
“ mą. Bažnyčia, tai kviečių laukas, kuriame yra 
| ir piktžolių; tai tinklas, kuriame yra ir gerų, ir 
"blogų žuvų. Bažnyčia, tai žmonių bendruome- 
nė, kur vienuose Dievo žodis prigijo ir subrendo, 
o kituose dar tebelaukia, kada galės dygti. Baž- 
nyčioje yra šventų ir nešventų žmonių, todėl 
nieko nuostabaus, kad Bažnyčioje kartais labai 
gausiai pasireiškia žmogiški silpnumai, žmogiš- 
ki nesugebėjimai. Bet greta tų žmogiškų silp- 
numų ir žmogiškų nesugebėjimų Bažnyčioje vi- 
“ sada matome ir dievišką jėgą; matome tą nuo- 
latinį Kristaus buvimą savo Bažnyčioje (Mato 
28, 20). Jei Bažnyčia būtų buvusi palaikoma 
vien tik žmonių, tos Bažnyčios šiame pasaulyje 

jau seniai nebūtų buvę. O dabar mes ją mato- 
„ me garbingai žygiuojančią per amžių amžius. 
Tas Bažnyčios žygiavimas mums tada darosi 
suprantamas, kai greta žmogiško elemento toje 
Bažnyčioje matome ir dieviškąjį. 

Ne šventieji pasidaro Bažnyčios nariais, bet 
tie, kurie šventumo siekia. Kai kurie Bažnyčios 
nariai dar labai nešventi ir Bažnyčia jų elgesių 
ir darbų negiria, Bet Bažnyčia ir juos nori pa- 
daryti šventus. Dėl žmogiškų silpnumų į Baž- 
nyčios gyvenimą įsibrauja visokių negerovių, 
dėl to Bažnyčia savo gyvenimą nuolat refor- 
muoja ir negeroves iš gyvenimo šalina. Istorija 
mums primena, kad Bažnyčią reformavo šven- 
ti žmonės, o ne užsispyrėliai ir rėksniai. Ir visais 
laikais dažnai išgirstama balsų, kad reikia vieną 
ar kitą gyvenimo sritį reformuoti. Jeigu reikės 
reformuoti, tos reformos ir bus padarytos. Bet 
reformas padarys šventi žmonės, o ne tie, kurie 
patys Bažnyčią griauja ir rėkia, kad Bažnyčią 
reikią reformuoti. Apie tokius reformatorius ga- 
lima pasakyti šv. Povilo žodžius: „Jūs pašalin- 
kite pikta, iš savo pačių tarpo“ (1 Kor. 5, 13). 

„Todėl mes mylime savo Bažnyčią, nežiū- 
rint, ne, kaip tik dėl jos vargingo išorinio pa- 
sirodymo. Katalikas priima Bažnyčią tokią, k 0- 
kia ji yra, nes tokioje, kokia ji yra, 
jis mato Dievo šventumo, teisingumo ir gerumo 
apsireiškimą... Nors jo motina yra ir sudulkė- 
jusi po ilgos kelionės, nors jos veidas išvagotas 

rūpesčių ir vargų, tai ji yra vis dėlto jo moti- 
“na. Jos širdyje liepsnoja senoji meilė. Iš jos akių 
spindi senasai tikėjimas. Iš jos rankų nuolatos 
teka senoji Palaima. Koks gi būtų dangus be 
Dievo? Kokia gi būtų žemė be šios Bažnyčios? 
Aš tikiu į vieną, šventąją, katalikiškąją, apašta- 
liškąją Bažnyčią“ (Prof. Karl. Adam, Katali- 
kybės esmė. Psl. 314). 


š 16. 


BAŽNYČIOS DOGMOS IR BEDOGMĖ KRIKŠ- 
ČIONYBĖ 


' Seniau dogmomis buvo vadinami valstybės 
“įstatymai. Augusto įsakymas surašyti Palesti- 
“ nos gyventojus taip pat buvo vadinamas dog- 
ma (Šv. gydytojas Lukas, aprašinėdamas Jė- 
zaus Kristaus gimimą, taip rašo: ,„Anomis die- 
nomis atsitiko, kad išėjo ciesoriaus Augusto pa- 
liepimas surašyti visą pasaulį“ Luko 2, 1. Šv. 
Lukas savo Evangeliją rašė garikiškai, o grai- 
kiškai ta vieta šitaip skamba: „Egeneto de en 
tais hemerais ekeinais, ekselthen dogma pa- 
ra Kaisaros Augoustou, apografesthai pasan 
ten oikoumenen“). Graikų išminčiai ir mokslo 
tiesas vadindavo dogmomis. Katalikų Bažnyčia 
dogmomis vadina tas tiesas, kurios Dievo ap- 
reikštos ir kurias ji kaip tokias skelbia. Skel- 

biant dogmas, nėra prasimanoma jokių naujų 
tiesų, o aukščiausias Bažnyčios autoritetas tik 
konstatuoja, ar tokia ir tokia tiesa yra Dievo 
apreikšta. Kas šitaip skelbiamų Bažnyčios tiesų 
nepripažįsta, tas laikomas eretiku. 


Kas pripažįsta Bažnyčią, turi pripažinti tei- 
sę tai Bažnyčiai skelbti dogmas. Dogmų panei- 
gimas būtų kartu ir Bažnyčios paneigimas. Be- 
dogmė krikščionybė yra tas pat, kaip ir Krikš- 
čionybė be Bažnyčos. O jau anksčiau matėme, 
kad Jėzus Kristus Bažnyčią įkūrė ir tai Bažny- 
čiai davė teisę žmonėms skelbti religijos tiesas, 
kitaip sakant, skelbti ir dogmas. Kristaus 
įsteigtoji krikščionybė yra krikščionybė su Baž- 
nyčia ir Bažnyčia su dogmomis. 

Kaip valstybė už įstatymų nesilaikymą bau- 
džia, taip Bažnyčia už dogmų nesilaikymą bau- 
džia. Kas užsispyręs nepripažįsta kokių nors 
Bažnyčios paskelbtų dogmų, tą Bažnyčia šalina 
iš savo narių tarpo. 


Kai gyvenimas plaukia normalia vaga, Baž- 
nyčia įvairiais būdais skelbia apreikštas tiesas 
ir jas derina prie gyvenimo. Kai į gyvenimą pra- 
deda brautis klaidos, Bažnyčia klaidas pasmer- 
kia, o religines tiesas griežčiau formuluoja ir, 
prireikus, skelbia dogmas. Tai darydama, Baž- 
nyčia yra neklaidinga. Apie tai jau kalbėjome 
aukščiau. 


70 


k. 


s 17. 
BAŽNYČIA — AUGAS ORGANIZMAS 


Kristus apaštalams įsako: „Eikite tat ir mo- 
kykite visas tautas“ (Mato 28, 19). Apaštalai 
Kristaus paliepimo klausė. Tuoj po Sekminių 
skelbė Evangeliją ir Evangelijos grūdas nešė 
gausių vaisių. Tikinčiųjų skaičius labai greitai 
didėjo (Apd. 5, 14). 


Kristaus mokslui platinti nebuvo vartojama 
jokia prievarta. Evangelijai skelbti Kristus pa- 
sirinko paprastus žmones, neturinčius didesnės 
įtakos nei didikams, nei liaudžiai. Ir dar blo- 
giau. Krikščionybė buvo platinama Romos im- 
perijoje, tos Romos niekinamų žydų. Nei žy- 
dai, nei stabmeldžiai pačioje pradžioje Krikščio- 
nybe nesižavėjo: „Nes ir žydai reikalauja ste- 
buklų, ir graikai ieško išminties; bet mes skel- 
biame Kristų, prikaltąjį ant kryžiaus, kurs žy- 
dams, tiesa, yra papiktinimas, o pagonims pai- 
kybė“ (1 Kor. 1, 22-23). Pažiūrėti atrodė, kad 
Krikščionybė pačioje pradžioje turėjo žlugti, 
nes jai plisti buvo labai daug kliūčių: žmonės 
doros atžvilgiu buvo labai nusmukę; stabmel- 
džiai ir žydai labai galingomis priemonėmis ko- 
vojo su krikščionimis. Nepaisydama tų kliūčių, 
Krikščionybė nuolatos augo ir augo. „Dievas 
išrinko, kas pasauliui paika, kad sugėdintų iš- 

mintinguosius; kas pasauliui silpna išrinko Die- 
vas, kad sugėdintų, kas stipru“ (1 Kor. 1, 27). 

Bažnyčia remiasi ne kokia nors pasauline ga- 
lybe, bet Kristaus mokslo antgamtine jėga. Be 
to, Kristaus mokslas atsako į giliausius žmo- 
gaus sielos klausimus ir praneša visokią žmo- 
gišką išmintį. Tiesos ir doros iešką žmonės 
tik Krikščionybėje randa pasitenkinimą. 

1. Krikščionybė apaštalų laikais. Kristui 
mirštant, buvo tik vienuolika apaštalų ir nedi- 
delis skaičius mokinių. Pirmąją Sekminių dieną 
krikščionių skaičius jau pakyla iki 3000 (Apd. 
2, 41). Greitu laiku tas skaičius padidėja iki 
5000 (Apd. 4, 4). Žydams persekiojant, krikš- 
čionys iš Jeruzalės pasklysta po visą Romos 
imperiją ir visur išnešioja Evangelijos sėklą. 
Bažnyčios augimui labai daug pasidarbuoja šv. 
Povilas. Jis prikuria krikščioniškų bendruo- 
menių Kipro saloje, Mažojoje Azijoje, Makedo- 
nijoje, Graikijoje, Ispanijoje ir daug darbuojasi 
pačioje Romoje. 

2. Bažnyčia pirmaisiais Krikščionybės am- 
žiais. Romos valdžia žiauriausiomis priemonė- 
mis norėjo užslopinti jaunutę Bažnyčią. Nežiū- 
rėdama tų baisių persekiojimų, gyventojų dau- 
guma virsta krikščionimis. Jau apie 150 metus 
šv. Justinas galėjo rašyti, kad nesą vietų, kur 
nebūtų meldžiamasi nukryžiuotojo Kristaus var- 
du. Pradžioje 4 amžiaus krikščionių skaičius 
jau siekia apie 4 milijonus. 313 metais krikščio- 

nys savo skaičium pasidaro tiek galingi, kad jau 
gali išeiti į viešąjį gyvenimą ir dar greitesniu 
tempu plisti visame pasaulyje. 

3. Bažnyčia viduramžiais, 7—8 amž. Baž- 
nyčiai labai daug tenka iškentėti nuo islamo. 
11 amž. daug Bažnyčios sūnų ir dukterų atplė- 
šia rytų atskala. Bet dėl to Bažnyčios plitimas 
nė kiek nemažėja. Daug naujų kraštų priima 
Kristaus Evangeliją: Vokietija, Danija, Švedi- 
ja, Norvegija, Islandija, Lenkija, Vengrija, Ru- 
sija, Prūsija. 

4. Bažnyčia naujaisiais laikais. Naujaisiais 
laikais katalikų Bažnyčiai daug narių atplėšė 
protestantizmas. Bet ir tai katalikų skaičius 
nė kiek nesumažėjo. Katalikų Bažnyčia dideliais 
šuoliais pradėjo plisti naujose žemėse: Indijoje, 
Pietų Amerikoje, Meksikoje, Kalifornijoje, Ka- 
nadoje ir ypač Jungtinėse Amerikos Valstybėse. 
1783 metais Jungtinėse Amerikos Valstybėse 
katalikų buvo vos 30.000, o dabar jau 20 su vir- 
šum milijonų. 

5. Bažnyčia dabar. Katalikų Bažnyčios sta- 
tistika rodo, kad dabar kiekvienais metais Ka- 
talikų Bažnyčios narių skaičius dideliais šuoliais 
auga. Paskutiniuoju laiku katalikų priskaito- 
ma jau 400 su viršum milijonų. 

Žmonės dėjo visas pastangas augantį Baž- 
nyčios medį sunaikinti. Bet Bažnyčios medis 
kaip augo, taip ir tebeauga. Vien tik gamti- 

niu būdu tas augimas ir ištvermė neišaiškina- 
ma. Bažnyčioje gyveno ir tebegyvena Kristus, 
Kurio jokios pasaulio galybės nenugalės. 


$ 18. 


BAŽNYČIOS PATVARUMAS ŠIMTMEČIŲ 
KOVOSE 


Jau pranašas Danielis kalbėjo apie mesiani- 
nę karalystę: „Visos tautos, giminės ir kalbos 
turės jam (Kristui) tarnauti; jo valdžia yra 
amžina valdžia, kuri nebus atimta, ir jo kara- 
lystė nebus sugriauta“ (Dan. T, 14). Kristus, 
suorganizavęs tą karalystę šioje žemėje, kara- 
lystės valdytojui pasako: „Tu Petras, ir ant 
tos uolos aš pastatysiu savo Bažnyčią (Kara- 
lystę), ir pragaro vartai jos nenugalės“ (Mato 
16, 18). O regimai išsiskirdamas su visais apaš- 
talais, jiems konstatuoja: „Štai, aš esu su ju- 
mis visas dienas, iki pasaulio pabaigai“ (Mato 
28, 20). 

Bažnyčia yra. šioje žemėje gyvenąs Kristus. 
Kaip Kristus nesunaikinamas, taip nesunaikina- 
ma ir Jo Bažnyčia. „Lengviau būtų užgesinti 
saulę, kaip sunaikinti Bažnyčią“ (Šv. Jonas 
Chr.). Kai Kristaus priešai dieviškąjį Mokyto- 
ją prikalė prie kryžiaus ir džiaugėsi Jo mirtimi, 
po trijų dienų Kristus garbingai atsikėlė ir pra- 
dėjo naują gyvenimą. Per devyniolika šimtme- 

čių daugelį kartų panašiai atsitiko su Bažnyčia. 
Tada, kai Bažnyčios priešai džiaugėsi tariama 
jos pergale, nė juste nepajuto, kai Bažnyčia po 
tų kovų pasidarė dar gyvesnė, gražesnė ir gar- 
bingesnė. Tai įrodo ilga Bažnyčios istorija. Jau 
praėjo 19 amžių nuo Bažnyčios įkūrimo. Per 
visą tą laiką Bažnyčia, nepaisydama jokių kovų 
ir jokių trukdymų, garbingai žygiavo ir tebe- 
žygiuoja. Bažnyčia pergyveno Romos imperi- 
ją, pergyveno šventąją vokiečių Romos karalys- 
te, pergyveno prancūzų, austrų ir kitas kara- 
lystes. Bažnyčia dažnai ir skaudžiai buvo nie- 
kinama; turėjo išorinių ir vidinių priešų. Bet 
“Petro uola dėl to nė kiek nesujudėjo. Naikino 
Bažnyčią žydai, stabmeldžiai, islamas, reforma- 
* cija, „tariamasis švietimas“, liberalizmas. Visi 
atkando dantis, o Bažnyčia kaip gyveno, taip 
ir tebegyvena. Dabar su Bažnyčia grumiasi so- 
cializmas, komunizmas, bolševizmas ir nacional- 
socializmas. Kaip anie Bažnyčios nenugalėjo, 
taip nenugalės ir šie. Bažnyčia jau daug savo 
persekiotojų matė griūvant ir dar daug matys... 
Kai kuriuose kraštuose ir kai kurie asmens nuo 
Bažnyčios gali atkristi, bet visos Bažnyčios nie- 
kas nenugalėjo ir nenugalės. Bažnyčia matė 
taip pat daug filosofinių srovių pasenstant, o 
jos mokslas kaip naujas buvo, taip naujas ir 
pasiliko. Bažnyčia matė ir dabar tebemato 
daug žmonių, kurie vienokiu ar kitokiu būdu 
norėjo ar nori Kristaus mokslą iškraipyti. Baž- 


5) 


nyčios mokslo kraipytojai su savo nuomonėmis 
pasitraukė iš gyvenimo ir nuėjo į užmirštį, o 
Kristaus Evangelija žmonijai kaip švietė, taip 
tebešviečia. 

Ir Lietuvos Katalikų Bažnyčiai teko visko 
matyti. Ne pavasarį, galima sakyti, bet ru- 
denį buvo pasodintas Lietuvos Katalikų Bažny- 
čios medelis, daug vargo ir skurdo jis matė. 
Lamdė tą medelį protestantizmas, lamdė pra- 
voslavija ir rusinimas. Praėjo šitos audros, o 
medelis kaip augo, taip tebeauga. Ir dabar tam 
medeliui visko tenka matyti. Viena kita to 
augalo šakelė sudžiūsta ir savo sudžiūvimu nori 
užkrėsti sveikąsias šakeles. Bet turėkime vil- 
ties, kad gyvenimo audros džiūvėsius išblaškys, 
kitos šakelės labiau prisiglaus prie kamieno, 
vešliau atsigaivins jo syvais ir neš gausių vaisių. 

Visa tai turint galvoje, Bažnyčioje tenka 
matyti ne tik gamtines jėgas, gamtinėmis jėgo- 
mis pažeidžiamas ir sugriaujamas, bet taip pat 
reikia matyti antžmogišką išmanymą ir antžmo. 
giškas jėgas, kurių žmogiški sumanymai nie- 
kada nepajėgs sugriauti, 


$ 19, 


VEIKIANTI BAŽNYČIA 


Katalikų Bažnyčia nėra koks nors sustingęs 
padaras, bet nuolatos augąs ir nuolatos veikiąs 

"organizmas. Katalikų Bažnyčioje veikia ne tik 
“popiežius, vyskupai ir kunigai, bet veikia visi 
„tos Bažnyčos nariai. Visi rūpinasi, kad religija 
būtų praktikuojama viešame gyvenime, šeimose 
“įr atskirų asmenų. 
k Bažnyčia veikia įvairiais būdais; darbo įvai- 
rumas duoda progos visiems kokiu nors būdu 

“ pasireikšti. Vieni veikia sakydami pamokslus, 
| kiti mokyklose religijos tiesas aiškindami, o ypač 
| visiems platus darbo laukas katalikiškoje spau- 
| doje. „Veltui statysite bažnyčias, rūpinsitės 
misijomis, steigsite mokyklas ir visokius gerus 
darbus vykdysite, jei nesuprasite panaudoti ge- 
ros spaudos ginklo“ (Pijus X). Vyskupas E. 
| Ketteleris kartą pasakė: „Jei apaštalas Povilas 
dabar gyventų, būtų redaktorius“. 

Bažnyčia per šimtmečius yra įrodžiusi, kaip 
daug ji gali nuveikti įvairiose kultūros srityse. 

Išskiriant žydų tautą, žmonijoje siautė baisi 
religinė anarchija. Dėl tos anarchijos buvo 
pakrikusi ir žmonių dora; pakrikusios šeimos. 
Bažnyčiai pradėjus savo veikimą, dvasiniame, 
o kartu ir visuomeniniame gyvenime įvyksta 
daug pasikeitimų. Religinės idėjos darosi aiš- 
kesnės, Dievo sąvoka ryškėja; žmonėms paro- 
domas aiškesnis gyvenimo tikslas. Bažnyčios 
įtakoje vyko perversmai žmonių sielose, šeimo- 
se, visuomeniniame gyvenime, valstybėse. 

Valstybė mokyklomis pradėjo rūpintis gana 
vėlai. Patys pirmieji šioje srityje pradėjo dar- 

buotis popiežiai, vyskupai, kunigai ir vienuoliai. 
Jų rūpesčiu buvo įkurtos pirmosios mokyklos ir 
pirmieji universitetai. Pragos, Vienos, Heidel- 
bergo, Koelno, Erfurto, Leipcigo, Triero, Ba- 
zelio, Freiburgo, Mainco ir daugelis kitų univer- 
sitetų yra Bažnyčios arba jos paskatinimo dar- 
bas. O šiandien Bažnyčia mokslu ar nesirūpi- 
na? Kas šiandien daugiausia darbuojasi dvasi- 
nėje kultūroje? Kas kelia tikrąjį žmoniškumą ? 
Jei Bažnyčia iš gyvenimo pasitrauktų, kartu su 
ja trauktųsi ir žmoniškumas. 

Katalikų Bažnyčia niekada ir niekada nebu- 
vo nusistačiusi prieš mokslą. Jei Bažnyčia ne- 
būtų globojusi mokslo, šiandien mokslo vaizdas 
būtų liūdnas. Tik Bažnyčios remiamas mokslas 
yra pasiekęs tokio klestėjimo; tik per Bažnyčią 
mus pasiekė stabmeldžių filosofija ir kita anti- 
kinė kultūra. Viduramžiais Bažnyčia pasauliui 
davė Anzelmą iš Kanterbury, Albertą Didįjį, 
Tomą Akvinietį, Bonaventūrą, Bernardą, Ko- 
perniką ir daugelį kitų. Neatsilieka ir naujai- 
siais laikais. Tokios asmenybės, kaip Volta, 
Amperas, Pasteuras, Mendelis, Vasmanas ir p. 
taip pat mokslui gėdos nedaro. 

Bažnyčia daug yra davusi ir meno srityje. 
"Statyba, tapyba, skulptūra, poezija, muzika taip 
pat už daug ką turi būti dėkinga Bažnyčiai. 
"Vardai, kaip Rafaelis, Michelangelo, Leonardo 
da Vinci, Rubensas, Murilo, Dantė, Petrarka, 
Torkvatas Tassa, Calderonas, Palestrina, Ros- 

" šinis, Mozartas, Beethovenas ir k. taip pat daug 
ką pasako. Jie visi dirbo veikiančios Bažny- 
"čios darbą. 
O kas nežino Bažnyčios rūpesčio vergais ir 
" belaisviais? Kas gali užmiršti Leono XIII veik- 
lą, ypač jo encikliką Rerum novarum (1891), 
Pijaus XI veiklą? Kuris iš lietuvių gali už- 
„ miršti Vyskupo Valančiaus darbus? Kas pa- 
saulį tikrai gina nuo socializmo ir komunizmo? 
Katalikų Bažnyčia! Kas gina ir saugoja priva- 
tinę nuosavybę? Katalikų Bažnyčia! Kas la- 
 biausia gina asmens teises? Katalikų Bažny- 
| čia! Kas labiausia išlygina klasių ir rasių ko- 
"vas? Katalikų Bažnyčia! Kas nurodo tinka- 
miausius kelius socialiniam klausimui spręsti? 
Katalikų Bažnyčia! Kas su didžiausiu pasišven- 
“ timu darbuojasi labdarybės srityje? Katalikų 
: Bažnyčia! 

Platus Katalikų Bažnyčios darbo laukas ir 
daugelis darbininkų čia savo veiklą sėkmingai 
pavartoja. 


$ 20. 
BAŽNYČIA IR VALSTYBĖ 
Pačioje Krikščionybės pradžioje šv. Petras 
Bažnyčios ir valstybės santykiuose paskelbė 
dėsnį: „Dievo reikia labiau klausyti, kaip žmo- 
nių“ (Apd. 5, 29). Kitais žodžiais tariant, Baž- 

nyčios ir valstybės santykiuose reikia vadovau- 
tis ne žmogiška išmintimi, bet žiūrėti Dievo nu- 
statytos tvarkos. Bažnyčios ir valstybės san- 
tykiai turi būti tokie, kuriais lengviau būtų ga- 
lima šioje žemėje realizuoti „Dievo karalystę“, 
Dievo viešpatavimą visokeriopame gyvenime. 

Praeityje yra buvę visokių santykių tarp 
Bažnyčios ir valstybės. Romos valdžia pradžio- 
je krikščionių neskyrė nuo žydų, tad kaip „žydų 
sektai“ leido laisvai veikti. Žydams ir stabmel- 
džių kunigams pradėjus krikščionis įvairiais 
būdais skųsti, Romos valdžia į krikščionis at- 
kreipia savo dėmesį ir iki 313 metų, kartais 
daugiau, kartais mažiau, krikščionis persekioja. 
313 metais teisės atžvilgiu krikščioniškoji reli- 
gija prilyginama stabmeldiškai religijai, o kiek 
vėliau, Krikščionybei dar labiau sustiprėjus, Ro- 
mos imperijos oficialiąja religija virsta Krikš- 
čionybė. Konstantinas Didysis visą laiką sten- 
giasi palaipsniui Romos imperijai suteikti vis 
daugiau ir daugiau krikščionišką charakterį. 
Julijonas Apostata dar kartą mėgina Bažnyčią 
sugniuždyti, bet po jo Romos imperijoje Baž- 
nyčia vėl gerbiama; jai suteikiama laisvė veikti 
žmones juos auklėjant ir dorinant. 

Rytuose Bažnyčia patenka į per daug didelę 
valstybės globą ir netenka savarankiškumo. 
Nuo 1053 metų rytų Bažnyčia virsta tik valsty- 
bės įrankiu. Suvalstybinta Bažnyčia išsigimsta 
ir nustoja savo reikšmės. “Tuo tarpu vakaruose 

Bažnyčia visą laiką pabrėžia savarankiškumą ir 
energingai priešinasi valdovams, norintiems 
Bažnyčią suvalstybinti. Ypatinga Bažnyčios ir 
valstybės draugystė pasireiškė Karolio Didžiojo 
laikais. Bet ir čia per didelis bažnytinės ir pa- 
saulinės valdžios suplakimas į vienas rankas 
religiniam gyvenimui nebuvo naudingas. 

Protestantų sąjūdyje dar kartą paaiškėjo, 

kaip nenaudinga, kai pasaulinė ir bažnytinė val- 
“džia suplakama į vienas rankas. 
š Ir Bažnyčia ir valstybė savo srityje yra ne- 
priklausomos. Bažnyčia, Kristaus paskyrimu, 
žmoniją turi vesti į antgamtinį gyvenimą, turi 
rūpintis sielų išganymu. Ir savo kilme ir savo 
tikslų siekimo priemonėmis Bažnyčia yra visai 
skirtinga institucija nuo pasaulinės valdžios. 
Bažnyčia pati iš savęs turi viską, kas tik reika- 
linga jos tikslams siekti. Tuo atžvilgiu Baž- 
nyčia yra tobula draugija ir nuo niekieno ne- 
priklauso. 

Pasaulinė valdžia siekia gamtinių žmonijos 
tikslų. Tuo atžvilgiu pasaulinė valdžia, siekda- 
ma savo tikslų, turi tiems tikslams siekti prie- 
monių ir yra tobula draugija. 

Ir Bažnyčia ir valstybė savo srityje yra sa- 
varankiškos ir viena nuo kitos nepriklausomos 
draugijos. Bažnyčia nesikiša į grynai civilinius 
valstybės reikalus; tokias pat teises religijos 
srityje turi Bažnyčia. 

Ir Bažnyčia ir valstybė negali gyventi viena 

be kitos; gyvenime atsiranda daug bendrų rei- 
kalų. Tokiems bendriems reikalams priklauso 
mokykla, auklėjimas, šeima ir p. Ir mokykloje 
ir apskritai auklėjime ir šeimoje ir socialinia- 
me gyvenime daug yra tokių dalykų, kurie pri- 
klauso religijai ir kaip tokie yra tvarkytini Baž- 
nyčios. Bažnyčia sprendžia, kas yra dora ir 
kas nedora; kas padeda sielų išganymui ir kas 
kenkia. Bet ir valstybei rūpi, kad jos piliečiai 
būtų sveiki, tautiškai ir pilietiškai susipratę. 
Šiuo atžvilgiu Bažnyčios ir valstybės tikslai 
vieni kitiems neprieštarauja, bet tik padeda, pa- 
pildo. Kad abiejų darbas būtų tikrai vaisin- 
gas, paprastai valstybė su Bažnyčia susitaria 
ir bendradarbiauja; viena kitos darbą papildo ir 
toks harmoningas darbas abiem būna naudin- 
gas. Bažnyčios ir valstybės išsiskyrimas nė vie- 
nai, nė kitai pusei naudos neatneša. Išsiskyri- 
mui įvykus, valstybė netenka daugelio priemo- 
nių, be kurių sunku palaikyti žmonių dorą, sun- 
ku juos auklėti, o Bažnyčia negali savo suge- 
bėjimų tinkamai panaudoti gyvenime. 


$21. 


ŠVENTŲJŲ BENDRAVIMAS 


„Taigi dabar, tiesa, yra daug narių, bet 
vienas kūnas“ (1 Kor. 12, 20). 


Kristaus Bažnyčią sudaro daugelis narių. 

Vieni tos Bažnyčios nariai gyvena mūsų žemėje, 
iems Kristaus vardu vadovauja popiežius, 
kuriuos į vienybę jungia bendras tikėjimas ir 
bendri malonės šaltiniai. Visa gi Bažnyčia, ku- 
riai vadovauja pats Kristus, kuriai vadovauja 
visa Švenčiausioji Trejybė, apima dangaus, 
Skaistyklos ir žemės gyventojus. 


Kristus, dar žemėje gyvendamas, daugelį 
kartų yra pasisakęs kuriąs Dievo karalystę, ku- 
riąs šeimą, kurios Tėvas esąs Dievas (Žr. Mato 
, 14, 15, 40; 18, 17; Morkaus 16, 15; Luko 10, 
16; Mato 22, 37—40; Luko 14, 12—14; Mor- 
kaus 12, 33; Mato 5, 45; 6, 9; Luko 11, 2; 12, 
49). Į tą karalystę įskaito ne tik žemės gyven- 
tojus, bet taip pat angelus ir danguje esančius 
žmones (Žr. Mato 19, 28; Luko 15, 10). Gi šv. 
ovilas visus šios šeimos narius grupuoja į tris 
(grupes: žemėje esančius, danguje gyvenančius 
ir skaistykloje būnančius (Pilyp. 2, 10). 


Taip apie Bažnyčios sudėtį skelbia Šv. Raš- 
tas, taip visą laiką yra tikima pačioje Bažny- 
čioje. Ši trijų Bažnyčių draugystė vadinama 
Šventųjų Bendravimu. 

Šios žemės gyventojai vadinami kovojančia 
Bažnyčia, skaistyklos gyventojai vadinami ken- 
čiančia Bažnyčia ir dangaus gyventojai — 
triumfuojančia Bažnyčia. 

Šventųjų tarpusavio santykiai 


Tas pats Kristus gyvena visuose žmonėse, 
kurie tik turi pašvenčiamąją malonę. Ta pati 
Dvasia visus juos gaivina; tos pačios Dvasios 
gaivinami, visi savo tarpe yra broliai ir sesers. 
Ką vieni padaro gera, tai yra visų nauda; kas 
tik gero nepadaroma, tai visiems yra 
žala. 

a, Žemės gyventojų tarpusavio santykiai. 
Žemės gyventojai — tai kovojančioji Bažnyčia. 
Kovojančioji Bažnyčia kovoja ne su žmonėmis, 
bet kovoja su nuodėme ir visokiais blogumais; 
Bažnyčia ir ta prasme yra kovojanti Bažnyčia, 
kad ji nuolatos, net kruvinai, persekiojama. 
Krikščionys, vienokiu ar kitokiu būdu kentėda- 
mi, kovoja už Kristaus Evangeliją. Ta prasme 
kalbant, šv. Povilas apie savo kovas galėjo pa- 
sakyti: „Aš kovojau gerą kovą, pabaigiau bėgti, 
išlaikiau tikėjimą“ (2 Timot. 4, 7). 

Žemės gyventojai, Kristaus įsakymu, turi 
vieni kitus mylėti, vieni kitiems padėti darbu, 
bendradarbiavimu, labdarybe ir malda. Svar- 
biausia, vieni kitus turi mylėti. Kai vieni kitus 
myli, daugelis dalykų savaime paaiškėja. 

b. Žemės gyventojų santykiai su skaistykla. 
Žmogaus gyvenimas — vaisingas tik šiame gy- 
venime. Po mirties žmogus jau nieko negali 
padaryti savo gyvenimui palengvinti (Jono 9, 
4; 1 Kor. 15, 24...). Šį gyvenimą ne visi laimin- 

"gai baigia, ir žemės gyventojai tą jų nelaimę 
"gali sumažinti (2 Mak. 12, 43...; Mato 5, 26; 
1 Kor. 3, 11). Žemės gyventojai savo maldo- 
"mis, savo nuopelnais gali sutrumpinti skaistyk- 
"Joje esančių sielų kančios laiką. 

<. Žemės gyventojų santykiai su dangaus 
"šventaisiais. Šv. Jonas apie dangaus gyventojus 
„rašo: „Aš mačiau didelę minią, kurios niekas 
negalėjo suskaityti, iš visų tautų, giminių, žmo- 
"nių kuopų ir kalbų; jie stovėjo ties sostu ir Avi- 
nėlio (Jėzaus Kristaus) akivaizdoje“ (Apr. T, 
9). Būdami Dievo akivaizdoje, dangaus gyven- 
tojai žemės gyventojus pas Dievą gali užtarti. 
Žemės gyventojai į juso meldžiasi, prašo užta- 
„Timo, pasimeldimo. 


$ 22. 
POMIRTINIS GYVENIMAS 


„Visos tautos ir visais laikais tikėjo ir tebe- 
"tiki pomirtinį gyvenimą. „Kaip iš prigimties 
„mes tikime, kad yra dievų, taip sutinkame su 
"visų tautų įsitikinimų, kad vėlės gyvena po mir- 
ties“ (Ciceronas). Aigiptiečiai, graikai, romė- 
„nai, lietuviai, germanai, kinai, indai, negrai ir k. 
tikėjo, kad po mirties žmogus ir toliau gyvena. 
Visose tautose buvo rūpinamasi mirusiais, ger- 
biami kapai. „Mirtis yra, nelyginant, anas įsta- 

bus sfinksas, kurs verčia žemės keleivį pagal- 
voti apie tuos slėpiningus gyvenimo reiškinius“ 
(Prof. Dr. F. Savickis, Gyv. prasm., ps. 6. 
1923). 


Sename Testamente daug kartų primenamas 
žmogaus nemirtingumas: „Dievas sutvėrė žmo- 
gų nemirtingą ir padarė jį savo panašumo pa- 
veikslu“ (Išm. 2, 23). „Dulkės sugrįš į žemę, 
iš kurios yra, ir dvasia eis atgal pas Dievą, kurs 
ją davė“ (Pam. 12, 7). Ir žmonių kūnai žemėje 
nepasiliks amžinai: „Kurie miega žemės dulkė- 
se, pabus, vieni amžinam gyvenimui, kiti sugė- 
dinimui“ (Dan. 12, 2). 


Kristaus moksle pomirtinis gyvenimas yra 
viena iš pačių pagrindinių tiesų. Kristus ragina 
tikinčiuosius jau dabar džiaugtis pomirtiniu gy- 
venimu: „Džiaugkitės ir linksminkitės, nes jūsų 
užmokestis gausus danguje“ (Mato 5, 12). Ra- 
gina iš anksto rengtis tam pomirtiniam gyveni- 
mui: „Nekraukite sau turtų žemėje, kur rūdys 
ir kandys gadina ir kur vagys iškasa ir vagia, 
bet kraukite sau turtus danguje, kur nei rūdys, 
nei kandys negadina ir kur vagys neiškasa ir 
nepavagia“ (Mato 6, 19—20). Pomirtinis gy- 
venimas bus amžinas: „Ir eis šitie (neteisieji) į 
amžinąją kančią, o teisieji į amžinąjį gyvenimą“ 
(Mato 25, 46). 

Šv. Povilas, tas didysis Kristaus minčių aiš- 
kintojas, mirtį laiko savo gyvenimo pelnu 

(Pilyp. 1, 22). Pomirtinis gyvenimas būsiąs ge- 
resnis už dabartinį žemiškąjį gyvenimą (Pilyp. 
1, 23). 


1. Dangus 


Dangus — amžinosios laimės vieta. Bet į tą 
vietą ne visi galės nueiti. Ten, pasak šv. Jono 
Evangelisto „nejeis nieko sutepta“ (Apr. 21, 
27). O tasai sutepimas, užstojąs kelią į dangų, 
yra nuodėmė. Jei kas po Krikšto nepadaro jo- 
kios nuodėmės, po mirties tuoj eina į dangų. 
Nusidėję — turi padaryti atgailą: gauti nuo- 
dėmių atleidimą ir Dievui atsilyginti. Kurie ne- 
spėja atsilyginti žemėje gyvendami, tai turės už- 
baigti skaistykloje. 

Nors danguje nėra nė vieno nuskriausto, bet 
ne visi lygiai laimingi. Dangus — atlyginimas 
už žemiškąjį gyvenimą. Kiek kas to atlyginimo 
pasidaro vertas, tiek ir gauna. 

Danguje išsipildo visi žmogaus norai, ilge- 
siai, troškimai. Išsipildo daug gausiau, kaip 
žmogus kad gali įsivaizduoti: „Ko akis neregėjo, 
nei ausis negirdėjo, nei į žmogaus širdį nejėjo, 
Dievas prirengė tiems, kurie jį myli“ (1 Kor. 2, 
9). „Dievas nušluostys nuo jų akių kiekvieną 
ašarą; mirties daugiau nebebus, nei dejavimo, 
nei šauksmo, nei skausmo nebebus daugiau; nes 
kas buvo pirma, išnyko“ (Apr. 21, 4). „Nes aš 
laikaus tos nuomonės, kad šio laiko kentėjimai 

negali lygintis su būsimąja garbe, kuri bus mu- 
myse apreikšta“ (Rom. 8, 18). „Mes juk žinome, 
kad, mūsų žemiškam šio gyvenimo namui su- 
irus, gauname rūmą iš Dievo, namus ne rankų 
darbo, amžinus danguje“ (2 Kor. 5, 1). 

Dangiškosios laimės esminis dalykas — tai 
Dievo -regėjimas; tai žmogaus gyvenimas die- 
višku gyvenimu. Šitoks gyvenimas žmogų pil- 
nai patenkina, 


2. Pragaras 


Pasaulyje yra labai daug nenubaustos pikty- 
bės. Labai dažnai pasitaiko, kad gerieji išnau- 
dojami ir kenčia, o blogieji šiame gyvenime 
triumfuoja.  Prigimtis reikalauja, kad įvyktų 
teisybė. Šitokį tikėjimą ir nujautimą turi visų 
tautų ir visų religijų žmonės. 

Pomirtinės bausmės vieta yra vadinama pra- 
garu. Kad tokia vieta yra, Kristus labai aiškiai 
pasako: „Eikite šalin nuo manęs, prakeiktieji, 
į amžinąją ugnį, kuri prirengta velniui ir jo an- 
gelams“ (Mato 25, 41). š 

Tie žmonės, kurie miršta būdami sunkioje 
nuodėmėje, eina į pragarą. Bet pragare ne visi 
lygiai baudžiami. Dievas ir pragare yra tei- 
singas.  Pragare žmonės tiek yra baudžiami, 
kiek tos bausmės verti. 

Pragare žmonės kenčia trimis atžvilgiais: 

1. Yra atstumti nuo Dievo, 2. Jaučia kančias ir 
3. Tos kančios yra amžinos. 

1. Žmogaus prigimtis ilgisi laimės. Dabar 
žmogus ne visada supranta, kas jį gali padaryti 
laimingą. Po mirties supras, kad tik Dievuje 
galėtų būti laimingi ir žinos, kad šita laimė 
jiėms nepasiekiama. „Jie kentės kančias amži- 
noje prapultyje, atstumti nuo Viešpaties veido 
ir nuo jo galybės garbės“ (2 Tesal. 1,9). 

2. Kristus daugelį kartų yra pasakęs, kad 
pasmerktiesiems reikės kentėti ugnies kančias: 
„Eikite šalin nuo manęs, prakeiktieji, į am Ži- 
nąją ugnį“ (Mato 25, 41). 

3. Kristaus pasakymu, pragaro ugnis neuž- 
gesinama ir kančia amžina: „Bailiems, netikin- 
tiems... žmogžudžiams, paleistuviams, žavėto- 
jams, stabų garbintojams ir visiems melagiams, 
jiems dalis bus tvenkinyje, degančiame ugnimi 
ir siera“ (Apr. 21, 8). „Jei tavo akis tave pik- 
tina, išlupk ją; geriau tau vienaakiui įeiti į 
Dievo karalystę, kaip, turint abi aki, būti įmes- 
tam į ugnies pragarą, kur jų kirminas nemiršta, 
ir ugnis negęsta“ (Morkaus 9, 46—47). 


3. Skaistykla 
Daug žmonių miršta turėdami pašvenčiamą- 
ją malonę, bet Dievui būna dar neatsilyginę. 
Į dangų tokie negalės įeiti Amžina pragaro 
bausmė jiems būtų neteisinga. Todėl jiems yra. 

laikinės bausmės vieta, kur galės žemėje ne- 
baigtą atgailą baigti — savo sielas nuskaistinti. 

Jau senojo Testamento laikais žmonės mels- 
davosi už mirusius, norėdami palengvinti jų gy- 
venimą. Už mirusius taip pat ir aukas aukojo: 
„Padarius rinkliavą, jis (Judas Makabiejus) nu- 
siuntė dvylika tūkstančių drachmų sidabro į Je- 
ruzalę, kad būtų paaukota nuodėmėms auka už 
mirusius, turėdamas gerų ir pamaldžių minčių 
apie atsikėlimą. (Nes jei jis nebūtų turėjęs vil- 
ties, kad kritusieji kelsis, tai rodytųsi nereika- 
linga ir tuščia melstis už mirusius). Be to, jis 
turėjo galvoje, kad tiems, kurie užmigo pamal- 
džiai, yra atidėta geriausia malonė. Taigi šventa 
ir išganinga yra mintis melstis už mirusius, kad 
jie būtų išvaduoti iš nuodėmių“ (2 Mak. 22, 
43—46). 

Dangaus gyventojai mūsų maldų nereikalin- 
gi; pragare kenčiantiems mūsų maldos nieko ne- 
padės. Išganinga yra melstis tik už tuos, ku- 
riems dar galima padėti. Ir Kristus mums pri- 
mena (Mato 12, 32), kad vieni po mirties gali 
išsivaduoti iš savo nuodėmių, o kiti jau negali. 
Tie, kurie negali gauti nuodėmių atleidimo, yra 
pragare. Greta pragaro ir dangaus dar turi būti 
vieta, kur nuodėmės atleidžiamos, kur galima 
atsilyginti iki paskutinio pinigėlio (Mato 5, 26). 
Tą atsilyginimo vietą vadiname skastykla. 

Skaistyklos kančios yra panašios į pragaro 
kančias, tik su tuo skirtumu, kad pragare rei- 

kia būti amžinai, o skaistykloje tik laikinai. Ir 
šv. Povilas primena, kad daug žmonių bus iš- 
ganyta ugnimi (1 Kor. 3, 15). Išganinga ugnis 
yra skaistyklos ugnis. 


4. Pasaulio pabaiga 


Religijos mokslas skelbia, kad šis pasaulis 
nėra amžinas; žemė būsianti sunaikinta ugnimi: 
„Tuomet dangus su dideliu smarkumu praeis, 
elementai nuo karščio sutirps, o žemė ir ant jos 
esantieji dalykai bus sudeginti. Bet mes lau- 
kiame pagal jo pažadą naujo dangaus ir naujos 
žemės, kuriuose gyvena teisybė“ (2 Petro 3, 10, 
13). 

Pasaulio pabaigoje kelsis kūnai, bus visuo- 
tinis teismas ir prasidės naujas gyvenimas. Į kū- 
nų atsikėlimą stipriai tikėjo ir Senojo Įstatymo 
žmonės: „Nes aš žinau, kad mano Atpirkėjas 
yra gyvas, ir paskučiausioje dienoje aš atsikel- 
siu iš žemės, ir vėl būsiu apvilktas savo oda, ir 
savo kūne aš matysiu savo Dievą“ (Jobo 19, 
25—26). „Kurie miega žemės dulkėse, pabus“ 
(Dan. 12, 2). Žudomi broliai viliasi pomirtiniu 
gyvenimu ir atsikėlimu iš numirusių: „Tu, di- 
džiausias piktadary, tiesa, žudai mus šiame gy- 
venime, bet pasaulio karalius amžinojo gyveni- 
mo prisikėlime pažadins mus mirusius... Be galo 
nuostabi ir gerųjų atsiminimo verta buvo mo- 
tina, kuri, matydama žūnančius septynis sūnus 

viena diena, tai drąsiai iškentė dėl vilties, kurią 
turėjo Dievuje. Kiekvieną jų tvirtai ragino juos 
tėvų kalba, pilna išminties ir, jungdama moters 
jautrumą su vyro drąsa, ji jiems kalbėjo: Aš 
nežinau, kaip jūs atsiradote mano įsčioje, nes ne 
aš daviau jums dvasią, sielą ir gyvybę, ir ne aš 
sujungiau jūsų kiekvieno sąnarius, bet pasaulio 
Sutvėrėjas, kurs sutvarkė žmogaus gimimą ir 
kurs nustatė visų dalykų pradžią, jis vėl su gai- 
lestingumu sugrąžins jums dvasią ir gyvybę“ 
(2 Mak. T, 9...). 

Kristus primena, kad mirtis nėra žmogaus 
gyvenimo pabaiga: „Aš (Kristus) atsikėlimas 
ir gyvybė; kas tiki į mane, nors ir būtų miręs, 
bus gyvas, ir... nemirs per amžius“ (Jono 11, 
25...). „Ateina valanda, kurioje visi esantieji ka- 
puose išgirs Dievo Sūnaus balsą“ (Jono 5, 28). 
„Kas valgo mano kūną ir geria mano kraują, tas 
turi amžinąjį gyvenimą; ir aš prikelsiu jį pas- 
kutinę dieną“ (Jono 6, 55). 

Šv. Povilas mūsų gyvenimo pavyzdžiu stato 
Kristų: „Dievas prikėlė ne tik Viešpatį (Jėzų 
Kristų), jis prikels ir mus savo galia“ (1 Kor. 
6, 14). „Bet gal kas pasakys: Kaip mirusieji 
keliasi? arba kokiame kūne jie ateis? Neišma- 
nėli! ką tu sėji, neatgyja, jei pirma neapmiršta. 
Ir ką tu sėji, sėji ne būsimąjį kūną, bet vien 
tik grūdą, pavyzdžiui, kvietį ar kokį kitą. Bet 
Dievas duoda jam kūną, kaip jis nori, ir kiek- 
vienai sėklai jau nuosavą kūną. Ne kiekvienas 

kūnas yra tas pats kūnas; bet kitoks žmonių, 
kitoks galvijų, kitoks paukščių ir kitoks žuvų. 
Yra dangaus kūnai ir žemės kūnai; bet kitokia 
yra dangiškųjų garbė ir kitokia žemiškųjų. Ki- 
toks saulės skaistumas, kitoks mėnulio skaistu- 
mas ir kitoks žvaigždžių skaistumas; nes žvaigž- 
dė nuo žvaigždės skiriasi skaistumu. Taip ir 
mirusiųjų prisikėlimas. Sėjamas gendąs kūnas, 
kelsis negendąs“ (1 Kor. 15, 35—42). 

„Tuomet teisieji žibės, kaip saulė, savo Tėvo 
karalystėje“ (Mato 13, 43). 


93 


II DALIS 


sš1. 


BAŽNYČIA APAŠTALŲ LAIKOTARPYJE 


Kristus, žengdamas į dangų, apaštalams lie- 
pė neišsiskirstyti ir laukti Dvasios Ramintojos. 
Apaštalai 10 dienų ir laukė, Kai tik Dievo Dva- 
sia juos sustiprino, apaštalai tuoj drąsiai pra- 
deda skelbti Evangeliją. Per Sekmines į Jeru- 
zalę prisirinkdavo labai daug žmonių. Kadangi 
Šv. Dvasios atsiuntimą lydėjo nepaprasti žen- 
klai, tai ta žmonių daugybė ir susirinko į nepa- 
prastų įvykių vietą. Petras susirinkusiai miniai 
pasako pamokslą. Apie tris tūkstančius žmonių 
tuoj įtiki ir sudaro pirmąją krikščionių bendruo- 
menę. Mažutis būrelis greitai išauga iki 8000. 
Įtikėjusiųjų buvo iš įvairių kraštų. Kai po Sek- 
„minių jie grįžo namo, parsinešė ir Evangelijos 
sėklą. Likusieji sudarė pirmąją bendruomenę 
Jeruzalėje. 

Jeruzalės ir kitose pirmose krikščionių ben- 

druomenėse buvo laikomasi Mozės įstatymų, bet 
lygiagrečiai buvo renkamasi klausyti apaštalų 
skelbiamos Evangelijos ir dalyvauti „duonos 
laužyme“ — šv. Mišių aukoje ir priimti ŠŠ. Sa- 
kramento, 

Apaštalai Evangeliją skelbdavo sinagogose, 
viešose vietose ir privačiuose namuose. 

Pradžioje Evangelija buvo skelbiama tik žy- 
dams. 

Pirmasis Bažnyčios centras buvo Jeruzalė- 
je ir tam centrui vadovavo Petras. Šita bendruo- 
menė greitai į save atkreipė visuomenės dėmesį 
nepaprastu gyvenimu: „Tikinčiųjų daugybė bu- 
vo vienos širdies ir vienos sielos. Nė vienas iš 
jų nesakė apie savo lobį, kad tas jo vieno būtų, 
bet visa buvo jiems bendra. Apaštalai su dide- 
le galia liudijo mūsų Viešpaties Jėzaus Kristaus 
prisikėlimą, ir didelė malonė buvo juose visuose. 
Nes jų tarpe nebuvo nė vieno stokojančio; kas 
tik turėjo dirvų, ar namų, tie parduodavo, pini- 
gus už parduotąjį turtą atnešdavo ir dėdavo 
prie apaštalų kojų; kiekvienam gi buvo dalija- 
ma, kiek jam buvo privalu“ (Apd. 4, 32—35). 
Kai apaštalai nespėjo aprūpinti visų tikinčiųjų 
reikalų, patys pasiliko skelbti Evangelijos, lai- 
kyti pamaldų, o materijaliais tikinčiųjų reika- 
lais rūpintis paskyrė septynis dijakonus. Atlie- 
kamu laiku ir dijakonai apaštalams padėjo 
skelbti Evangeliją, 

Jau apaštalų laikais susidarė bažnytinė hie- 

“ žarchija, kurios priešaky stovi Petras. Jau tada 
visi žinojo, ir jautė, kad Petras Bažnyčioje už: 
ima aukščiausią vietą. 

Kristus savo Evangeliją skyrė nė tik Palesti- 
nai, ir ne tik žydams; Kristus savo Evangeliją 
skyrė viso pasaulio visiems žmonėms. Kiti apaš= 
talai Evangeliją skelbė daugiausia žydams. 
Apaštalas Povilas jiunutei Bažnyčiai pramynė 
kelią į stabmeldžių pasaulį. 

Apašalas Petras pradžioje darbavosi Jeru- 
zalėje, paskui kaitais kurį laiką pagyvendavo 
Antijokijoje ir apie 42 metus persikėlė į Romą, 
. tuometinį pasaulio centrą. 49 metais iš Romos 
buvo išvaryti visi žydai. Petras vėl grįžo į Ma- 
žąją Aziją ir Palestiną. 54 metais, mirus ciė- 
soriui Klaudijui, Petras vėl grįžo į Romą. Pet- 
rui vadovaujant, labai sustiprėjo Romos krikš- 
+ čionių bendruomenė. Krikščionių atsirado ir 
aukštose romėnų šeimose. 67 metų birželio mėn. 
29 d. Petras cirke buvo prikaltas prie kryžiaus. 


£2 
ŠV. POVILO VEIKLA 
1. Šv. Povilo gyvenimas prieš atsivertimą 


Šv. Povilas gimė Kilikijos Tarse (Mažojoje 
Azijoje) iš žydų tėvų, maždaug 1—3 metais po 
Kristaus gimimo. Povilo tėvai turėjo Romos ir 

Tarso pilietybes. Povilas tas pilietybes paveldė- 
jo. Žydiškas jo vardas buvo Saulius, o romėniš- 
kas Paulius (Povilas). 

Jaunas būdamas, Povilas Tarse išėjo pra- 
džios mokyklą (to laiko žydų vaikų darželį ir 
pradžios mokyklą). Žydai griežtai laikėsi tradi- 
cijos, kad greta mokslo reikia mokėti ir kokio 
nors amato, kad, prireikus, galėtų savo ranko- 
mis užsidirbti duoną. Povilas išmoko dirbti pa- 
dangtėms uždangalus iš ožkų plaukų. 

Pėnkioliktais amžiaus metais tėvas savo sū- 
Aių Saulių siunčia į Jeruzalę lankyti prie bažny- 
čios esančios mokyklos ir pasidaryti rabi (mo- 
kytojas). Tuomet šios mokyklos vedėju buvo vi- 
soje žydų tautoje labai gerbiamas Gamalielis, 
Vyriausios Žydų Tarybos narys. 

Saulius - Povilas Gamalielio mokykloje iš- 
buvo apie dešimtį metų. Po to iš Jeruzalės vėl 
sugrįžo į Tarsą. Tarse Povilui begyvenant, Pa- 
lestinoje ir Jeruzalėje įvyko didelių dalykų: ten 
trejus metus Kristus skelbė Evangeliją ir po to, 
Vyriausiai Žydų Tarybai reikalaujant, Jėzus 
Kristus buvo prikaltas prie kryžiaus. Netenka 
abejoti, kad Povilas nieko nebūtų girdėjęs apie 
Jėzaus Kristaus veiklą Palestinoje. Bet, regis, į 
tą naują sąjūdį prieš Kristaus mirtį Povilas ne- 
kreipė dėmesio. Tačiau po Kristaus mirties iš- 
girdo rimtų dalykų: Kristus po mirties pasida- 
ręs daug pavojingesnis, kaip prieš mirtį. Jo iš- 
pažinėjų skaičius kasdien augąs. Jau ir kai ku- 

rie šventyklos kunigai garbiną Kristų (Apd. 
6, 7). Tą pat išgirdo ir apie kai kuriuos savo 
mokslo draugus. Visa tai girdėdamas, Povilas 
ilgiau laukti negalėjo. Iš Tarso vyksta į Jeru- 
„ zalę. Ir iš tiesų. Čia jau randa susiorganizavusį 
naują religinį sąjūdį. Ypač veiklus pasirodė esąs 
dijakonas Steponas. Jo skelbiamąjį mokslą net 
stebuklai lydėjo, 

Povilas visa energija pradeda kovoti su 
krikščionimis, 

Steponas daug žmonių patraukė į krikščio- 
nių bendruomenę. Iš pradžių žydai norėjo gin- 
čais jį nugalėti, bet Steponas savo kalba žydus 
privertė nutilti. Žydai tada pradėjo griežti dan- 
timis, visi kartu užpuolė Steponą ir išsivedė už 
miesto vartų. Kartu su ta įnirtusia minia išbėgo 
ir Povilas. Mušeikos prie Povilo kojų numetė sa- 
vo apsiaustus ir akmenimis užmušė besimel- 
džiantį Steponą. 

Povilas pasiryžta griežčiausiomis priemonė- 
mis krikščionių sąjūdį visiškai sunaikinti. Iš 
Vyriausios Tarybos gauna įgaliojimą, naktimis 
veržiasi į krikščionių namus, velka juos į teis- 
mus ir verčia išsižadėti Kristaus. Šnipai, žydų 
bažnyčios kareiviai ir daugybė savanorių ateina 
Povilui į talką. Prasideda masinis krikščionių 
plakimas rykštėmis. Kalėjimai prisipildo. Kas 
norėjo išsigelbėti, tas turėjo bėgti iš miesto. Bet 
ir ten nebuvo saugūs. Povilas su savo žmonėmis 
visur juos persekiojo. Jis nepasitenkino vien 

Jėružalės miestu. Vyko ir į kitus miestus. Gavo 
raštą iš Sinedrijono vykti į Damaską ir iš ten 
surištus krikščionis gabenti į Jeruzalę ir versti 
išsižadėti Kristaus. 


2. Povilo atsivertimas 


Povilas su būriu ginkluotų vyrų keliavo į 
Damaską, Ne toli miesto jį apsupo stipri šviesa 
iš dangaus. Nepaprastas pasirodymas parbloš- 
kė Povilą ir palydovus ant žemės. Šviesoje Po- 
vilas matė Kristų, bet Jo nepažino. Hebrajų 
kalba išgirdo balsą (Apd. 26, 14): „Sauliau, 
Sauliau, kam mane persekioji?“ Pasirodžiusi iš- 
vaizda pasisako ir kas ji esanti: „Aš esu Jė 
zus, kurį tu persekioji“. Išgirdo taip pat ir ra- 
ginimą: „Kelkis ir eik į miestą; tenai bus tai 
pasakyta, kas tau reikia daryti“ (Apd. 9,4—6). 
Palydovai girdėjo balsą, bet nieko nematė ir ne- 
suprato. Saulius, atsipeikėjęs, nematė savo tar- 
nų, nes buvo apakęs. Veste buvo nuvestas į Da- 
maską. Čia aklas laukia tris dienas pasninkau- 
damas ir melsdamasis. Trečią dieną ateina Ana- 
nijas, kurį jau buvo matęs regėjime, uždeda ant 
Povilo pečių rankas ir pagydo. 


3. Povilo misijos 
Po nuostabaus susidūrimo su Kristum, P0+ 


vilas šalinasi nuo žmonių ir trejus metus (35— 
37) išvyksta į Arabijos tyrus. Melsdamasis ir 

pasninkaudamas rengiasi apaštalavimui. Čia 
" vienumoje labiau susigyvena su Evangelija, ku- 
rią vėliau turės skelbti. Po trejų metų vėl grįžta: 
į Damaską, šeštadienį nuvyksta į sinagogą ir 
mėgina skelbti Evangeliją. Bet žydai čia pat 
jam pradeda grūmoti ir Povilas iš sinagogos 
turi pasišalinti. Žydai nutarė Povilą nužudyti ir 
saugojo miesto vartus, kad nepaspruktų. Bro- 
liai (krikščionys) nakčia Povilą pintinėje pro 
langą nuleidžia už miesto sienų. 

Iš Damasko Povilas vyksta į Jeruzalę pasi- 
matyti su Petru. Bet Jeruzalėje Povilas su ne- 
pasitikėjimu sutinkamas ir žydų ir krikščionių, 

Tuo laiku krikščionim buvo virtęs Povilo moks- 
lo draugas Barnabas. Povilas Jeruzalėje išsikal- 
bėjo su Barnabu, o Barnabas jį supažindino su 
Petru, Jokūbu ir kitais Krikščionių bendruome- 
nės vyresniaisiais. 

Keturiolika dienų Povilas Jeruzalėje išbūna 
kartu su Petru ir palygina savo Evangeliją su 
Petro Evangelija. Kai pasirodė, kad Petro ir Po- 
vilo skelbiama Kristaus Evangelija sutinka, Po- 
vilas sinagogoje mėgina tą Evangeliją skelbti, 
bet maža ko trūko, kad Povilo gyvenimas čia 
būtų pasibaigęs panašiai, kaip prieš keletą me- 
tų dijakono Stepono. Pasprtkęs iš Jeruzalės, 3 
— 4 metus gyvena savo gimtame mieste Tarse 
ir iš ožkų vilnų dirba padangtėms drobules. 

Tarp Jeruzalės ir Tarso buvo Sirijos Anti- 
jokija su 500.000 gyventojų. Tuo tarpu, kai Po- 

vilas Tarse darbavosi su ožkų vilnomis, Antijo- 
kijoje pradedama skelbti Evangelija. Jeruzalės 
kriščionių bendruomenė į Antijokiją atsiunčia 
Barnabą krikščionių gyvenimui prižiūrėti ir rū- 
pintis krikščionių bendruomenės didinimu. Bar- 
nabas Antijokijoje rado daug darbo, o maža 
darbininkų. Atsiminė, kad Tarse yra veiklus jo 
mokslo draugas Povilas ir ten nieko neveikia. 
Nuvyksta į Tarsą ir parsiveda Povilą į Antijo- 
kiją. Barnabas ir Povilas Antijokijoje darbuoja- 
si ištisus metus ir suorganizuoja puikiai žydin- 
čią krikščionių bendruomenę. Antijokija pasida- 
ro antrąja Jeruzale; antruoju Krikščionybės 
centru. 


4, Povilo kelionės 


a. Pirmoji kėlionė. Tuo tarpu, kai Antijoki- 
jos krikščionių bendruomenė puikiai žydėjo, ap- 
linkui siautė stabmeldybė. Antijokijos krikščio- 
nių bendruomenė nutaria savo veikliuosius na- 
rius, Barnabą ir Povilą, siųsti su misijomis į ki- 
tus kraštus. 45 ar 46 metais tai ir įvyksta. An- 
tijokijos krikščionys susirenka į maldos namus, 
atlaikomos iškilmingos pamaldos ir Barnabas su 
Povilu išsiunčiami skelbti Evangelijos stabmel- 
džiams. 

Prie Barnabo su Povilu prisideda ir Morkus. 
Misijai pradžioje vadovauja Barnabas. Visi trys 
iš Seleukijos uosto nuplaukia į Kipro salą. Sa- 

loje įvairiose vietose skelbia Evangeliją. Pafoje 
į Kristaus mokslą Povilas atverčia Romos impe- 
ratoriaus vietininką Povilą'Sergijų. Po šio įvy- 
kio iškyla Povilo autoritetas ir misijai jau pra- 
deda vadovaut Povilas, o ne Barnabas. 

Iš Kipro salos trys misijonieriai (Povilas, 
Barnabas ir Morkus) keliauja į Mažąją Aziją. 
„ Bet Morkus greitai pabūgsta pavojingos kelio- 
nės ir grįžta atgal. Toliau keliauja tik Povilas ir 
Barnabas. Abu Mažosios Azijos miestuose skel- 
bia Evangeliją ir organizuoja krikščionių ben- 
druomenes. Paprastai pirmiausia pradeda skelb- 
ti tenykščiams žydams, o kai tie ima šiauštis, 
skelbia stambeldžiams. Daug stabmeldžių Kris- 
taus mokslą priima su malonumu. Taip sėkmin- 
gai darbuojasi daugiau kaip ketverius metus. 

Privargę, grįžta į Antijokiją truputį pailsėti. 
Bet Antijokijoje patiria liūdnų dalykų: Jeruza- 
lės krikščionių bendruomenė, sudaryta beveik 
iš žydų, reikalavo, kad tas, kuris - nori tapti 
krikščionimi, pirma taptų žydu. Povilas iš stab- 
meldžių žydiškumo nereikalavo. Jeruzalės bro- 
liai sužinoję, kad Povilas ir Barnabas grįžo į 
Antijokiją prikūrę bažnyčių iš stabmeldžių, pa- 
siskubino iš Jeruzalės atvykti į Aritijokiją ir 
varyti savo akciją prieš pagonių apaštalus. Jie 
čia skelbė, kad Povilo ir Barnabo darbas esąs 
blogai dirbamas. 

Nesusipratimui išspręsti buvo nutarta kreip- 
tis į Jeruzalę pas Petrą, apaštalus ir vyresniuo- 

sius. Povilas ir Barnabas vyksta pas Bažnyčios 
vyriausybę. Jeruzalėje, Petrui vadovaujant, 
įvyksta pasitarimas. Iš stabmeldžių, priimančių 
krikštą, nutariama žydiškumo nereikalauti. Pa- 
kaks, jei krikščionys iš stabmeldžių: 1. Neval- 
gys stabams paaukotos mėsos, 2. Nevalgys 
kraujo, 3. Nevalgys pasmaugtų gyvulių mėsos, 
ir 4. Saugosis paleistuvystės. 

Iš Jeruzalės Povilas su Barnabu vėl grįžta į 
Antijokiją. Po kiek laiko čia atvyko ir Petras, 
Visi kartu sėkmingai darbuojasi stiprindami 
krikščionių bendruomenę. 

Povilas Antijokijoje vėl pradeda nerimauti. 
Jis jaučiasi esąs pašauktas skelbti Evangelijos 
stabmeldžiams, o tarp stabmeldžių darbo buvo 
begalės. Povilo sumanymui pritarė ir Barnabas, 
bet norėjo, kad į kelionę būtų imamas ir jo gi- 
minaitis Morkus, kuris Mažojoje Azijoje buvo 
pabėgęs nuo darbo. Kai Povilas bailaus Morkaus 
į kelionę nesutiko imti, atsisakė ir Barnabas. 

b. Antroji kelionė (51—53). Barnabui atsi- 
sakius, Povilas sau už palydovą pasiima Silą ir 
leidžiasi į kelionę, kurioje atliko daugiausia dar- 
bų. Šį kartą Povilas aplanko savo jau anksčiau 
įkurtąsias“bažnyčias, Listre pasiima Timotiejų ir 
triese darbuojasi. Pakeliui tenka nugalėti viso- 
kių sunkumų: „Dažnai... pavojuose upių, pavo- 
juose galvažudžių, pavojuose nuo  vientaučių, 
pavojuose nuo pagonių, pavojuose miestuose, 
pavojuose tyruose, pavojuose jūroje, pavojuose 

tarp netikrų brolių; varge ir skurde, daugelyje 
budėjimų, alkyje ir troškime, daugelyje pasnin- 
kų, šaltyje ir nuogume: be to... kasdieninis ver- 
žimasis prie manęs, rūpestis visomis bažny- 
čiomis“ (2 Kor. 11, 26—28). 

Apkeliavę Mažąją Aziją, ryžtasi Evangeliją 
nešti į Europą. Troadoje dar randa naują pagel- 
bininką gydytojo Luko asmenyje. Iš Troados 
Povilas kartu su Silu, Timotiejum ir gydytoju 
Luku pirmą kartą atvyksta į Europą ir apsisto- 
ja Pilypų mieste. Pilypuose suorganizavęs krikš- 
čionių bendruomenę, Luką ir Timotiejų čia pa- 
lieka toliau darbuotis, o pats su Silu keliauja 
toliau. Įkuria bažnyčias Tesalonikoje, Berėjoje, 
Atėnuose ir Korinte ir vėl grįžta į Palestiną (Je- 
ruzalę). Iš Jeruzalės vyksta į Antijokiją pailsė- . 
ti, Antijokijoje susitinka sų Petru, Jonu, Mor- 
ku ir, rodos, su Barnabu. Šitokioje draugystė- 
je praleidžia žiemą. 

c. Trečioji kelionė (54—58). 54 metų pava- 
sarį Povilas su Titu leidžiasi į trečiąją kelionę. 
Pirmiausia aplanko Galatijos bažnyčias ir su- 
stiprina jų dvasią. Paskui apsistoja Efeze, išsi- 
nuomoja vienos to laiko gimnazijos salę ir dau- 
kiau kaip dvejus metus skelbia Evangeliją, pa- 
laikydamas nuolatinius santykius su anksčiau 
įkurtomis bažnyčiomis. Po dvejų darbo metų 
pasirodė, kad ir pačiame Efeze ir jo apylinkėse 
stabmeldybė gerokai susilpnėjo. Povilo sukurtos 
bažnyčios nuolatos stiprėjo ir stiprėjo. Kai 57 

metų pavasarį buvo ruošiama didelė Artemidės 
šventė, ji labai nepavyko. Šventės ruošėjai grei- 
tai suprato, kad tai įvyko dėl Povilo veiklos ir 
prieš jį pradėjo kurstyti minią. Povilui Efezą 
teko apleisti ir vykti į Troadą, Makedoniją. 57 
— 58 metų žiemą praleidžia Korinte, vis palai- 
kydamas santykius su įkurtomis bažnyčiomis, 
jas stiprindamas per pasiuntinius ir laiškus. Ko- 
rinte gyvendamas, vis labiau ir labiau pradeda 
galvoti apie Romą; nori ir ten nešti Evangeliją. 
Bet, prieš vykdamas į Romą, dar kartą nori ap- 
lankyti Jeruzalę. Manė tai įvykdyti per Vely- 
kas, bet kai sužinojo, kad toje kelionėje žydai 
tykoja jį nužudyti, kelionę atidėjo Sekminėms. 


5. Nelaisvė ir mirtis 


Sekminėms į Jeruzalę Povilas atvyko laimin- 
gai, bet ir dabar jo atvykimas labai suerzino 
žydus. Kai Povilas per Sekminių šventę nuvyko 
į Jeruzalės bažnyčią, žydai prieš jį sukurstė mi- 
nią, kuri Povilą pradėjo stumdyti ir mušti. Tik 
Romos kareiviams pasisekė Povilą iš žydų mi- 
nios atimti ir nugabenti į Kesariją. Kesarijoje 
buvo uždarytas į kalėjimą ir laikomas daugiau 
kaip dvejus metus. Ir kalėjime būdamas palai- 
kė santykius su bažnyčiomis jas mokydamas ir 
stiprindamas. Kai Festas norėjo Povilą atiduoti 
Jeruzalės žydų teismui, Povilas, kaip Romos 
pilietis, apeliavo į ciesorių. Kitokios išeitięs nę- 

buvo. Jei Festas Povilą būtų atidavęs žydų teis- 
mui, kelyje iš Kesarijos į Jeruzalę žydai buvo 
susitarę Povilą nužudyti. Apie šitą žydų susita- 
rimą Povilas slapčia buvo painformuotas. 


Festas Povilą pasiuntė į Romą. 


61 metų pavasarį Povilas, kaip kalinys, ap- 
sigyveno Romoje. Nors ir kalinys, bet Romoje 


“ „ gyvena gana laisvai: jam leidžiama išsinuomoti 


butą, kur nori, tik visada prie savęs turi turėti 
kareivį. 


Povilas tuoj užmezga ryšius su savo įkurto- 
mis bažnyčiomis ir skelbia Evangeliją Romos 
kareiviams. Sargybiniai kasdien keisdavosi. 
Kiekvieną sargybinį Povilas supažindindavo su 
Kristaus mokslu. Sargybos pakeitimui kartais 
nueidavo į kareivines ir ten su kareiviais pasi- 
kalbėdavo. O papasakoti Povilas jiems turė- 
davo ką. Tik šią Povilo veiklą atsimindami ga- 
lime suprasti, iš kur Romos kariuomenėje tiek 
daug krikščionių atsirado. 


63 metais Povilas iš nelaisvės paleidžiamas. 
63—64 metų žiemą praleidžia Romoje, toliau 
tęsdamas nelaisvėje pradėtąjį darbą, rašydamas 
įvairioms bažnyčioms laiškus. Paskui vėl aplan- 
ko savo įkurtas įvairias bažnyčias. 67 m. vėl 
suimamas ir, Nerono įsakymu, birželio mėn. 29 
d. nukirsdinamas. 

6. Šv. Povilo asmenybė 


Savo išvaizda Povilas nebuvęs imponuojąs 
žmogus. Jo kūnas kentėjęs nuolatinius nega- 
lavimus. Bet tame silpname kūnė gyveno 
ugninga dvasia, kuri yra labai daug nudirbusi 
Dievo darbų. Jo valia buvo pilna nesulaužomos 
energijos. Keliaudamas į Damaską alsuoja ne- 
apykanta Kristui ir krikščionims, bet vėliau dėl 
to Kristaus ir krikščionių atlieka milžiniškus 
darbus. 

Kai susigyveno su Kristum, savo gyvenimą 
iki susitikimo su tuo Kristum laiko veltui pra- 
leistą: „Taip, aš visa laikau nuostolių dėl kil- 
naus pažinimo mano Viešpaties Jėzaus Kris- 
taus. Dėl jo aš išsižadėjau visko ir laikiau lyg 
mėšlu, kad laimėčiau Kristų ir būčiau rastas ja- 
me“ (Pilyp. 3, 8—9). Po susitikimo su Kristu- 
mi, Povilo gyvenimo tikslas pasidaro: „Atnau- 
jinti Kristuje visa, kas yra danguje ir kas že- 
mėje“ (Efez. 1, 10). 

Povilas buvo mokyčiausias iš visų apaštalų. 
Jis buvo susipažinęs su to laiko klasiniais moks-.- 
lais, su eleniška kultūra ir to laiko pagonių pa- 
sauliu. Jeruzalėje, Gamalielio mokykloje, įsigi- 
lino į Senąjį Testamentą. Pažino jis to laiko žy- 
dų partijų rietenas ir matė tą skirtumą, kuris 
buvo tarp teorijos ir gyvenimo praktikos. Kai 
pamatė naują tautos skaldymą Krikščionybėje, 
pasiryžo Krikščionybę žiauriausiomis priemonė- 

mis sunaikinti. Kai, vykdamas į Damaską, šti: 
sitiko su Kristum, savo darbuotės linkmę pa= 
kreipė priešinga vaga. Tas, Kurį Povilas seniau 
norėjo sunaikinti, dabar pasidarė jo pasigyri= 
mas: „Saugok, Dieve, kad aš kuo nors girčiaus, 
kaip tik mūsų Viešpaties Jėzaus Kristaus krys 
žiumi. Pėr jį man pasaulis yra prikaltas ant 
' kryžiaus ir aš pasauliui!“ (Gal. 6, 14). Buvęs 
drąsus Bažnyčios persėkiotojas, dabar pasidaro 
veikliausias tos Bažnyčios apaštalas ir statyto- 
jas. Kiti apaštalai daugiausia apsiriboja savo 
tautiečiais. Povilas savo veikla trokšta apimti 
visą pasaulį. Ką darąs, ne savomis jėgomis visa 
tai darąs: „Bet Dievo malone aš esu tai, kas 
esu, ir jo malonė nebuvo manyje bergždžia: aš 
dirbau daugiau už juos visus; tačiau ne aš, bet 
su manim esanti Dievo malonė“ (1 Kor. 15, 10). 
Povilas Kristų skelbia ne tik žodžiu ir raštu, 
bet gal dar daugiau savo gyvu pavyzdžiu. Po- 
vilas nuo daug ko susilaikė (dėl to ir nevedęs), 
kad niekieno nekliudomas galėtų susirišti su 
Kristum. Misijose stengėsi nieko nieku neapsun- 
kinti, savo rankų darbu užsidirbdamas duoną. 
Povilo darbo sritis — dirbti ten, kur dar 
niekas nedirba. Savo darbui pasirenka didžiau- 
sius miestus, pasirenka tas vietas, kur yra di- 
desni susisiekimo centrai. Tose vietose jo pasė- 
tas grūdas nepasilieka vienoje vietoje, bet plin- 
ta į visas puses, Kai nuvykdavo kur į miestą, 
pirmiausia Dievo žodį skelbdavo savo tautie: 

čiams, jeigu jų ten būdavo. Paskui eidavo pas 
stabmeldžius. Stabmeldžių evangelizavimas — 
tai jo darbo sritis: „Man visų šventųjų mažiau- 
siam yra duota ta malonė skelbti pagonyse ne- 
ištiriamus Kristaus turtus ir apšviesti visus, 
koks yra nuo amžių Dievuje, visų dalykų Sutvė- 
rėjuje, paslėptosios paslapties tiekimas, kad per 
Bažnyčią pasidarytų žinoma kunigaikštystėms - 
ir valdžioms danguje įvairiausia Dievo išmintis, 
einant nuo amžių padarytu nutarimu, kurį jis 
įvykdė mūsų Viešpatyje Jėzuje Kristuje“ (Efez. 
3, 8—11). š 

Kai sukurdavo bažnyčią ir ją suorganizuoda- 
vo, savo uždavinį tarydavos atlikęs ir vykdavo 
kitur. Kitaip elgtis negalėjęs: „Nes Kristaus 
meilė verčia mus, kurie taip manome“ (2 Kor. 
5, 14). „Nes jei aš skelbiu Evangeliją, nėra man 
iš to garbės; tai yra mano pareiga, ir vargas 
man, jei aš neskelbčiau Evangelijos!“ (1 Kor. 
9, 16). 58 metais Povilas galėjo romėnams ra- 
šyti, kad Sirijoje, Mažojoje Azijoje, Makedoni- 
joje ir Graikijoje jau nebeturįs darbo ir ketinąs 
vykti į vakarus — link Ispanijos (Rom. 15, 23). 


š3. 


BAŽNYČIOS AUGIMO PRIEŽASTYS IR 
TRUKDYMAI 
„ Bažnyčiai pradėjus augti, buvo jai padedan= 
čių ir trukdančių veiksnių. 

1. Padedantieji veiksniai 


1. Krikščionybei pradedant plisti, stabmel- 
dybė buvo visai išsigimusi ir žmonių nepatenki- 
no. Rimčiau galvoją suprato, kad stabmeldiš- 
kasis tikėjimas nesuderinamas su sveiku žmo- 
"gaus protu. Taip galvoją žmonės, kai susidurda- 
vo su Krikščionybe, lengvai pamatydavo tą di- 
delį skirtumą tarp stabmeldiškojo ir krikščio- 
niškojo tikėjimo; jie greitai pastebėdavo, kad 
Krikščionybė patenkina kilniausius: protus ir 
duoda atsakymą į visus gyvenimo klausimus. 
2. Stabmeldiškasis gyvenimas daugumai 
žmonių buvo atėmęs žmogaus teises. Krikščiony- 
bė beteisiams žmonėms tas teises vėl grąžina: 
a. Tarp romėnų ir graikų kūdikiai neturėjo 
jokios globos. Tėvai juos galėjo auginti, galėjo 
ir išmesti. Kristus kūdikių vertę iškelia, juos 
prilygindamas angelams. Krikščionybėje prasi- 
deda didesnis rūpestis kūdikiais ir jų auklėjimu. 
b. Stabmeldijoje moteris buvo labai paže- 
minta. Krikščionybėje pareiškiama, kad prieš 
Dievą nėra lyčių skirtumo: „Čia nebėra nei žy- 
do, nei graiko; nebėra nei vergo, nei laisvojo; 
nebėra nei vyro, nei moters; nes jūs visi esate 
vienas Kristuje Jėzuje“ (Gal. 3, 28). Moterų 
pasaulyje tai naujas ir žavįs dalykas. Stabmel- 
dijoje apie tokius dalykus niekas nė. galvot ne- 


galvojo. 

t. Krikščionybė vėrgams grąžina žmogaiis 
teises. Vergų būklė tada buvo nepavydėtina. 
Vergas — tai gyvulys ir tiek. Krikščionybėje 
vergas pastatomas greta laisvojo, greta vergo 
pono. Ne greit visa tai buvo įgyvendinta, bet 
visi žino, kad vergija nyko ir beveik išnyko tik 
dėl Krikščionybės. Vergija iš gyvenimo ne taip 
greit išnyko ne dėl to, kad Krikščionybė būtų 
vergiją palaikiusi, bet dėl to, kad reikėjo per+ 
tvarkyti socialinius žmonių santykius, reikėjo 
žmonija perauklėti, o tam reikia daug laiko. 


Vergai, Krikščionybėje matydami savo išsi“ 
laisvinimą, ypač uoliai telkėsi į krikščionių bens 
druomenes. 


3. Plati Romos imperija sudarė laisvą kelią 
misijonieriams. Romos imperijai tada priklau- 
sė visi kraštai apie Viduržemio jūrą, gerokai 
įsiskverbdami į Europos gilumą: Palestina, Si- 
rija, Mažoji Azija, Makedonija, Graikija, Iliri- 
ja (dabartinė Vengrija ir buvusi Austrija), 
Šveicarija, Prancūzija, Belgija, Ispanija, Brita- 
nija ir visa žiemių Afrika: Marokas, Alžiraš, 
Tunisas ir Egiptas. Visuose tuose kraštuose jau 
pirmame šimtmetyjė Krikščionybė pradėjo leis+ 
ti savo šaknis. 


4. Daug krikščionių buvo Romos kariuomė+ 
nėje, o tie dažnai susidurdavo sų barbarais ir 
juos supažindindavo su Krikščionybe. Kariuės 

menėje susipažinę su Kristaus mokslu, tą moks- 
14 parnešdavo ir į savo gimtuosius namus. 

5. Tada labai plačiai buvo vartojama grai- 
kų ir lotynų kalbos. Šios kalbos buvo gera prie-' 
monė plačiai susikalbėti. 

6. Ilgą laiką Romos valdžia į Krikščionybę 
žiūri kaip į žydų sektą ir įstatymais ją globoja. 

7. Žydai savo kolonijų turėjo visoje Romos 
imperijoje. Pirmieji Evangelijos skelbėjai buvo 
daugiausia žydų tautybės, todėl jiems buvo dide- 
lis palengvinimas pas savo tautiečius apsistoti 
ir pradėti darbą. 

8. Pavyzdingas krikščionių gyvenimas ste- 
bino stabmeldžius. Kankinių ištvermė ir pasi- 
aukojimas dėl Kristaus kilnesniuosius žmones 
žavėte žavėjo. 

9. Daug ką privertė susimąstyti Krikščiony- 
bėje įvykstą stebuklai. 


2. Kliudantieji veiksniai 


Buvo ne maža ir kliudančių veiksnių, nelei- 
džiančių Krikščionybei plėstis: 

1. Žydų oficialioji vyresnybė visą laiką per- 
sekiojo Kristų; jai reikalaujant, Kristus buvo 
nužudytas. Ta pati žydų vyresnybė nuo pat pir- 
mųjų dienų pradeda kliudyti ir Bažnyčią; vos 
pradedančią kurtis Bažnyčią net kruvinai per- 
sekioja. 

2. Krikščionybei plėstis labai daug kliudė ir 

to laiko žmonių religinis sumenkėjimas.. Žydai 
religiją labai sumaišė su politika; politinis ele- 
mentas jiems daug daugiau reiškė už pačią re- 
ligiją. Kristus religiją nuo politikos atskiria, o 
fariziejai to nenori suprasti, todėl Kristui ir 
Krikščionybei pasidaro priešingi. O stabmeldžiai 
tuo laiku buvo paskendę visokiuose burtuose ir 
prietaruose. 

3. Krikščionybei plėstis labai trukdė ir do- 
ros sumenkėjimas. Stabmeldžių pasaulyje buvo 
labai negerbiama svetima nuosavybė, nieku lai- 
koma skaistybė; buvo labai lengvai pasiduoda- 
ma kerštavimui, žmogžudystėms. Šitų įpročių 
jiems buvo nelengva išsižadėti, todėl tiems žmo- 
nėms ir sunku buvo tapti krikščionimis. 

4. Stabmeldžiams didikams sunku buvo su- 
prasti: kaip jie laisvi didikai gali būti lygūs 
žmonės su vergais! 

Nepaisydamas tų didelių kliūčių, mažas 
„apaštalų ir jų mokinių būrelis gana per trumpą 
laiką Krikščionybę išplatina po visą Romos im- 
periją. Kodėl Krikščionybė taip greitai plito? 
Apaštalai, eidami į darbą, negalėjo pasididžiuo- 
ti nei pasaulio išmintimi, nei valdžia, nei turtais, 
bet jie pasitikėjo nukryžiuotuoju Kristum ir Šv. 
Dvasios galybe. Šitomis galybėmis jie privertė 
viso pasaulio akis į save atkreipti ir šitomis ga- 
lybėmis jie palaipsniui užkariauja pasaulio ga- 
lybes. 

$4. 
PERSEKIOJIMO PRIEŽASTYS IR BŪDAI 
1. Persekiojimo priežastys 


Visoje Romos imperijoje krikščionių skai- 
čius nuostabiai greitai didėjo. Pradžioje stab- 
meldžiai manė, kad krikščionys nieku nesiski- 
tia nuo žydų ir juos buvo palikę ramybėje. 
Žydai turėjo tautinę privilegiją turėti savo re- 
ligiją ir į savo religiją taip pat priimti stab- 
melžius. Pradžioje į visą krikščionių sąjūdį 
buvo žiūrima kaip į žydų sąjūdį Bet žydai 
nuolatos skundė krikščionis stabmeldžiams ir 
aiškino, kad krikščionys nesą žydai. Dar dau- 
giau. Stabmeldžius prieš krikščionis visokiais 
būdais kurstė, 

Kai stabmeldžiai įsitikino, kad krikščionys 


„nėra žydai, pradėjo juos persekioti ir įvairiais 
„ būdais kaltinti. Naujam tikėjimui įvesti buvo 
reikalingas Romos valdžios sutikimas. Krikš- 
| čionys tokio sutikimo neturėjo ir niekada jo 
„neprašė. Dar daugiau. Krikščionis buvo pra- 


dėta kaltinti bedievybe. Įvedant naują tikėji- 
mą, reikėjo parodyti savo dievus (dievų statu- 
las), o krikščionys tokių statulų neturėjo. 


„ Krikščionių Dievas buvo dvasinis Dievas, o ne 
" kokia nors statula. 


Ten, kur daugiau atsirasdavo krikščionių, į 

stabmeldžių pamaldas žmonės nebesilankydavo. 
Stabmeldžių kunigai už tai kaltindavo krikš- 
čionis ir skųsdavo Romos valdžiai. 

Stabmeldybė buvo oficiali Romos religija. 
Kai krikščionis buvo nustota laikyti žydais, iš 
jų buvo pradėta reikalauti nusilenkti Romos 
pripažintiems dievams (jų buvo įregistruota 
30.000 su viršum). Romos imperatorius buvo 
vyriausias tų dievų kunigas, net dievas. Krikš- 
čionys nei imperatoriaus negalėjo dievinti, nei 
Romos suregistruotųjų dievų garbinti. O kas 
atsisakė tai daryti, buvo laikomas dideliu nu- 
sikaltėliu. Krikščionys, atsisakę garbinti im- 
peratorių ir dievus, buvo apšaukiami valstybės 
priešais. 

Krikščionys vengė pagoniškų pasilinksmi- 
nimų ir žiaurių žaidimų. Už tą nesilankymą 
pagonys krikščionis pradėjo visaip įtarinėti, 
Įtarinėjimai dar padidėjo, kai krikščionys apie 
savo pamaldas ir apie savo brolius - seseris 
užlaikydavo griežtą paslaptį. Dėl tos paslap- 
ties stabmeldžiai apie krikščionis leido visokias 
paskalas, būk jie gerią kūdikių kraują, valgą 
jų kūnus ir t. t. Tos paskalos daug ką nusta- 
tydavo prieš krikščionis, 


2. Persekiojimo būdai 


Romos imperijoje už nusikaltimus buvo nu- | 
matomos sekančios bausmės: 

| 
| 1. Ištrėmimas. Ištremtasis ištremimo vie- 
toje galėdavo laisvai gyventi. 

2. Deportacija. Tai taip pat ištrėmimo 
bausmė. Bet šiuo atveju ištremtasis visą laiką 
būdavo brutalios jėgos priežiūroje. 

3. Sunkiųjų darbų bausmė. Ši bausmės rū- 
šis buvo labai žiauri. Nubaustieji pusbadžiu 
gyvendavo ir darbo metu skaudžiausiais bū- 
dais būdavo kankinami. 

4, Mirties bausmė. Romos piliečiams būda- 
vo kertamos galvos; kiti nusikaltėliai būdavo 
kalami prie kryžiaus. Krikščionių persekioji- 
mo laikais buvo įvestos dar dvi bausmių rūšys: 
sudeginimas ir atidavimas sudraskyti žvėrims. 
Prieš pasmerkimą nusikaltėliai dažnai būdavo 
plakami iki kraujo ir badomi įkaitinta geležimi. 


TVP PSV TNN S WEPAVIM SP WF EPS NVS SNES 


Tai įstatymais numatytos bausmės. Bet 
greta įstatymais numatytųjų bausmių baudėjai 
išsigalvodavo ir visokių kitokių. Krikščionys 
buvo kankinami piaustant gyvo žmogaus na- 
„rius, kepinant silpnai degančioje ugnyje ir k. p. 


| Nors ir baisiai kankinami, krikščionys tu- 
" rėdavo jėgų neišsižadėti savo įsitikinimų. Kai 
„šventoji Felicita buvo paklausta: „Kaip jau- 
. siesi plėšriųjų žvėrių akivaizdoje?“, — atsakė: 
„Tada aš kentėsiu. Bet su manim bus ir Ki- 
"tas, Kuris kentės už mane, nes aš už Jį ken- 
"tėjau“. Su panašiais nusistatymais ėjo ken- 
tėti ir daugelis krikščionių. 

$5. 


DIDIEJI PERSEKIOTOJAI 
a. Neronas (54—68) 


17 metų amžiaus pasidaro Romos imperato- 
rium. Pradžioje valstybę tvarko įtakoje savo 
auklėtojo Senekos. Bet nuo 58 metų (p. Kr. 
g.) atsiduoda jausmams, susidraugauja su že- 
mo vardo moterim Poppaea Sabina ir virsta 
tikru despotu. 59 metais įsako nužudyti savo 
motiną. 62 metais nužudo savo žmoną ir veda 
Poppaeą. 65 metais liepia numirti ir savo auk- 
lėtojui Senekai. 

64 metais Neronas įsakė padegti Romos 
miestą. Miestui degant, Neronas gėrėjosi ir 
vaizdavosi Trojos žuvimą. Sudegė du trečda- 
liai miesto. Liaudis prieš Neroną pradėjo 
bruzdėti. Norėdamas nuo savęs nukreipti mi- 
nios įtūžimą, kaltę už miesto sudeginimą su- 
vertė krikščionims. Tada ir prasidėjo žiaurus 
krikščionių persekiojimas: krikščionys buvo 
kryžiuojami, kertamos jų galvos, atiduodami 
žvėrims draskyti, pririšami prie stulpų, apipi- 
lami derva ir naktį padegami, kad būtų žibin- 
tai pasivaikščiojančiam Neronui ir jo sve- 
čiams. 

Nerono persekiojimo metu šv. Petras buvo 
prikaltas prie kryžiaus, o šv. Povilui, kaip Ro- 
mos piliečiui, nukirsta galva. 

68 metais Neronas buvo apkaltintas vals- 
tybės išdavimu ir savo gyvenimą baigė savi- 
žudybe. 


b. Domicijanas (81—96) 


Vespasianas, Titas ir pradžioje savo vieš- 
patavimo Domicijanas krikščionims buvo gana 
tolerantiški. Tuo laiku buvo sugriauta Jeru- 
zalė, bet šis veiksmas buvo nukreiptas prieš 
žydus, o ne prieš krikščionis, 

Domicijanas pradėjo reikalauti, kad valdi- 
niai jį vadintų „Dominus et Deus — Viešpats 
ir Dievas“ ir reikalavo, kad jam teiktų dieviš- 
ką garbę. Krikščionys negalėjo tai daryti. 
Tada Domicijanas krikščionis pradėjo laikyti 
savo priešais ir už Krikščionybę pradėjo bausti 
mirtimi. 

Persekiojimas pirmiausia palietė diduome- 
nę. Domicijanas žudė net savo artimuosius, 
pvz., savo pusbrolį Flavijų Klemensą, Flaviją 
Domitilę. Apaštalas Jonas buvo iš Efezo iš- 
tremtas į Patmo salą ir t. t. 

Domicijaną kardu nužudė jo tarnas. 


c. Trajanas (98—117) 
Buvo geras valstybės administratorius. 
Siekdamas didesnės tvarkos viduje, išleido 


įstatymą, draudžiantį slaptas draugijas. 

Trajano draugas Plinijus Jaunesnysis buvo 
Bitinijos vietininku. 112 metais rašo laišką 
imperatoriui pranešdamas, kad jo valdomoje 
provincijoje esą daug krikščionių, kad tie 
krikščionys nesą niekuo nusikaltę, tik Kristų 
garbiną kaip Dievą. Plinijus tame laiške Tra- 
janą klausia, ką jis su krikščionimis turįs da- 
ryti. Trajanas Plinijui atsako, kad krikščionių 
ieškoti nereikią. Jei skundžiami, skundžiamuo- 
sius reikią bausti. Šitos Trajano nustatytos 
taisyklės buvo laikomasi ne tik Trajanui, bet ir 
jo įpėdiniams viešpataujant. 

Žymesnės aukos Trajanui viešpataujant: 
Antijokijos vyskupas šv. Ignacas buvo atvež- 
tas į Romą ir atiduotas žvėrims sudraskyti; 
taip pat buvo nukankintas šv. Klemensas ir k. 


d. M. Aurelijus (161—180) 


Krikščionių atžvilgiu laikėsi Trajano nuo- 
statų. Jam viešpataujant buvo nužudytas 90 
metų senelis vyskupas Potinas, šv. Justinas ir 
šv. Cecilija. 

e. Septimijus Severas (193—211) 

Pradžioje krikščionims buvo gana palan- 
kus, net pats krikščionis didikus globojo. Dėl 
žydų maištų ir kai kurių atskalų įkyraus vei- 
kimo 201 metais uždraudžia pereiti į žydų ti- 

kėjimą, o 202 metais taip pat ir į krikščionių. 
Žydai dėl to uždraudimo mažai nukentėjo. 
Daugiausia nuostolių patyrė krikščionys. Sep- 
timijui Severui viešpataujant buvo nužudyta: 
šv. Felicita ir šv. Perpetua, šv. Ireniejus ir k. 


t. Decijus (249—251) 


Pasiryžta Romos imperijoje išnaikinti visus 
krikščionis. Kadangi Romos imperijos vidaus 
gyvenimas buvo gerokai pakrikęs, manė, kad 
valstybę pasiseks sutvarkyti visus gyventojus 
paverčiant stabmeldžiais. : Į Krikščionybę žiū- 
rėjo kaip į didžiausią savo tikslų kliūtį. Pir- 
miausia pradėjo kovoti su Krikščionybės va- 
dais. 249 metais išleido ediktą, kad visi Ro- 
mos imperijos valdiniai, jų žmonos ir vaikai 
stabams aukotų viešas aukas. Atsisakančius 
aukoti skaudžiai bausdavo. Bet ir baudžiant 


“buvo įsakyta rūpintis ne tiek gyvybės atėmi- 


mu, kiek atvertimu į stabmeldystę. Kuriuos 
kankindavo, stengdavosi kankinti kiek galint 
ilgiau, kad kitus atgrasintų.  Nukamuotus gy- 
dydavo, o pagijusius vėl kankindavo. Paskui 
vėl pagydydavo ir ištremdavo sunkiesiems dar- 
bams. 

Įvairiose vietose buvo sudarytos tam tikros 
komisijos, kurios išduodavo liudijimus, kad tas 
ir tas padarė viešą auką. Kas neturėdavo pa- 


žymėjimo, kad viešai aukojo, būdavo areštuo- 

jamas. Kartais pasitaikydavo, kad komisija 
pažymėjimus išduodavo ir tiems asmenims, 
kurie stabams nebūdavo aukoję. 

Ir Decijui viešpataujant daug krikščionių 
buvo areštuota, ištremta ir išžudyta. Išžudy- 
tųjų tarpe matome popiežių Fabijoną, šv. Sa- 
turniną iš Tulūzos, šv. Kristupą, šv. Pionijų, 
šv. Agotą, šv. Agnietę ir k. 


g. Valerijanas (253—260) 


Išleido du ediktus prieš krikščionis. 

257 metų edikte įsako vyskupus, kunigus 
ir dijakonus versti stabams aukas aukoti, 
krikščionių šventyklas ir kapus konfiskuoti. 

258 metų edikte įsako ypač persekioti 
vadovaujančius Bažnyčios asmenis. To edikto 
aukomis buvo: popiežiai šv. Steponas ir šv. 
Sikstas II, dijakonas šv. Laurencijus, šv. Ter- 
cisijus, šv. Kiprijonas, šv. Lucijus ir k. 


h. Dioklecijanas (284—305) 


Pradžioje savo viešpatavimo į krikščionis 
nekreipė dėmesio.  Nikomedijoje prieš impera- 
toriaus rūmus buvo pastatyta krikščionių baž- 
nyčia.  Krikščionims buvo leidžiama užimti 
aukštas valdžios vietas. Imperatoriaus žmona 
Priska ir duktė Valerija buvo labai artimos 
krikščionims. 

Krikščionių skaičiui vis daugėjant ir dau- 
gėjant, pradėjo kilti klausimas: ar Romos im- 
perija nori būti stabmeldiška, ar krikščioniš- 
ka? Imperatorius ryžtasi krikščionis išnaikinti 
ir stiprinti stabmeldybę. 

302 m. išleidžiamas ediktas, kuriuo reika- 
laujama, kad krikščionys stabams aukas auko- 
tų. Atsisakantieji pradedami bausti mirtimi. 
Bet pradžioje Dioklecijanas dar vengia kraujo 
praliejimo. 

303 m. įsako sugriauti krikščionių bažny- 
čias, sudeginti jų knygas ir krikščionims atimti 
piliečių teises. Tų pat metų antrame edikte 
įsakoma areštuoti visus bažnyčių vyresniuosius 
ir kunigus ir reikalauti, kad areštuotieji au- 
kotų stabams aukas. Aukas darantiems žadė- 
jo laisvę, o atsisaką aukoti buvo kankinami iki 
mirties. 

304 m. ediktas įsakė reikalauti stabams 
aukų iš visų krikščionių.  Neklausantieji žiau- 
riausiais būdais būdavo kankinami. 304 metai 
iš krikščionių pareikalavo daugiausia kraujo. 
Šį kartą daugiausia krikščionių išžudyta Pales- 
tinoje, Fenikijoje, Maž. Azijoje ir Egipte. Ne- 
aplenkta ir pati Roma. Miestai, kur gyveno 
daugumas krikščionių, buvo deginami. 


Galiją ir Britaniją tuo laiku valdė Konstan- 
cijus Chloras. Jis pasitenkino tik sugriovęs 
krikščionių bažnyčias. 

Dioklecijano persekiojimo „metu žymesnės 
aukos buvo: šv. Sebastinas, šv. Kotryna, šv. 
Viktoras, šv. Januarijus, šv. Kozmas ir Dami- 
jonas, šv. Jurgis ir k. 


$6. 
ĮŽYMESNIEJI KANKINIAI 


Per tris pirmuosius šimtmečius už tikėjimą. 
buvo išžudyta apie 18 milijonų krikščionių. 
Bet tų kankinių kraujas buvo krikščionių sėk- 
la. Žudymai ne tik ką neatgrasindavo nuo 
Krikščionybės, bet dar labiau paskatindavo 
priimti tą tikėjimą, kuris duoda drąsos ir jėgos 
už tiesą ir gyvybę paaukoti. Tada krikščionys 
praktiškai gyvendino Kristaus Evangelijos pri- 
minimą: „Nes, kas nori išgelbėti savo gyvybę, 
praras ją; o kas prapuldytų savo gyvybę dėl 
manęs, atras ją“ (Mato 16, 25). Tos minties 
padrąsinti, krikščionys liejo kraują už savo 
įsitikinimus ir tas jų išlietas kraujas būrius 
stabmeldžių pavertė krikščionimis. 


Kankinių mirtimi mirė visi apaštalai, išsky- 
rus šv. Joną Evangelistą. Šis apaštalas tik 
stebuklingu būdu išliko gyvas. 

Dabar bent po truputį susipažinsime su kai 
kuriais įžymesniais kankiniais. 

a. Šv. Ignacas 


Šv. Ignacas buvo apaštalo Jono mokinys. 
Trajanui viešpataujant, buvo Sirijos Antijoki- 
jos vyskupu. Imperatoriui kartą atsilankius 
Antijokijoje, Ignacas buvo įskųstas kaip krikš- 
čionis. Buvo nuspręsta, kad Ignacas turi būti 
atiduotas žvėrims sudraskyti Romos amfi- 
teatre. 

Šv. Ignaco kelionė iš Sirijos Antijokijos į 
Romą buvo labai iškilminga. Jam vykstant 
per Mažąją Aziją, krikščionių bendruomenės 
siuntė savo delegacijas, sveikino būsimąjį kan- 
kinį ir kelionėje palydėjo. Šv. Ignacas, atsidė- 
kodamas už tuos pasveikinimus, įvairioms baž- 
nyčioms rašė laiškus. 7 laiškai išliko. Ig- 
naco laiškuose yra trumpa santrauka viso ka- 
talikų tikėjimo. Parašė laišką ir romėnams, 
pas kuriuos kaip kalinys buvo vežamas. Štai 
to laiško maža ištrauka: „Neįsakau jums kaip 
Petras ir Povilas; jie apaštalai, aš pasmerk- 
tas; jie laisvi, aš vergas iki šiol. Bet jei ken- 
čiu, būsiu laisvas Jėzui Kristui ir Jame laisvas 
atsikelsiu... Esu Dievo kviečiai, žvėrių dantys 
turi mane sumalti, kad tapčiau švari Kristaus 
duona“. 

Romoje ir dabar dar tebestovi didingi Koli- 
ziejaus rūmų likučiai. Didžiulio pastato vidu- 
ryje dabar stovi kryžius. Seniau toje vietoje 

lestingai draskė krikščionių kūnus. Patsai 
Koliziejus buvo 188 metrų ilgio, 156 metrų 
pločio ir 48,5 metrų aukščio. Viduryje pastato 
buvo 86 metrų arena. Aplink areną buvo ak- 
meninės sėdynės 50.000 žiūrovų. Sėdynės tur- 
tingai išpuoštos marmuro ir vario statulėlėmis. 
Koliziejaus požemiuose buvo laikomi išalkę 
plėšrieji laukiniai žvėrys. 

107 metais šv. Ignacas buvo atvežtas į Ro- 
mą, išvestas į areną ir iš požemių urvų buvo 
paleisti plėšrieji žvėrys. Šventojo kūną žvėrys 
taip sudraskė, kad liko tik stambesnieji kaulai, 
kurie buvo surinkti ir pargabenti atgal į Siri- 
jos Antijokiją. 


b. Šv. Cecilija 


Romos senatoriaus duktė. Popiežius Urbo- 
nas ją supažindino su Kristaus mokslu ir ap- 
krikštijo. Cecilija į Krikščionybę atvedė ir 
savo sužieduotinį Valerijaną ir jo brolį Tibur- 
cijų. Prieš mirtį savo namus paskyrė Romos 
krikščionių bendruomenei. Kad nesutiko išsi- 
žadėti krikščioniško tikėjimo, jai buvo nukirsta 
galva. 

Katalikų Bažnyčioje šv. Cecilija visą laiką 
buvo labai gerbiama. Nuo vidurinių amžių mu- 
zikai ir muzikų draugijos ją pasiskyrė savo 
globėja. 

e. Šv. Agnietė 


Aukšto Romos valdininko duktė. 13 metų 
mergaitei pasiperša prefekto Simforonijaus 
turtingas sūnus. Agnietė jo pasipiršimą at- 
metė pareikšdama, kad ji esanti susižiedavusi 
su daug aukštesniu asmeniu ir už prefekto sū- 
naus negalinti tekėti. Tas asmuo, su kuriuo 
ji esanti susižiedavusi, esąs Jėzus Kristus. 

Buvo verčiama stabams aukas aukoti. Jo- 
kiems grasinimams nepasidavė ir žiauriausiu 
būdu buvo nukankinta. 

Šv. Ambraziejus, šv. Augustinas, šv. Gri- 
galius ir šv. Jeronimas Agnietę stato kaip 
krikščioniško gyvenimo pavyzdį. 


d. Šv. Agota 


Tai garsiausia pirmųjų Krikščionybės am- 
žių šventoji. Yra žinoma, kad ji ilgai ir žiau- 
riai buvo kankinama kalėjime. Daugiau tikrų 
žinių apie jos gyvenimą neužsiliko. 

498—514 met. Romoje šv. Agotos vardu 
buvo pastatyta bažnyčia. 


e. Šv. Jurgis 
304 metais Dioklecijanas išleido ediktą, ku- 
riuo reikalavo, kad visi Romos valdiniai sta- 


bams aukotų aukas. Karininkas Jurgis pasi- 

sakė esąs krikščionis ir stabams aukų aukoti 
nesutiko. Už tą pasipriešinimą Jurgiui buvo 
nukirsta galva. 

Šv. Jurgio elgesys davė pavyzdį daugeliui 
kitų krikščionių kareivių. 


f. Šv. Sebastinas 


Šv. Sebastinas buvo imperatoriaus gvardi- 
jos karininkas. Jis, panašiai kaip ir Jurgis, 
atsisakė stabams aukas aukoti. Imperatoriui 
Dioklecijanui liepiant, buvo pririštas ir strėlo- 
mis sušaudytas. Žudikai, karininką Sebastiną 
sužeidę, paliko. Tada krikščionys jį parsiga- 
bendino, slaugė ir gydė. Bet Sebastinas ir vėl 
pakliuvo į imperatoriaus valdininkų rankas. Šį 
kartą budeliai karininką Sebastiną mušte už- 
mušė. 


š7. 
BAŽNYČIOS VIDINIS GYVENIMAS 
1. Bažnyčios santvarka 
Iš suirusio pasaulio iškyla jaunutė Bažnyčia 
ir tvarkingai organizuojasi. Čia viskas vyksta 
ne iš kokios nors prievartos, bet laisvu pasida- 


vimu Kristaus mokslui ir Jo paliktai Bažnyčios | 

vadovybei. Tiesa. Tame besikuriančiame Baž- 
nyčios darže augo ne tik rožės, bet atsirado ir 
usnių. Tos usnys duodavo progos geriau išpū- 
renti žemę ir su didesniu rūpestingumu ugdyti 
gryną tikėjimą, skaisčią dorą. 

Pačioje pradžioje tikinčiųjų bendruomenėms 
vadovavo apaštalai ir vyskupai. Kai bendruo- 
menių skaičius padidėjo, bendruomenės grupa- 
vosi į tam tikras provincijas. Provincijoms va- 
dovaudavo arkivyskupai. Jau tada buvo žinomi 
Antijokijos, Aleksandrijos, Kartagenos ir kiti 
arkivyskupai. Dar didesni bendruomenių vie- 
netai grupavosi į metropolijas. Metropolijai 
vadovaudavo metropolitas. Romos vyskupas 
visada už visus kitus vyskupus vyresnis, kokiais 
titulais tie vyskupai būtų vadinami. Taip, kaip 
pačioje Bažnyčios pradžioje jai vadovavo Pet- 
ras, kaip pirmuoju Romos vyskupu buvo Petras, 
taip ir vėliau visai Bažnyčiai vadovavo Romos 
vyskupai. Visokius svarbesnius Bažnyčios klau- 
simus sprendžia Romos vyskupai, vėliau popie- 
žiais vadinami. 

Kunigai buvo vyskupų pagelbininkai. Iškil- 
mingas pamaldas paprastai laikydavo vyskupai. 
Bet kai kada kuriose nors vietose vyskupas pa- 
maldų laikyti negalėdavo arba vyskupo visai ne- 
būdavo, pamaldas laikydavo kunigas. Kuni- 
gams padėdavo dijakonai. Dijakonai, prireikus, 
sakydavo pamokslus, dalydavo Komuniją ir 
krykštydavo. Nuo 250 metų ir dijakonai tu- 

rėjo savo pagelbininkus, subdijakonais vadina- 
mus. Patarnauti moterims kunigai turėjo pa- 
gelbininkes dijakones, moteris. 

Dvasininkai kartais gyvendavo iš savo darbo. 
Bet kad jiems tekdavo visą laiką praleisti tar- 
naujant žmonėms ir meldžiantis, tai tikintieji 
paprastai savo dvasininkus išlaikydavo. „Ar 
jūs nežinote, kad, kurie darbuojasi šventykloje, 
valgo, kas yra iš šventyklos; ir kurie tarnauja 
altoriui, gauna dalį iš altoriaus?“ (1 Kor. 9, 13). 

Kristus nėra davęs jokių griežtų įsakymų, 
ar kunigai turi būti vedę, ar nevedę. Skaistu- 
mą Kristus patarė kaip išganingą dalyką (Mato 
19, 12). Tą Kristaus patarimą primena ir šv. 
Povilas: „Nes aš noriu, kad jūs visi būtumėte, 
kaip aš pats; tačiau kiekvienas turi sau tikrą 
dovaną iš Dievo; vienas tokią, kitas kitokią. 
Nevedusiems ir našlėms aš sakau: Gera jiems, 
jei jie taip pasilieka, kaip ir aš“ (1 Kor. T, 7—8). 
Šv. Povilo manymu, nevedę žmonės laisviau gali 
pasiaukoti Dievo tarnybai: „Aš gi noriu, kad jūs 
būtumėte be rūpesčio. Kas nevedęs, tas rūpi- 
nasi Viešpaties dalykais, kaip įtikti Dievui. O 
kas vedęs, tas rūpinasi pasaulio dalykais, kaip 
jis įtiktų žmonai, ir yra pasidalinęs. Taip pat ne- 
tekėjusi moteriškė ir mergaitė galvoja apie 
Viešpaties dalykus, kad būtų šventa kūnu ir 
dvasia; ištekėjusi gi galvoja apie pasaulio da- 
lykus, kaip ji įtiktų vyru. Aš tai sakau jūsų 
naudai, ne kad mesčiau ant jūsų kilpą, bet tam, 

kad tai padoru ir kad palengvina melstis Vieš- 
pačiui be kliūčių“ (1 Kor. T, 32—35). 

Nevedęs žmogus dėl Dievo ir dėl žmonių 
lengviau visko gali išsižadėti ir idealiau tarnauti 
visuomenei. ,„Pasidariau silpniems silpnas, kad 
laimėčiau silpnuosius; visiems visa pasidariau, 
kad visus išgelbėčiau“ (1 Kor. 9, 22). 

Nuo IV amžiaus katalikų Bažnyčioje buvo 
pradėta reikalauti, kad visi kunigai būtų ne- 
vedę. 


2. Pamaldos 


Pradžioje krikščionys, kilę iš žydų, eidavo 
melstis į žydų sinagogas, bet turėdavo ir savo 
atskiras pamaldas. Jeruzalėje melsdavosi Pas- 
kutinėsės Vakarienės salėje ir šiaip jau priva- 
čiuose namuose. Kituose miestuose dažniausiai 
buvo meldžiamasi privačiuose namuosė. Kai kur 
buvo mėginama pasistatyti specijales maldyk- 
las, bet tos maldyklos persekiojimų metu pa- 
prastai būdavo sugriaunamos. 


Krikščionių pamaldose būdavo aiškinama 
Evangelija, laužoma duona (Šv. Mišių auka tada 
taip buvo vadinama), giedamos giesmės ir psal- 
mės. 

Užėjus persekiojimų bangai, krikščionys 
melstis rinkdavosi į miškus ir požeminius urvus, 
katakombomis vadinamus. Ne dejuoti ir verkti 

čia krikščionys rinkdavosi, bet atsigaivinti, pa- 
siryžti ir viltis. Š 

Katakombos būdavo keletos aukštų gylio. 
Viduriu eidavo koridorius, o koridorių sienose 
būdavo iškalamos skylės mirusiųjų krikščionių 
kūnams padėti. Kai į skylę būdavo įdedamas 
kūnas ir skylė užmūrijama, ant ųžmūrytos vie- 
tos dedamas parašas, kas čia palaidota ir kokia 
nors ištrauka iš Šventojo Rašto. Prie antkapio 
taip pat būdavo daromi įvairūs papuošalai: ga- 
nytojas neša avį ant pečių, eucharistinės sce- 
nos, moteriškė su kūdikiu ant rankų ir p. Tur- 
tingesnės šeimos turėdavo ir savo katakombas, 
jų vardais vadinamas: Domitilės, Priskilės ir k. 
vardais pavadintos. 

Romos įstatymai saugojo kapų neliečiamybę. 
Krikščionims šis įstatymas kurį laiką buvo labai 
naudingas. Jie po Roma sukūrė kitą požeminę 
Romą, kurios koridoriai tęsėsi apie 900 kilo- 
metrų. Prie tų koridorių išsimūrijo koplyčias, 
jose meldėsi, aukojo Mišių auką. Kiek galėjo 
gintis įstatymais, gynėsi įstatymais (kapų ne- 
liečiamybė); kai įstatymai negelbėdavo, kata- 
kombose būdavo patogu ir pasislėpti, 

Katakombų buvo ne tik Romoje, bet taip pat 
Neapolyje, Sirijoje ir kitose vietose. Tačiau 
Romos katakombos yra pačios didžiosios. Jose 
yra sulaidota apie 5 milijonų krikščionių. 

Krikščionys vietoj šeštadienio (šabas) pra- 
dėjo švęsti sekmadienį. Sekmadienis krikščio- 

nims buvo atmintinas ypač dėl dviejų dalykų: 
sekmadienį Kristus atsikėlė iš numirusių ir sek- 
madienį buvo atsiųsta Šventoji Dvasia. 
Iškilmingai buvo švenčiamos Velykos, Sek- 
minės ir kitos šventės. Bendruomenės švęsdavo 
„ metines sukaktuves prie kapo savo kankinio. 


3. Liturgija 


Krikštas. Į Bažnyčią žmonės būdavo pri- 

imami per Krikštą. Krikščionybės pradžioje 
"daugiausia būdavo krikštijami suaugę žmonės. 
Norintieji būti krikščionimis, pirmiausia turė- 
davo būti kandidatais ir kandidatavimo laiku: 
1. Susipažindavo su Kristaus mokslu, 2. Įpras- 
davo krikščioniškai gyventi. Kandidatai būda- 
vo vadinami katekumenais.  Katekumenų mo- 
kykla tęsdavosi 2—3 metus. 

Iškilmingas Krikštas būdavo teikiamas du 
kartus metuose: Didįjį Šeštadienį ir Šeštadienį 
prieš Sekmines. Tuoj po Krikšto būdavo tei- 
kiamas ir Sutvirtinimo sakramentas. Jau tada 
buvo krikšto tėvai, kurie turėdavo pasirūpinti 
“ krikštavaikio krikščionišku gyvenimu. Krikštą 

“ priėmusieji aštuonias dienas dėvėdavo baltais 
“ drabužiais. 

Atgailos sakramentas. Vieši nusikaltimai 
būdavo išpažįstami viešai, o slapti slaptai. Vie- 
ša išpažintis ypač būdavo reikalaujama iš tų, 
“kurie išsižadėdavo tikėjimo, kurie žmogų nužu- 


| 
| 
| 
| 
| 

dydavo ir kurie suardydavo moterystę. Už vie- 
šai išpažintas nuodėmės būdavo skiriama ir vie- 
ša atgaila. Tik atgailą pabaigus, būdavo lei- 
džiama priimti Komuniją. Siaučiant persekio- 
jimams, dažnai nuo viešos atgailos būdavo at- 
leidžiama. Nuo V amž. viešos išpažintys ir vie- 
šos atgailos jau visai nepraktikuojamos. 

Šv. Mišių auka. Svarbiausią vietą pamal- 
dose užimdavo duonos laužymas arba šv. Mišių 
auka. 

Šv. Mišių auką sudarydavo dvi svarbios da- 
lys: 1. Katekumenų arba nekrikštytųjų Mišios 
ir 2. Tikinčiųjų arba krikštytųjų Mišios. 

Mišių pradžioje galėdavo dalyvauti visi. Ši- 
toje Mišių dalyje būdavo giedamos psalmės, 
skaitomos ištraukos iš Senojo ir Naujojo Tes- 
tamento. Paskui būdavo giedama Evangelija ir 
sakomas pamokslas. Po pamokslo bažnyčioje 
„ likdavo tik apkrikštytieji, o kiti išeidavo į baž- 
nyčios prieangį. 

Kai bažnyčioje pasilikdavo tik krikštytieji 
arba tikintieji, įvykdavo aukojimas. Aukojimo 
metu tikintieji bendrai melsdavosi, o dijakonas 
paruošdavo duonos ir vyno, sumaišyto su van- 
deniu, auką. Po duonos ir vyno paaukojimo dar 
kiek pasimelsdavo ir po to darydavo konsekra- 
ciją (duonos ir vyno pavertimas Krsitaus Kūnų 
ir Krauju). Komunija būdavo dalinama duonos 
ir vyno pavidaluose. Kalėjime esantiems krikš- 

čionims Komunija būdavo nunešama tik duonos 
pavidalo. 

Po Komunijos kartais dar būdavo vaišės, 
agape vadinamos. Tais atsitikimais tikintieji 
į pamaldas susinešdavo įvairių valgių. Tada po 
Mišių aukos skaitydavo Šv. Raštą ir susineš- 
tais valgiais pasivaišindavo. Valgių likučiais 
šelpdavo vargšus. 


4, Visuomeninis gyvenimas 


Prieš Krikščionybę blanko visos kitos reli- 
gijos, esančios Romos imperijoje. Stabmeldžių 
pasaulį ypač stebino krikščionių įsitikinimų gi- 
lumas, jų savitarpė meilė. Šv. Povilas tą krikš- 
čionių gyvenimą išreiškia žodžiais: „Jūs juk ga- 
vote ne vergystės dvasią, kad jums vėl reiktų 
bijoti, bet gavote įsūnystės dvasią, kurioje šau- 
kiame: Abba, Tėve!“ (Rom. 8, 15). Savo įsiti- 
kinimuose krikščionys buvo laisvi. Jokia prie- 
varta, net mirtis iš krikščionių tos įsitikinimų 
laisvės nepajėgė atimti. 

Kristaus įkurtosios karalystės didžiausia jė- 
ga yra meilė. Meilė, tai pagrindas krikščioniš- 
kojo gyvenimo. Ant šitokio pagrindo buvo sta- 
tomas visokeriopas krikščioniškas gyvenimas ir 
toks gyvenimas atnešė gražių vaisių. 

Tarp stabmeldžių buvo visai pakrikęs šeimų 
gyvenimas. Krikščionybė šeimą pastato į jos 
tinkamą aukštumą. Krikščionybėje moteriai 

grąžinamos žmogaus teisės, vaikai pradedami 
daugiau gerbti, nyksta vergija, globojami varg- 
šai. 


š8. 
BAŽNYČIOS POLEMINĖ KOVA 


Pagonys rašytojai veikiai pastebėjo, kad 
krikščionių ideologija daug kilnesnė už pagoniš- 
kąją. Tai pastebėję, pagonių rašytojai visomis 
išgalėmis mėgino kilninti ir idealizuoti pagony- 
be, atgaivinti stabmeldiškas pamaldas. Bet tai 
padaryti nevyko. Tada pagonių rašytojai pa- 
sirinko kitą metodą: jie stengėsi Krikščionybę 
visokiais būdais griauti ir pajuokti. 

Celsus apie 178 metus parašė knygą „Aletės 
logos — tikras žodis“. Šioje knygoje stengiasi 
įrodinėti, kad Jėzus Kristus nieku nesiskyręs 
nuo kitų žmonių, nebuvęs pranašų išpranašau- 
tas Mesijas. Rimtiems žmonėms Krikščionybė 
netinkanti. 

Celsaus draugas Lukijanas Samosatietis 
(miręs 180 m.), nusistatęs prieš bet kokią reli- 
giją, visokiais būdais tyčiojasi iš krikščionių 
artimo meilės, iš jų tikėjimo į pomirtinį gyve- 
nimą ir t. t. 

Portirijus (miręs 303 m.) stengiasi įrodinėti 
stabmeldybės antgamtinę kilmę ir Krikščionybę 
visokiais būdais žemina. 

| Hierokles (miręs 308 m.) ragino Diokleci- 
“ janą persekioti krikščionis. Ir pats daug prisi- 
dėjo prie krikščionių persekiojimo ir niekinimo. 
Krikščionis užpuldinėjo ne tik fizine jėga, bet ir 
raštais. Raštuose visokiais būdais niekina Kris- 
tų ir apaštalus. 


Krikščionys, nieku nekovodami prieš fizinę 
jėgą, atkakliai ginasi nuo tų, kurie juos puola 
dvasios ginklais. Tie Bažnyčios gynėjai buvo 
“pavadinti apologetais (apologeistai gr. kalboje 
reiškia ginti patį save arba kitą). Čia su kai 
kuriais iš jų bent po šiek tiek susipažinsime. 

Krikščionims reikėjo gintis ir nuo žydų ir 
nuo pagonių. 

. Mokytas Atėnų pilietis Atenagoras 177 me- 

tais parašė knygą, kurioje teisiškai įrodinėja 
krikščionių persekiojimų neteisingumą, o cieso- 
rių Markų Aurelijų ir jo sūnų Komodą prašė tei- 
sybės ir tiesos. Prašymas parašytas labai ma- 
loniu tonu. Tame rašte nusiskundžiama ateiz- 
“mu, iškelia stabmeldybės silpnumus ir stengiasi 
“| kilniai pavaizduoti krikščionišką tiesą. Krikš- 

čioniškas tiesas įrodinėja protu. Kreipiasi kaip 
“ filosofas į filosofus. Įrodinėja vieno Dievo bu- 
vimą, paaiškina Trejybę, Šv. Rašto įkvėpimą, 
kūnų iš numirusiųjų atsikėlimą ir p. 

Tertulijonas (160—240). Gimė Kapadoki- 
joje, stabmeldiškoje šeimoje. Tai didelių gabu- 
mų ir mokslo vyras. Baigęs mokslus, kurį laiką 
advokatavo. Matydamas, kaip neteisingai krikš- 
čionys persekiojami, apie 195 metus tampa 
krikščionim ir ima ginti krikščionis. Savo raš- 
tuose peikia nedorą pagonių gyvenimą, įrodinėja 
krikščionių skriaudimo neteisingumą ir reika- 
lauja teisybės. Tertulijonas pats nebuvo gerai 
susipažinęs su krikščioniškomis tiesomis, todėl 
savo raštuose ir kalbose yra padaręs ir kai ku- 
rių klaidų. 

Kiprijonas. Gimė Kartaginoje. Išėjęs moks- 
lus, Kartaginoje atidarė iškalbos mokyklą. Kai 
tapo krikščionim, ten pat 248 m. ar 249 m. buvo 
paskirtas vyskupu. Jį gerbė ne tik krikščionys, 
bet ir pagonys. 258 metais miršta už tikėjimą. 
Veikė ne tik pavyzdžiu ir gyvu žodžiu, bet ir 
raštais. Rašo laiškų forma, bet jo laiškų rin- 
kiniai sudaro ištisus tomus. 

Justinas, gimęs Samarijoje apie 100 metus 
graikiškoje stabmeldžių šeimoje. Efeze išėjo 
aukštuosius stabmeldžių mokslus, bet tie moks- 
lai jo nepatenkino. Justiną labai jaudino ta jė- 
ga, su kuria krikščionys taip ramiai ėjo mirti 
už tikėjimą. Tos jėgos paveiktas, ir Justinas 
priima Krikščionybę. Kurį laiką tampa keliau- 
jančiu filosofu ir skelbia Evangeliją. Paskui 
Romoje įkūrė mokyklą, kurioje Evangeliją jun- 
gė su filosofija. 163—167 metais nukankintas.. 

Savo raštuose Justinas įrodinėja, kad krikščio- 
nys nesą ateistai, kaip kad kai kurie pagonys 
mano ir kad krikščionys visai nekaltai persekio- 
jami. Senojo Testamento laikai jau esą praėję; 
dabar reikią tikėti Kristų. Kiekvienas žmogus 
savyje turįs truputį dieviškojo Logoso. "Ta 
prasme filosofai Heraklitas ir Sokratas buvę 
krikščionys dar prieš Kristaus gimimą. Justi- 
nas savo raštuose taip pat atremia stabmeldžių, 
žydų ir eretikų daromus priekaištus Krikščio- 
nybei. 

Origenas (184—254) gimė krikščioniškoje 
šeimoje, rodos, Aleksandrijoje. Pradžios moks- 
14 ir auklėjimą gavo pas tėvus. 201 ar 202 me- 
tais Origeno tėvą Leonidą už tikėjimą nužudė. 
Tada už tikėjimą norėjo mirti ir Origenas, bet 
motina paslėpė jo drabužius ir tokiu būdu su- 
kliudė mirti kartu su tėvu. Tėvui mirus, Ori- 
genas turėjo rūpintis šeima. 18 metų jaunuolis 
skiriamas Aleksandrijos katechetų mokyklos 
vedėju. Origenas pasirodė tai vietai visai tin- 
kamas. Vadovaudamas mokyklai, visą laiką 
studijavo filosofiją ir eretikų raštus; tuo pat 
laiku labai asketiškai gyveno. Daug Origeno 
mokinių mirė kankinių mirtimi. 212 metais 
Origenas keliauja į Romą susipažinti su tenykš- 
Xe bažnyčia, o paskui vėl grįžta į Aleksandriją. 
Mirė 254 metais po įvairių persekiojimų ir kan- 
kinimų. 

Origenas labiausiai pasižymėjo kaip rašyto- 

jas. Parašė apie 200 tomų knygų; jis diktuo- 
davo, o T stenografai užrašinėdavo. Savo raš- 
tuose prieš stabmeldišką išmintį stato krikščio- 
nišką išmintį. Bet kai kuriose tikėjimo tiesose 
per daug nutolo nuo Apreiškimo minties. 

Klemensas Aleksandrietis (140—216). Gimė 
Atėnuose iš stabmeldžių tėvų. Norėdamas su 
sipažinti su krikščionimis mokytojais, keliavo po 
Italiją, Siriją, Palestiną ir 180 metais atvyko į 
Aleksandriją. Čia apie II šimtmetį jau darbuo- 
jasi kaip krikščionis. Savo raštuose įrodinėja 
stabmeldybės menkumą. Žiydus į Kristų vedęs 
Senasis Testamentas, o stabmeldžiams tą kelią 
rodę jų filosofai. 

Euzebijus (263—339). Gimė Palestinoje. 
Cezarejoje baigė Origeno įkurtą, tada Pamfili- 
jaus vedamą, mokyklą. Mokykloje susipažino 
su Šv. Raštu, žydų, stabmeldžių ir krikščionių 
rašytojais. Vykstant įvairiems persekiojimams, 
Euzebijui teko daug bastytis. 313 metais iš- 
renkamas Cezarejos vyskupu. Bet daugiausia 
Euzebijus pasižymi kaip istorikas. Visai tei- 
singai yra vadinamas Bažnyčios istorijos tėvu. 
Bažnyčios istoriją parašė nuo apaštalų laikų. 
Rašydamas istoriją, naudojasi valdžios archy- 
vais. Savo istorijoje gina Krikščionybę, ją pa- 
vaizduodamas kilnesnę už stabmeldybę ir ju- 
daizmą. 

Lektancijus, gimė Afrikoje, stabmeldžių šei- 
moje apie 250 metus. Dioklecijaną mokė iškal- 

bos. Nuo 317 metų Konstantinas paskyrė jį 
karališkosios šeimos auklėtoju. 

Jaunystėje Lektancijus pasitenkinimo ieško- 
jo filosofijoje, bet tą pasitenkinimą atrado tik 
Krikščionybėje. Nikomedijoje tapo krikščionimi 
ir pergyveno savo mokinio Dioklecijano organi- 
zuojamą krikščionių persekiojimą. 

Savo raštus Lektancijus skiria to laiko inte- 
ligentijai.  Stabmeldžius inteligentus supažin- 
dina su Krikščionybė ir gina nuo stabmeldžių 
užpuldinėjimų.  304—313 metais parašo svar- 
biausią savo veikalą ,,Divinae Iinstitutiones““. 
Tame veikale išdėsto krikščionišką pasaulėžiū- 
rą. Kalbėdamas religijos klausimais, pradeda 
stabmeldiška filosofija ir paskui eina į Krikš- 
čionybę. Kalba apie klaidingas religijas, apie 
klaidas, apie klaidingą išmintį ir apie tikrą iš- 
mintį, kurios pamokė Jėzus Kristus. Ypač pa- 
brėžia, kad žemėje nėra teisybės ir tol tos tei- 
sybės nebus, kol žmonės netikės tikrąjį Dievą. 


$9. 
KONSTANTINAS DIDYSIS IR BAŽNYČIA 
Konstantino tėvas Konstancijus Chloras, 
nors ir pagonis, krikščionims buvo palankus. 
Konstantino motina šv. Elena buvo krikščionė. 


Jų rūmuose buvo laikomos krikščioniškos pa- 

maldos. Konstantinas, nors ir pagoniškai buvo 
auklėjamas, iš mažens turėjo progos susipažinti 
su Krikščionybe. 

IV amž. pradžioje Romos imperija buvo pa- 
dalyta į dvi dalis: rytinę ir vakarinę imperiją. 
Konstancijui Chlorui mirus, rytų imperatorium 
buvo Licinijus, o vakarų imperatorium Maksen- 
cijus. 311 metais Konstantinas buvo pripažin- 
tas Galijos ir Italijos imperatorium. Tačiau 
Maksencijus tam pripažinimui priešinosi. 

Maksencijus buvo žiaurus ir savo valdinių 
nekenčiamas. Romėnai labiau simpatizavo Kons- 
tantinui, kaip Maksencijui. Už tą simpatizavimą 
Maksencijus ypač neapkentė Konstantino. Tarp 
Maksencijaus ir Konstantino kylantį ginčą tu- 
rėjo spręsti ginklai, 

Konstantinas išėjo kariauti prieš tris kar- 
tus didesnę kariuomenę. Vykstant į mūšio 
lauką, Konstantinui danguje pasirodęs šviesus 
kryžius su parašu: „In.hoc signo vinces — tuo 
ženklu nugalėsi“. Konstantinas liepęs padaryti 
vėliavą su kryžium ir nešti kariuomenės prie- 
šaky. Sprendžiamasis mūšis įvyko 312 metais 
prie Milvijaus tilto, einančio per Tiberio upę. 
Konstantinas Maksencijaus kariuomenę nuga- 
lėjo. Maksencijus Tiberio upėje paskendo. 

313 metais Konstantinas kartu su rytų im- 
peratorium Licinijum išleido Milano ediktą, ku- 
riuo krikščionims pripažįstama laisvė. 

Milano edikto ištraukta: „Kai laimingai aš 

Augustas Konstantinas ir aš Augustas Licini- 
| jus Milane susitikome ir visa apsvarstėme, kas 
priklauso viešam saugumui ir viešai gerovei, 
" tarp kitų dalykų nutarėme... krikščionims ir vi- 


siems suteikti laisvę pasirinkti religiją, kokia 
kam patinka, kad Dievybė, esanti danguje, būtų 


 gailestinga ir gera mums ir visiems, kurie yra 


mūsų valdžioje“. 
Po Milano edikto išleidimo krikščionims buvo 
sugrąžinti jų turtai ir bažnyčios, konfiskuotos 


"persekiojimų metu. Konstantinas krikščionims 


taip pat padėjo pasistatyti naujų bažnyčių ir 
pats jas statydino: Romoje, Konstantinopolyje 
ir Palestinoje, 


Krikščionybė pradėjo daryti įtakos ir vieša- 


jam gyvenimui. Ypač palengvėjo vergija. 321 
m. valstybine švente pradedamas laikyti sek- 
„ madienis. Panaikinama kryžiaus bausmė. 


Rytų imperatorius Licinijus savo valdomoje 
teritorijoje Milano edikto neįgyvendino. Dar 


"daugiau. Jis krikščionis pradėjo spausti ir sau 


ištikimus valdinius kurstyti prieš Konstantiną. 
Tą nesusipratimą taip pat turėjo spręsti ginklai. 


323 metais Konstantinas nugalėjo Licinijų ir 


pasidarė visos plačiosios imperijos imperato- 
rium, 

Konstantinas pradžioje, suteikęs laisvę 
krikščionims, nedraudė ir stabmeldiškosios reli- 
gijos. Kai nugalėjo Licinijų, 324 metais Krikš- 

čionybę paskelbė valstybės religija, o stabmel- 
dybę nustūmė į šalį ir pradėjo slopinti, 

326 metais Konstantinas Bizantijoje įkūrė 
naują imperijos sostinę ir ją pavadino Konstan- 
tinopoliu. Šitas sostinės perkėlimas iš Romos 
į Konstantinopolį paruošė kelią rytų Bažnyčios 
atskalai. 

Kristaus grabo vietoje ir Kalvarijos kalne 
stabmeldžiai buvo pasistatę savo šventyklas. 
Šias vietas Palestinoje aplankė Konstantino mo- 
tina šv. Elena. Ji stabmeldžių šventyklas liepė 
nugriauti. Begriaujant buvo atrastas Kryžiaus 
medis, ant kurio mirė Jėzus Kristus. Toje vie- 
toje šv. Elenos rūpesčiu buvo pastatyta graži 
bažnyčia ir joje padėta dalis šventojo Kryžiaus 
medžio. Kitą Kryžiaus medžio dalį šv. Elena 
nusiuntė į Konstantinopolį savo sūnui Konstan- 
tinui. 

Nors Konstantinas Krikščionybę ir globojo, 
bet pats nepasikrikštijo iki pat mirties. Kodėl 
taip darė, sunku dabar atspėti. Bet valstybinia- 
me gyvenime jis matė, kad Krikščionybė yra 
tokia jėga, su kuria pražūtinga kovoti. 

Konstantino delsimas su apsikrikštijimu 
davė blogą pavyzdį valdiniams. Per daug kiš- 
damasis į Bažnyčios reikalus ir tų reikalų tin- 
kamai nesuprasdamas, taip pat Bažnyčiai ken- 
kė. Dar daugiau kenkė, kai senatvėje prieš ka- 
talikus pradėjo palaikyti arijonis. 

Visą laiką išbuvęs katekumenų (stabmeldy- 

bės nepraktikavo) tik prieš mirtį priėmė krikš- 
„tą. Konstantiną apkrikštijo Euzebijus. 
| Konstantinas mirė 337 metais, 

Kaip ten bebūtų, bet Konstantino nuopelnai 
visokeriopam gyvenimui yra dideli. Istorija jam 
suteikė Didžiojo vardą. 


$ 10. 
BAŽNYČIOS KOVA SU EREZIJOMIS 


Apaštalas Povilas tikinčiuosius įspėja nesi- 
„ skaldyti: „Aš maldauju jūs, broliai, mūsų Vieš- 
paties Jėzaus Kristaus vardu,„kad jūs visi vie- 
naip kalbėtumėte ir kad nebūtų jumyse pasida- 
„ linimų, kad verčiau būtumėte tobuli tais pačiais 
„ jausmais ir ta pačia nuomone“ (1 Kor, 1, 10). 
Visi Bažnyčios nariai turi gyventi vienybėje, 
kaip vienybėje gyvena vieno kūno nariai: „Die- 
vas taip sutvarkė kūną, kad suteikė daugiau 
pagarbos tam, kuriam neteko, kad nebūtų kūne 
pasidalinimo ir kad sąnariai lygiai rūpintųsi 
„vieni kitais. Jei ką kenčia vienas sąnarys, ken- 
"čia visi drauge sąnariai; arba jei vienas sąnarys 
"esti garbinamas, džiaugiasi visi drauge sąna- 
riai. Taigi, jūs esate Kristaus kūnas ir sąnariai 
„vienas prie kito“ (1 Kor. 12, 24—27). Ir pir- 
„ masis Bažnyčios popiežius šv. Petras tikinčiuo- 
"šius įspėja: „Taigi, jūs, broliai, laiku žinodami, 

sergėkitės, kad neišmanančiųjų paklydimų pa- 
traukti neiškristumėte iš savo tvirtumo“ (2 
Petro 3, 17). 

Konstantino Didžiojo laikais krikštą priėmė. 
daug pagonių, « su Krikščionybe gerai nesusipa- | 
žinusių. Būdami-krikščionys, dažnai jie pasi- 
likdavo su pagoniška ideologija. ir tą pagonišką | 
ideologiją nevisada sugebėdavo derinti su Evan-“ 
gelija.. Nesugebėjimas derinti sukeldavo Baž- 
nyčios pasipriešinimą. Kitaip Bažnyčia nega- 
lėjo pasielgti. Šitie Bažnyčios nariai dar ne- 
buvo su Bažnyčia susigyvenę, o jau buvo pasi- 
darę liguisti ir nesidavė gydomi, todėl arba pa- 
tys nuo Bažnyčios atskilo, arba buvo priversti 
nuo Bažnyčios pasitraukti. Kai jie sudarė at- 
skalas, atkrito nuo Bažnyčios gaivinančio kūno, 
negalėjo toliau būti Kristaus įkurtosios Bažny- 
čios nariai. 

Ši dvasinė kova Bažnyčiai buvo daug žalin- 
gesnė už fizinius persekiojimus. Kai pasaulinė 
valdžia krikščionis žudydavo, vietoj nužudytųjų 
tuoj atsirasdavo dideli krikščionių būriai. Su 
eretikais išeidavo blogiau. Eretikai ne tik patys 
atskildavo nuo Bažnyčios arba būdavo priversti 
tą Bažnyčią palikti, bet su savim paprastai nu- 
sivesdavo daugiau ar mažiau suklaidintų tikin- 
čiųjų. Tačiau Bažnyčia, sugebėjusi pergyventi 
skaudžiuosius fizinius persekiojimus, sugebėjo 
pergyventi ir tą žalą, kurią jai padarė eretikai. 
Bažnyčios kova su pirmykštėmis erezijomis 

daug ką pasako ir mūsų laikams. Kai tais lai- 
kais Bažnyčia eretikus pasmerkdavo, jie pyk- 
davo ir šiaušdavosi. Dabar aiškiausiai matome, 
kad Bažnyčios elgesiai buvo teisingi ir kad ere- 
tikai savo atkakliu užsispyrimu klydo. Ką gali- 
ma pasakyti apie praeitį, tą galima pasakyti ir 
apie dabartį. Kaip buvo seniau, taip yra ir da- 
bar. . Kai tik koks nors eretikas pradeda eiti 
savo užsispyrimo keliais, jis tuoj Bažnyčioje at- 
randa visokių kaltybių, o pats save laiko ne- 
kalčiausiu avinėliu. Tokiems galime tik pri- 
minti Kristaus žodžius: „Neteiskite, kad nebū- 
tumėte teisiami. Nes kokiuo teismu teisiate, 
tokiuo ir jūs būsite teisiami; ir kokiuo saiku sei- 
kėjate, tokiuo bus ir jums atseikėta. Kam gi 
tu matai savo brolio akyje krislą, ir nematai 
rąsto savo akyje? Arba kaipgi tu sakai savo 
broliui: Leisk, aš išmesiu iš tavo akies krislą, 
ir štai tavo akyje yra rąstas? Veidmaini, pirma 
išmesk rąstą iš savo akies, o paskui tų matysi, 
kaip išmesti krislą iš tavo brolio akies“ (Mato 
T, 1—5). 


1. Arijonai 
Kai kurie pagonių filosofai buvo tos nuo- 
monės, kad be galo didis Dievas negali turėti 
betarpišką kontaktą su tokiu menku regimuoju 
pasauliu. Jie išgalvojo tarpininkus, jungian- 
čius Dievą sų regimuoju pasauliu. Tokia nuo- 
mone susigundė ir Arijus. 


147 


Arijus gimė Libijoje apie 280 metus, Jau-, 
nas būdamas buvo susidėjęs su Melecijum, Ai- 
gipte organizavusiu nepriklausomą bažnyčią. 
Kai sugrįžo į katalikų Bažnyčią, Aleksandrijos 
vyskupas Petras jį įšventino į dijakonus, bet 
kai vėl bendravo su eretikais, buvo ekskomuni- 
kuotas. Kai vėl darė atgailą, buvo grąžintas 
į Bažnyčią, įšventintas į kunigus ir paskirtas 
Aleksandrijoje prie Baukalio bažnyčios. 

Būdamas kunigu, savo klaidingų nuomonių 
neišsižadėjo. Apie 318 metus, sudaręs pagoniš- 
kų, žydiškų ir krikščioniškų idėjų mišinį, pra- 
dėjo skelbti savo pažiūras. Nieko nepagelbėjo 
ir vyskupo įspėjimai, 

Arijus apie Dievą taip galvojo: 1. Tik Die- 


=—vas.Tėyvas yra tikras Dievas. Pradžioje Dievo 
"Sūnaus (Kristaus) visai nebuvę, 2. Jėzus Kris- 
“tus nekilęs iš Dievo substancijos, o €845 tik Die- 
vo varinys ir 3. Dievas pats negalėjės“tverti 
asaulio, todėl šūtVėręs Kristų; 6 Kristi 


pasauli š 6 Krištūs sūtvė- 

res.DasaU).——— ins 
Kai kuriems pagonims ir pagoniškai nusitei- 
kusiems krikščionims Arijaus mokslas patiko. 
Bet kai Arijus, ir įspėtas, nesiliovė savo nuo- 
mones skleidęs, Aleksandrijos vyskupas Arijų 
atskyrė nuo Bažnyčios. Jau pačioje pradžioje 
Arijaus veiklos prieš jį išeina energingas veikė- 
jas, Aleksandrijos vyskupo Aleksandro sekreto- 
rius dijakonas Atanazas (vėliau jis buvo Alek- 
sandrijos vyskupu). 

Konstantinas matė, kaip religiniai ginčai 
skaldo valstybę. Trokšdamas taikos vidaus gy- 
venime, susitaręs su popiežium Silvestru I, 325 
metais sušaukė visuotinį Bažnyčios susirinkimą 
Nicejoje. Susirinkime dalyvavo popiežiaus 1e- 
gatas ir 318 vyskupų. "Tarpe susirinkusiųjų 
vyskupų buvo ir tokių, kurie iš persekiojimo 
laikų turėjo kankinių žymes: Nicejos susirinki- 
me Arijaus mokslas pasmerkiamas ir paaiški- 
nama, kad Kristus savo esme yra lygus Dievui 
Tėvui. 

Arijus, nenorėjęs pasiduoti vyskupų spren- 
dimui, Konstantino buvo ištremtas į Iliriją. Taip 
pat buvo ištremti du vyskupai (Tomas ir Se- 
cundus) ir Euzebijus iš Nikomedijos. Bet tas 
arijonų ištrėmimas ne ilgai tęsėsi. Jie sugebėjo 
įsigyti imperatoriaus palankumo, gerai nesu- 
prantančio Evangelijos tiesų ir jį patraukti į 
savo pusę. Arijonų paveiktas, Konstantinas 
didžiausią arijonų priešą Atanazą ištremia, o 
ištremtuosius arijonus (328) grąžina. Po tų 
įvykių ir vėl prasideda sistemingas katalikų 
spaudimas, katalikų vyskupų ir veikėjų trėmi- 
mas. 336 metais Konstantinopolyje pats Arijus 
turėjo būti iškilmingai priimtas į Bažnyčią, bet 
iš vakaro prieš iškilmes staiga mirė. Tai labai 
paveikė Konstantiną, ir jis katalikams pasidarė 
nuolaidesnis. 

Katalikams ypač daug teko iškentėti vieš- 
pataujant Konstantino sūnui Konstancijui. 

Konstancijus palaikė arijonus ir persekiojo ka- 
talikus. 

Bet vėliau patys arijonai savo tarpe pradėjo 
nesutarti. Nuosaikesnieji grįžo į katalikų Baž- 
nyčią, o kraštutinieji neteko gero vardo. 381 
metais įvykusiame Konstantinopolio visuotinia- 
me susirinkime arijonų ginčai baigiami. Čia 
dar kartą buvo paaiškinta, kad kaip Dievas Tė- 
was yra Dievas, Dievo Sūnus yra Dievas, lygiai 
taip pat Dievas yra ir Šventoji Dvasia. 


2. Nestorijonai 


Arijonizmui nutilus, iškyla nauji ginčai, Kai 
kurie teologai Kristų klaidingai suprato kitu at- 
žvilgiu. Jiems rodėsi, kad Kristuje du as- 
mens: digyiš j . 
ių pažiūrų skleidimu ypač pasižymėjo Ne- 
storijus. 

Nestorijus buvo Antijokijos kunigas — vie- 
nuolis, garsus pamokslininkas. Kaip pamoksli- 
ninkas ir pagarsėjo. 428 metais buvo paskirtas 
Konstantinopolio patrijarku. Eidamas šias pa- 
reigas, parodė didelę veiklą bekovodamas su 
eretikais ir atskalūnais. Bet greitai ir pats pa- 
sidarė eretikas. Jis pradėjo skelbti, kad Jėzus 
Kristus savo prigimtimi pradžioje nuo kitų 
žmonių nieku nesiskyręs. Tik „vėliau „Dievas 
Jėzuje Kristuje apsigyvenęs taip, kaip mes ap-- 

„esanti tik Kristaus gimdytoj ne Dievo Gim- 


a, Nes Ji pagimazZ 2 

nieko. Kristuje tarp žmogiškos ir dieviškos pri- 
gimties buvusi tik moralinė, o ne fizinė vienybė. 
| 431 metais Efeze buvo sušauktas visuotinis 
Bažnyčios susirinkimas. Čia buvo paaiškinta, 
i kad Kristus turi vieną dievišką asmenį, bet dvi 
“prigimtis: dievišką ir žmogišką. Kad Marija 
“yra Kristaus, dieviško asmens, motina, tad ją 
visai teisingai vadiname Dievo Motina. 

Nestorijus buvo pašalintas iš jo einamųjų 
pareigų ir grąžintas į vienuolyną. Patys nesto- 
rijonai greitai sunyko. Dabar jų kelios dešim- 
tys tūkstančių yra Persijoje. 


3 3. Monofizitai 


3 

. Šios erezijos kūrėjas buvo vieno Konstanti- 
nopolio vienuolyno viršininkas Eutikis. Jis pa- 
 siryžo kovoti prieš Nestorijų, bet greitai įkrito 
. į kitą kraštutinumą. Eutikis manė, kad kaip 
“pieno lašas,.susimaišęs „su .gausingu vandeniu, 
"beveik išnyksta, taip ir žmogiškoji Kristaus 
3 


rein Re I EVE ias 
ir Kristaus žm. osios prigimties beveik ne- 


likę... Todėl, kai kalbama-apie-Kristų, €s4 ga- 
lima kalbėti tik apie Kristų kaip apie Dievą, 
o niekada negalima apie Kristų kalbėti kaip 
apie žmogų. 2 

. Konstantinopolio patrijarkas Flavijonas už 

papryi 


tokį mokslą Eutikį pasmerkė. Eutikis kreipėsi 
į ciesorių ir į popiežių. Popiežius Flavijono 
sprendimą patvirtino. Tada Eutikis išprašė 
ciesorių sušaukti visuotinį Bažnyčios susirinki- 
mą. Ciesorius į Efezą sušaukė Eutikio šalinin- 
kus ir Eutikį išteisino. Tada Eutikis popiežiaus 
reikalavimų visai neklausė. 451 metais Kalce- 
done sušaukiamas visuotinis Bažnyčios susirin- 
kimas ir Eutikio mokslas (tas mokslas buvo 
vadinamas monofizitizmu: monos — vienas; fy- 
zis — prigimtis) pasmerkiamas. Bet Eutikio 
šalininkai nenusileido. Jie jau tada pradėjo 
ruošti rytų Bažnyčios atsiskyrimą nuo vakarų. 
Konstantinopolio patrijarkas Akacijus 484— 
519 m. jau nepalaiko jokių santykių su vakarų 
Bažnyčia. 

Dabar monofizitų yra Armenijoje, Sirijoje, 
Palestinoje, Aigipte ir Etijopijoje: viso apie 
3—4 milijonai. 


4, Donatistai 


Kartaginos vyskupas Cecilijus buvo pašven- 
tintas vyskupo Felikso, kuris persekiojimų metu 
netikėliams išdavęs šventas knygas. Donatas 
išsigalvojo, kad d Bažnyčią sudarą tik šventieji. 
Tie, kurie nesą“ sisi Bažnyčiai visai nėpri- 
šnimų Sunkiai ar vyskupų 


Kivirčams prasidėjus, Romoje buvo ištirtas 

Kartaginos vyskupo šventimų tikrumas, ir jis 
* pripažintas teisėtu vyskupu. Donato šalininkai 
vis tiek nenurimo ir įvairiais būdais terorizavo 
katalikus, jėga iš jų atimdami bažnyčias. Kai 
pasaulinė valdžia donatistams liepė grąžinti ne- 
teisėtai pasisavintas bažnyčias, donatistai at- 
sisakė tai daryti ir džiaugėsi galėsią kentėti, 
kai iš jų prievarta bažnyčios būsiančios atima- 
mos. Donatistai organizavo banditų gaujas, 
užpuldinėjo katalikus ir visokiais būdais juos 
skriaudė. Hiponos mieste, kur vyskupu buvo 
šv. Augustinas, donatistai nutarė katalikams 
duonos nekepti. Bet šv. Augustinui pasisekė 
daug fanatikų donatistų nuraminti. Šv. Augus- 
tinas jiems išaiškino, kad sakramentus teikia ne 
kunigai, bet Bažnyčia kaip tokia, Kristaus įga- 
liojimu. Koks sakramentų teikėjas bebūtų, jo 
Kristaus vardu suteiktas sakramentas priėmė- 
jui vis tiek teikia atitinkamą malonę. 

429 metais vandalai donatistų ereziją visai 
sunaikino. 


5. Pelagijonai 


Pelagijus (360—430), kilme airis, vienuolis. 
Kai kurį laiką (apie 410 metus) darbavosi Ro- 
moje, paskui persikėlė į šiaurinę Afriką. Afri- 
koje užsidegęs kovojo su erezijomis. 

Buvo skelbiančių, jog žmogaus prigimtis 
gimtosios nuodėmės tiek esanti sugadinta, kad 

žmogus nieko gero negalįs padaryti. Šitokiu 
mokslu kai kas ėmė teisinti savo palaidą gy 
venimą. Vienuolis Pelagijus nuėjo į kitą kraš- 
tutinumą. Jis skelbė, kad „gimtoji nuodėmė žmo- 
/gaus „prigimties „visai nesūgadinusi. 

/ Dievo įsakymus galįs užlaikyti 88V6 jegGmis ir 
savomis jėgomis galįs pasiekti amžinąjį gyve- 
nimą. Si Rink a ik tai tik blogas pa- 


as T 

Palazioniškai galvojant, žmoni- 
jos e buvęs visai nereikalingas daly- 
kas; sakramentai taip pat nereikalingi. 


| 


Pagonims pelagijonų mokslas tiko, bet su 
Evangelija tokio mokslo suderinti negalima. 


Kai Pelagijus iš Italijos atvyko į Afriką ir 
čia pradėjo skelbti savo įsitikinimus, prieš jį 
stojo Hiponos vyskupas šv. Augustinas, gerai 
pažįstąs gyvenimą ir Kristaus mokslą. Savo 
raštuose įrodė Pelagijaus mokslo klaidingumą 
ir išaiškino Bažnyčios mokslą. Šv. Augustinas 
taip pat sukvietė Afrikos vyskupus ir, visi ben- 
drai apsvarstę Pelagijaus mokslą, jį pasmerkė 
kaip klaidingą. Kai popiežius jų nutarimus 
patvirtino, šv. Augustinas pasakė: „Roma 10- 
cuta, causa finita — Roma prabilo, ginčai 
baigti“. 


Gyvenime Pelagijaus mokslas mažai tepri- 
gijo. ž 

$11. 
BAŽNYČIOS TĖVAI 


Nors Bažnyčioje niekada netrūko mokytų 
žmonių, ypač jų pagausėjo, kai Bažnyčia atgavo 
laisvę. Tie mokyti vyrai, kurie žodžiu ir raštu 
aiškino tikėjimo tiesas, pagal tai, kada jie gy- 
veno, buvo vadnami atitinkamais vardais. Apaš- 
tališkaisiais tėvais buvo vadinami tie, kurie ben- 
dradarbiavo su apaštalais. Bažnyčios tėvais — 
tie pirmųjų Krikščionybės amžių rašytojai, ku- 
rie pasižymėjo giliu mokslu ir šventu gyvenimu. 

Bažnyčios Tėvai skirstomi į Rytų ir Vakarų 
Tėvus. 


RYTŲ BAŽNYČIOS ŽYMESNIEJI TĖVAI 
1. Šv. Atanazas (295—373) 


Rodos, kad yra gimęs krikščioniškoje šei- 
moje, Aleksandrijoje. Baigęs mokslus, kurį 
laiką praleidžia dykumoje. 319 metais įšventi- 
namas dijakonu ir paskiriamas Aleksandrijos 
vyskupo Aleksandro sekretorium. 325 metais 
atvyksta į Nicejos susirinkimą. Čia pasirodo 
gerai nusimanąs tikėjimo klausimuose ir susi- 
rinkimo pasitarimuose taria lemiamą žodį prieš 
arijonus. - 

328 metais, po vyskupo Aleksandro mirties, 

vienu balsu išrenkamas Aleksandrijos vyskupu. 
Šis išrinkimas labai nepatiko arijonams. Arijo- 
nai, negalėdami pasipriešinti Atanazo mokslui, 
prisigerina ciesoriui ir visokiais būdais jį skun- 
džia. Atanazas 45 metus buvo vyskupu, o 18 
metų su viršum praleido ištrėmime. Būdamas 
savo vyskupijoje, gyvu žodžiu tikintiesiems aiš- 
kino tikėjimo tiesas, o gyvendamas ištrėmime, 
savuosius stiprino laiškais ir įrodinėjo arijonų 
klaidas. 

Du kartus buvo pasmerktas mirti, bet pa- 
smerkėjai pirma mirė už šv. Atanazą. Žiloje 
senatvėje senelis vyskupas galėjo pasidžiaugti 
šavo darbo ir kančių vaisiais: arijonai sunyko 
ir jo vyskupijoje gražiai tvarkėsi religinis gy- 
venimas. 


2. Šv. Bazilijus (330—879) 


Gimė Kapadokijos Cezarėjoje turtingoje ir 
religingoje šeimoje. Jo seneliai Dioklecijano 
persekiojimo laikais 7 metus slapstėsi miškuose 
ir kalnuose. Bazilijus, jaunas būdamas, pas savo 
tėvą mokėsi iškalbos. Paskui mokėsi Konstan- 
tinopolyje ir Atėnuose. Tais laikais Atėnuosė 
žmonės buvo labai ištvirkę ir daugelis studentų 
neatsispirdavo ištvirkimo bangai. Bazilijus tą 
mėginimą didvyriškai išlaikė ir ištvirkimo purvų 
išliko nepaliestas. 

356 metais grįžta į Cezarėją ir kurį laiką 

mokytojauja. Nesitenkindamas pasauliniu gy- 
venimu, nori pasidaryti vienuoliu. Bet pirmiau- 
sia pasistengia su vienuoliškų gyvenimu gerai 
. 
1 


susipažinti. Tam tikslui 357 metais aplanko 
Sirijos, Palestinos, Aigipto ir Mezopotamijos 
tyrus ir susipažįsta su tenykščiais vienuoliais. 
Pamatė, kad tiems atsiskyrėliams vienuoliams 
trūksta tvarkos ir drausmės. Tada Bazilijus 
aplink save surenka Cezarėjos apylinkės atsi- 
skyrėlius, jiems parašo įstatus ir pats vado- 
vauja. Vienuoliai turėjo tvarkingai dirbti ir 
melstis. 

Rytų Bažnyčioje vienuoliai dar ir dabar te- 
besilaiko Bazilijaus parašytųjų įstatų. 

370 metais Bazilijus išrenkamas Cezarėjos 
arkivyskupu. Savo veikla sutrukdė arijonų įsi- 
galėjimą Cezarėjos apylinkėse. 

Iki mirties labai rūpinosi labdarybe, tvarkė 
liturgiką ir savo raštuose aiškino tikėjimo tie- 
sas ir jas gynė nuo visokių užpuolikų, 


8. Šv. Grigalius Nazianzietis (329—389) 


Grigaliaus tėvas buvo Nazianzo vyskupas. 
. Paties Grigaliaus auklėjimui labai daug įtakos 
turėjo pamaldi jo motina. Jaunas būdamas, 
Grigalius mokslą ėjo Cezarėjoje, kurį laiką 
kartu su šv. Bazilijum. Apie 348—350 metus 
“studijavo Atėnuose. Baigęs mokslą, grįžo į tė- 
| viškę. Daugiausia gyveno atsiskyręs ir užsi- 

ėmė mokslu. Buvo išriūktas Konstantinopolio 
vyskupu, bet kai sužinojo, kad jo išrinkimu yra 
nepasitenkinusių, atsisakė nuo vyskupystės ir 
gyvenimą praleido tėviškėje, dirbdamas mokslo 
darbą ir rašydamas giesmes. Parašė apie 500 
bažnytinių giesmių. 


4. Šv. Jonas Auksaburnis (354—407) 


Gimė Antijokijoje, turtingoje šeimoje. Čia 
pat Antijokijoje buvo retoriaus Libanijaus iš- 
mokslintas, motinos išauklėtas. Mokslą baigęs, 
kurį laiką advokatavo, bet vėliau atsidėjo aske- 
tiškam gyvenimui ir Šv. Rašto studijoms. Dve- 
jus metus gyveno atsiskyrėliškai, bet susirgęs 
grįžo į miestą. 386 metais buvo įšventintas į 
kunigus ir pagarsėjo kaip nepaprastas pamoks- 
lininkas (dėl to ir buvo pavadintas auksabur- 
niu). Jono Auksaburnio pamokslų garsas pa- 
siekė ir Konstantinopolį. 397 m. ciesorius Ar- 
kadijus Joną kviečia Konstantinopolio patri- 
jarku, 

Konstantinopolyje Jonas Auksaburnis rado 
daug ką taisytina: ciesoriaus dvare buvo per 
daug prabangos ir ištvirkimo, kunigų gyveni- 
mas buvo per daug supasaulėjęs. Jonas prieš 
šias negeroves pradėjo kovoti. Ciesoriaus dvaro 
žmonėms Jono pamokslai nepatiko ir jie ėmė 
reikalauti, kad Joną ištremtų. Ciesorius taip 
ir padarė, bet gyventojai sukilo ir Jonas Auksą- 

burnis vėl buvo grąžintas. Po dviejų mėnesių 
vėl buvo tremiamas į Armeniją. Į ištrėmimą 
buvo varomas pėsčias ir kankinamas. Nuvar- 
gintas mirė kelyje. 

Yra užsilikę daug Jono Auksaburnio pa- 
mokslų, stenografiškai užrašytų jam kalbant. 


VAKARŲ BAŽNYČIOS ŽYMESNIEJI TĖVAI 
1 
1. Šv. Ambraziejus (338—397) 


Galijos prefekto (aukšto valdininko) sūnus, 
gimęs Treviro mieste. Prefektui mirus, moti- 
na su vaikais persikėlė gyventi į Romą. Baigęs 
mokslus, buvo paskirtas Ligurijos ir Emilijos 
provincijų valdytoju. Apsigyveno Milane. 

374 metais mirė Milano vyskupas Auksen- 
cijus, arijonas. Kunigai ir žmonės susiėjo rinkti 
naujo vyskupo. Katalikai ir arijonai ginčijosi 
dėl kandidato. Ambraziejus atėjo į susirinki- 
mą padaryti tvarkos. Kai tik Ambraziejus į 
juos prabilo, kad ramiai laikytųsi, ir katalikai 
ir arijonai Ambraziejų išrinko savo vyskupu. 
Kadangi Ambraziejus dar nebuvo apsikrikšti- 
jęs, nenorėjo sutikti, bet minia nenusileido. 
Tada po aštuonių dienų Ambraziejus buvo pa- 
krikštytas ir priėmė visus šventimus. 

Pradėdamas vyskupauti, pirmiausia gerai 
susipažino su tikėjimo tiesomis. Turtus išda- 
lino vargšams, pats daug pasninkavo. Vysku- 

paudamas parodė gerą savo pareigų supratimą 
ir nepalaužiamą valią religijos reikaluose. Im- 
peratorienė Justina norėjo, kad Ambraziejus 
vieną Milano bažnyčią atiduotų arijonams, Am- 
braziejus griežtai atsisakė. Tesalonikos gy- 
ventojai buvo sukėlę maištą. Imperatorius 
Teodozijus, jiems keršydamas, žudė kaltus ir 
nekaltus žmones. Ambraziejus imperatorių pri- 
vertė viešai atgailauti už tokį netikusį pasiel- 
gimą. 

Savo pamokslais Ambraziejus padėjo susi- 
tvarkyti ir šv. Augustinui. 


2. Šv. Jeronimas (342—420) 


Gimė Dalmacijoje, katalikiškoje šeimoje, 
Tėvų namuose buvo katalikiškai auklėjamas. 
354 metais nuvyko į Romą ir studijavo: grama- 
tiką, stilistiką, romėnų literatūrą ir retoriką. 
Priėmęs krikštą, keliauja į Galiją ir čia pasi- 
ryžta būti vienuoliu. 373 metais leidžiasi į ilgą 
kelionę po Trakiją, Pontą, Bitiniją, Kapadoki- 
ją, Galatiją ir Kilikiją. Sunkiai susirgęs, kurį 
laiką apsistoja Antijokijoje. Pasveikęs, 4—5 
metus praleidžia tyruose asketiškai gyvendamas 
ir daug studijuodamas, ypač mokydamasis grai- 
kų ir hebrajų kalbų. Pasipiktinęs kai kurių 
atsiskyrėlių netikusiu gyvenimu, vėl grįžta į 
Antijokiją. 380 metais nuvyko į Konstantino- 
polį ir klausėsi šv. Grigaliaus Nazianziečio Šv. 


160 


1 

| Rašto aiškinimų. Ačai duvyko į Romą, buvo gas 
. skirtas (382—385), popiežiaus Damazo asme- 
" niniu sekretoriumi, Mirus popiežiui Damazui, 
| vėl pasitraukia iš gyvenimo ir Palestinoje 34 
| metus atsiduoda mokslui. Per tą laiką daug 
" iškenčia dėl ligų ir pelagijonų užpuldinėjimų. 
420 metais mirė Betliejuje, 

| Svarbiausias šv. Jeronimo darbas — tai Šv. 
“ Rašto vertimas į lotynų kalbą ir pridėjimas sun: 

kesnių vietų paaiškiriimų. 


3. Šv. Augustinas (354 — 430) 


Gimė Tagastės mieste, Numidijoje (Afriko- 
je). Tėvas Patricijus buvo pagonis, motina 
krikščionė — šv. Monika. Tėvas anksti mirė, 

Mokslus ėjo Tagastėje, Madauroje ir Karta- 
ginoje. Besimokydamas ištvirko. Dešimt metų 
buvo manichejų sektoje (manicheizmas, tai bu- 
dizmo ir Krikščionybės mišinys). 

Mokslus baigęs, mokytojavo Tagastėje ir vė- 
liau Kartaginoje. 383 metais aplanko Romą ir 
nuo 384 metų apsigyvena Milane kaip retorikos 
mokytojas. 

Augustino motina nuolatos meldėsi, kad jos 
sūnus susitvarkytų. 

Milane tuo laiku pamokslus sakė garsus kal- 
bėtojas šv. Ambraziejus. Augustinas, kaip iš- 
kalbos mokytojas, kartais nueidavo pasiklausy- 
ti Ambraziejaus pamokslų, žinoma, ne katalikų 

tikėjimo pasimokyti, bet pasimokyti, kaip reikia 
gerai kalbėti. Tačiau Ambraziejaus pamokslai 
užgavo ir Augustino sąžinę. Ypač jį veikė šių šv. 
Povilo žodžių aiškinimas: „Kaip dieną, elkitės 
padoriai, nepasiduodami apsirijimams ir gir- 
tuokliavimams, paleistuvavimams ir begėdystei, 
barniui ir pavydui, bet apsivilkite Viešpačiu Jė- 
zumi Kristumi ir nesirūpinkite kūnu geiduliams 
patenkinti“ (Rom. 13, 13—14), 

387 metais atsisako tarnybos ir rengiasi 
krikštui. Tais pat metais kartu su sūnumi Adeo- 
datu (16 metų amž. Po krikšto Adeodatas vėi- 
kiai mirė) iš šv. Ambraziejaus rankų priima 
krikštą. Apsikrikštijęs, grįžta į Afriką. Bėkė: 
liaujant, Ostijoje miršta motina šv. Monika. Po 
to Augustinas dar užsuka į Romą ir 387 metų 
rudenį atvyksta į Tagastę. Čia su savo draugais 
atsideda bendroms studijoms. 391 m. įšventina- 
mas kunigu, o 394 m. vyskupu. Nuo 396 metų 
34 metus vyskupauja Hiponoje. Vyskupaujant 
daug teko kovoti su manichejais, arijonais, do- 
natistais ir pelagijonais. Rašo laiškus, šaukia 
vyskupų susivažiavimus,daro įvairius nutarimus, 
Kai Afrikoje buvo paplitęs Pelagijaus mokslas, 
Augustinas sukvietė Afrikos vyskupus, įrodė 
Pelagijaus klaidas ir vyskupai Pelagijų pasmer- 
kė. Augustinas tuos nutarimus nusiuntė peržiū- 
rėti popiežiui, Kai popiežius tuos nutarimus pa- 
tvirtino, šv, Augustinas sušuko: „Roma locuta, 
causa finitą!“ 

Žymiausi šv. Augustino veikalai yra šie: 
„De civitate Dei — Apie Dievo valstybę (22 
knygos) ir Confessiones — Išpažinimai. Iš viso 
šv. Augustinas parašė 223 knygas. 


4. Šv. Grigalius Didysis (540—604) 


572—573 metais buvo Romos miesto preto- 
rius (aukštas valdininkas). Paveldėjo didelius 
tėvo rūmus. Tuos rūmus pavertė vienuolynu, 
o 575 m. ir pats į tą vienuolyną įstojo. Dar ir 
Sicilijoje įkurdino 6 vienuolynus. Septynerius 
metus išbuvo popiežiaus pasiuntiniu Konstanti- 
nopolyje, o paskui savo įkurto vienuolyno virši- 
ninku. Gyvendamas vienuolyne, kartu buvo ir 
popiežiaus patarėjas. ž 

590 metais išrenkamas popiežium. Tuo lai- 
ku Rytų Bažnyčioje buvo labai daug puikybės. 
Grigalius, norėdamas rodyti nusižeminimo pa- 
vyzdį, save liepė vadinti Dievo tarnų tarnu. 

Popiežiaujant teko išgyventi langobardų už- 
plūdimą, badą ir marą. Bado metu parodė di- 
delių gabumų organizuodamas vargšų šelpimą. 
Taip pat rūpinosi misijomis. Siuntė misijonie- 
rius į anglo saksus, Angliją, palaikė gerus san- 
tykius su frankais. Pakėlė bažnytinę drausmę, 
tvarkė vienuolių gyvenimą, kovojo su erezijos 
mis, stabmeldybės likučius šalino iš gyvenimo, 
tvarkė bažnytinį giedojimą. Tvarkantis vaka- 
rams, didėjo skirtumai su Konstantinopoliu ir 


163 


šižo plyšys, kuris vėliau rytus atplėšė nuo va- 
karų. 


$12. 
VIENUOLYNAI 


Tokie vienuoliai, kokių dabar yra, nė iš karto 
štsirado. Kristaus Evangelijos patarimai pras 
džioje buvo praktikuojami kartų gyvenant si 
visais kitais žmonėmis. Pabaigoje III amž. if 
pradžioje IV amž. jau atsiranda daug tokių, 
kurie išsiskiria iš pasaulio, iš žmonių bendruo- 
menės ir eina į miškus, kalnus, tyrus ir ten vie- 
numoje rūpinasi savo sielos išganyniu, laikyda- 
miesi Evangelijos patarimų. Į tyrus, kalnus ar 
miškus daug bėgo ir tokių, kurie persekiojimų 
laikais bijojo kankinimų. Žinonės, išbėgę iš pa- 
saulio, buvo vadinami atsiskyrėliais arba vie- 
nuoliais, 

Vienuolynai katalikų Bažnyčioje ir apskri- 
tai kultūriniame gyvenime suvaidino labai svar 
bų vaidmenį. Kai kultūringąją Europą užplūdo 
barbarai ir viską naikino, vienuolynų jie daž- 
niausia neliesdavo. Vienuolynuose liko daug 
klasikinių raštų ir meno vertybių. Tuo laiku, kai 
pasauliečiai rūpinosi tik kardu ir žirgu, vienuo: 
liai dirbo žemę, perrašinėjo ir saugojo senovės 
rankraščius, rūpinosi žmonių švietimu ir kultū: 

rinimu. Apie vienuolynus kūrėsi miestai, mo- 
kyklos, universitetai ir plito labdarybė. 


Čia po trupučiuką susipažinsime su pirmai- 
siais vienuolynų kūrėjais, 


1. Šv. Aeipinas Arenas 
TA 

Gimė T a mistaię krikščionių šeimoje, 
Tėvams mirus, 20 metų jaunuoliui tenka rūpin- 
tis maža sesele. Bet, vos šešiems mėnesiams 
praslinkus, bažnyčioje išgirdo skaitant šiuos 
Evangelijos žodžius: „Jei nori būti tobulas, eik, 
parduok, ką turi, ir duok beturčiams, ir turėsi 
turtą danguje; paskui ateik ir sek mane“ (Mato 
19, 21). Tuoj padarė taip, kaip Evangelijoje 
parašyta. Aprūpino savo seserį, likusius turtus 
išdalino vargšams, pats nuvyko į vieną kalną ir 
apsigyveno oloje. Vienas gyvendamas, turėjęs 
be galo daug visokių pagundų, bet dėl Dievo 
viską iškentėjęs. 

Vienui vienas kalno oloje išgyveno apie 20 
metų. 


Aigipto tyruose buvo ir daugiau tokių atsi- 
skyrėlių. Jų gyvenimą arčiau pažinęs, šv. An- 
tanas išsimėčiusius atsiskyrėlius pradėjo gru- 
puoti į tam tikrus kaimelius. Kiekvienas atsi- 


« skyrėlis pasistatydindavo sau namelį, o aplinkui 


tuos namelius atsiskyrėliai dirbdavo laukus, 
augindavo sodus, pindavo pintines ir dirbdavo 

kitokius darbus. Aplink šv. Antaną susispietę 
apie 6.000 tokių atsiskyrėlių. 
Šv. Antanas mirė turėdamas 105 metus. 


2. Šv. Pachomijus (292—346) 


Stabmeldžių tėvų sūnus, gimęs aukštajame 
Aigipte. Kurį laiką buvo kareivis. Iš kariuo- 
menės išėjęs, priima krikštą ir apsigyvena ty- 
ruose. Apie 320 metus ant Nilo kranto pasta- 
tydina didelius vienuolyno mūrus ir aptveria 
aukšta mūro tvora. Atsiskyrėlius tuose rū- 
muose apgyvendina po tris viename kambaryje 
ir tvarko bendrą gyvenimą. 

Pachomijui mirštant, jau buvo devyni tokie 
vyrų vienuolynai ir du moterų. 

Pagal Pachomijaus nustatytą tvarką yie- 
nuoliai bendrai melsdavosi, bendrai dirbdavo, 
bendrai valgydavo ir turėdavo bendras pamo- 
kas. Klusnumas vyresniesiems buvo laikoma 
aukščiausia vienuolių dorybe. Visi vienuoliai 
turėdavo išmokti skaityti ir rašyti, kad galėtų | 
skaityti Šv. Raštą ir įvairius rankraščius perra- 
šinėti. Ūkio atžvilgiu vienuolynai būdavo pa- 
vyzdys visai apylinkei, 

V amž. pradžioje šv. Pachomijaus vienuolių 
buvo apie 50.000. 


8. Šv. Bazilijus (330—379) 


Šv. Bazilijus parašė vienuolių gyvenimo tai- 
sykles. 

* Šv. Bazilijaus tipo vienuolynai gana ankstį 
paplito Mažojoje Azijoje, Graikijoje, Trakijoje, 
Sirijoje ir Palestinoje. Rytų Bažnyčioje dau- 
gumas vienuolynų ir dabar gyvena pagal šv. 
Bazilijaus parašytas vienuolinio gyvenimo tai- 
syklės. 


4. Šv. Benediktas (480—543) 


Gimė Umbrijoje. Mokslus ėjo Romoje, bet 
studijų nebaigė, nes tuo laiku Romos studentų 
gyvenimas buvo per daug palaidas ir Benedik- 
tas to palaidumo negalėjo pakęsti. Jis pasitrau- 
kė į Sabijos kalnus ir viename urve 3 metus £y- 
veno melsdamasis ir atgailaudamas. 

Apylinkės atsiskyrėliai, išgirdę apie pavyz- 
dingą Benedikto gyvenimą, jį išsirinko savo vy- 
įresniuoju. Kad tų atsiskyrėlių gyvenimas buvo 
labai netvarkingas, Benediktas įvedė griežtą 
drausmę. Kai kuriems atsiskyrėliams tai labai 
nepatiko, ir jie norėjo Benediktą nunuodyti. 
Benediktas, apie tai sužinojęs, vėl pasitraukė į 
savo urvą. 

Geros valios atsiskyrėliai vėl pradėjo rinktis 
apie Benediktą. 529 metais Benediktas iš savo 
urvo persikelia į Kasino, prie Neapolio, pasta- 
tydina didelį vienuolyną ir įkuria tvarkingą vie- 
nuolių draugiją. Vienuolių šūkis: melskis ir 
dirbk — ora et labora! 

Vienuolynams pradėjus plisti, vienuoliai pa- 

sirinkdavo negyvenamas vietas, jas nusausinda- 
vo, iškirsdavo miškus, pasistatydavo vienuoly- 
„nus, užsodindavo sodus, dirbdavo žemę ir augin- 
davo gyvulius. Aplink vienuolynus apsigyven- 
davo žmonių. Vienuoliai išmokydavo juos dirbti 
žemę, o jų vaikus skaityti ir rašyti. Ilgainiųi 
aplink vienuolynus susikurdavo kaimai, mieste- 
liai ir miestai, 

Dabar benediktinų yra apie 9.000, o bene- 
diktinių apie 13.000. 


$ 13. 
BAŽNYČIA IR EUROPOS TAUTOS 


„ Romos imperija tęsėsi iki Dunojaus ir Reino 
upių. Už Dunojaus ir Reino, kaip romėnai sakė, 
gyveno barbarai. Iki IV amž. pabaigos Evan- 
gelija buvo skelbiama Romos imperijoje (tik jai 
priklausančiose tautose ir tautelėse), daugiau- 
sia apie Viduržemio jūrą. Pradžioje V amž. į 
„nenugalimą“ Romos imperiją įsibrauja bar- 
barai, tą imperiją sunaikina ir Europoje kyla 
naujas gyvenimas. 

Vadinamieji barbarai gyveno tose vietose, 
kur dabar yra Danija, Olandija, Vokietija, Če- 
koslovakija, Austrija, Vengrija ir Skandinavija. 
Daugiausia buvo germanų kilmės tautos, bet 
nebuvo suorganizuotos; suevai, frankai, vokię- 

čiai, burgundai, saksonai, gotai (vestgotai ir 
ostgotai), vandalai. Toms pat tautoms priklau- 
sė ir dabartinė Rusija, 

Barbarai žinojo, kad romėnai turtingi. Pa- 
jutę, kad Romos imperija silpnėja, užsigeidžia 
pasinaudoti. Jie palieka savo gyvenamas vietas 
ir slenka į Romos imperiją. Slinkdami viską 
griauja, naikina ir degina, tik viena Evangeliją 
lieka nenugalima. 

Iki šiol Bažnyčiai teko darbuotis Romos im- 
perijoje, kur buvo tobulai sutvarkytas valsty- 
bės aparatas; kur buvo plati literatūra, aukštai 
pakilęs mokslas ir menas. Dabar tenka susi- 
durti visai sų kitokiomis tautomis, kurioms 
kartu su Evangelija reikia nešti ir kultūrą. 
Tiems žmonėms reikėjo ne tik Kristaus mokslą 
aiškinti, bet juos reikėjo mokyti laukus dirbti, 
reikėjo šviesti ir kultūrinti. Bažnyčios pastan- 
gomis čia pražysta nauja literatūra, naujas 
"menas, architektūra, kuriamos mokyklos ir 
universitetai. 


ĮŽYMESNIŲ EUROPOS TAUTŲ KRIKŠTAS 
1. Frankai 
Frankai gyveno Reino žemupyje. Jie susi- 
organizavo į galingą tautą ir viduramžiais buvo 


didelis Bažnyčios ramstis. Apsikrikštiję, jie 

Bažnyčią apgynė nuo daugelio tautelių užpul- 
dinėjimų ir padėjo tas tautas apkrikštyti. 

Tais laikais frankų karalium buvo Klodvi- 
gas. ' Jo žmona Klotildė savo vyrą prikalbėjo 
apsikrikštyti. 496 metais per Kalėdas karalius 
su daugybe didikų apsikrikštijo. Katalikiškasis 
tikėjimas frankuose greitai sustiprėjo, ir visos 
Bažnyčios gyvenimas Frankų valstybėje susi- 
laukė galingos paramos. 


2. Britanija 


Airijos apaštalas buvo šv. Patrikas. Jis gi- 
mė Britanijoje 385 metais. Jūrų plėšikai 16 
metų berniuką sugavo ir pardavė į Airiją kaip 
vergą. Šešerius metus Patrikas ganė bandą. 
Nežinia tikrai kokiu būdu iš nelaisvės grįžo į 
Britaniją. Prancūzijos vienuolynuose išėjo 
mokslus, įsišventino į kunigus ir 432 metais vėl 
grįžo į Airiją skelbti Kristaus mokslo. Darbas 
labai gerai sekėsi. Į talką susilaukė vienuolių 
ir 461 metais jau pilnai suorganizavo Airijos 
„ katalikų Bažnyčią. Šv. Patrikui mirus, jo įsteigti 
vienuolynai Evangelijos skelbimą tęsė toliau. 

Škotijos apaštalas buvo Kolumba. Prieš at- 
vykdamas į Škotiją, misijonieriavo Airijoje. 
563 metais atvyko į Škotiją ir Jonoje įkūrė vie- 
nuolyną. Vienuoliai skelbė Evangeliją ir krikš- 
tijo škotus. Aštuntame šimtmety vienuoliams 

į talką atvyko ir pasaulinių kunigų. 12 šimtmety 
Škotijos bažnyčia sutvarkoma. 

Anglijos apaštalas buvo šv. Augustinas. 
596 metais popiežius Grigalius Didysis į Angliją 
pasiuntė 40 vienuolių benediktinų su šv. Au- 
gustinu priešaky: Anglijoje benediktinams 
Evangeliją skelbti labai sekėsi. Gana veikiai 
krikštą priėmė Anglijos karalius Etelbertas, jo 
žmona/ Berta ir daugybė didikų. Karalium ir 
inteligentija pasekė ir liaudis. Per 80 metų visas 
kraštas pasidarė krikščioniškas. 


3. Vokietija 


Į pietus nuo Reino ir Dunojaus prieš tautų 
kilnojimąsi Kristaus Evangelija jau buvo ge- 
rokai prigijusi. Tautoms kilnojantis, beveik vis- 
kas sunyko. Praėjus sumišimo laikams, kurį 
laiką čia nebuvo rūpinamasi Krikščionybe siste- 
mingai, Atsitiktinai Evangeliją skelbdavo airių 
ir anglų vienuoliai. Tikrasis Vokietijos apašta- 
las buvo šv. Bonifacas. (675—754). Jis gimė 
Anglijoje. Mokslus ėjo Anglijos vienuolynuose. 
Popiežius jį pasiuntė skelbti Evangelijos vokie- 
čiams. Šv. Bonifacas buvo įšventintas vyskupu, 
paskirtas arkivyskupu ir metropolitu. 

Kai Vokietijoje pristeigė vyskupijų ir vie- 
nuolynų, čia savo vietoje paliko Lulių, o pats 
vyko skelbti Evangelijos laukiniams frizams. 
Frizai jį nukankino. Šv. Bonifaco kūnas buvo 

parvežtas į Vokietiją ir palaidotas Fuldos vie- 
nuolynę, 


4. Slavai 


8 ir 9 šimtmety apsikrikštija serbai, bulga- 
rai, čekai, 0 10 šm. lenkai. Rusai 988 m. krikštą 
priėmė iš graikų ir bažnytiniuose dalykuose pa- 
sidarė priklausomi nuo Konstantinopolio. Rytų 
Bažnyčiai atskilus nuo Romos, su jais atskilo ir 
rusai reg 1 e Uedpela pus 


$14. 
BAŽNYTINĖS VALSTYBĖS ĮKŪRIMAS 


Bažnytinė valstybė atsirado panašiu būdu, 
kaip ir daugelis kitų valstybių. Skirtumas tik 
tas, kad kitų valstybių priešaky atsistodavo ka- 
raliai, o šios valstybės priešaky atsistojo popie- 
žius. ž 

Įvairių žemių savininkai Italijoje, Sicilijoje, 
Korsikoje, Sardinijoje ir Galijoje popiežiams 
padovanojo didelius žemės plotus. Šios žemės 
buvo pavadintos „Patrimonium Petri — Petro 
patrimonijos“. Popiežiai už tas pajamas, ku- 
rias gaudavo iš patrimonijų, statydindavo baž- 
nyčias, šelpdavo vargšus ir rūpindavosį žmonių 
švietimu, 

Popiežiai, būdami didelių žemės plotį šavi- 
ninkai, noroms nenoroms būdavo įtraukiami į 
politinį gyvenimą. Jie turėjo rūpintis tose žes 
mėse gyvenančių žmonių saugumu, turėjo palais 
kyti santykius su kaimyninių žemių didesniais 
ar mažesniais valdovais. 

Didžiosios Romos imperijos aukščiausias 
valdovas (imperatorius) gyveno Konstantinos 
poly. Ravenoje gyveno jo vietininkas. 

Kol Konstantinopolio imperatoriai buvo ga- 
lingi, už jų pečių saugiai jautėsi ir Roma. Bet 
kai Bizantijoje pradėjo kilti visokios suirutės, 
Romą pradėjo užpuldinėti įvairūs kaimynai, 
Konstantinopolis jos ginti negalėjo. Tada Ro- 
mos apylinkės gyventojų saugumu teko rūpin- 
tis popiežiams. Leonas I atsiprašė Atilą ir Gei- 
zeriką, o Grigalius I ir jo įpėdininkai langobar- 
dus, kad nepultų Romos. Po tokių įvykių Ro- 
mos ir apylinkių gyventojai į popiežius pradėjo 
žiūrėti, kaip į savo globėjus ir gynėjus. 

568 metais langobardai vėl pamažu per visą 
pusiausalį slinko link Romos. Popiežiai savo ir 
žyventojų vardu kreipėsi į Bizantiją pagelbos, 
bet jos nesusilaukė, Visais gyventojų gynimo 
reikalais teko rūpintis popiežiams. Patys vieni 
to negalėdami padaryti ir iš Bizantijos pagelbos 
nesulaukdami, kreipėsi į frankus. Frankai pa- 
dėjo. Popiežius tada už suteiktą pagelbą frankų 
kunigaikštį Pipiną patėpė frankų karalium ir 
suteikė Romos gynėjo titulą. 

Nugalėjęs langobardus, Pipinas 756 metais 
Bizantijai priklausančias žemes padovanojo po- 
piežiui. Bizantija prieš tokį Pipino pasielgimą 
kelia protestą, bet Pipinas atsako: „Ne bizan- 
tiečių reikalams frankai liejo savo kraują, bet 
šv. Petro“. 

Nuo 756 metų popiežiai Romoje ir jos apy- 
linkėse pasidarė ir politiniai valdovai. Tokiu 
būdu ir atsirado bažnytinė valstybė. 

Frankų karalius Karolis valstybę tvarkė 
krikščioniškais pagrindais. Tą pat darė ir už- 
kariautuose kraštuose. "Kai Karolis D. į vieną 
valstybę sujungė visą buvusią Romos vakarų 
imperiją, popiežius Leonas III sumanė atnau- 
jinti buvusią Romos imperiją ir jos imperato- 
rium paskirti Karolį D. 800 metais per-Kalė- 
das Karoliui D. atvykus į Romą, Leonas III jį 
paskelbė Romos imperatorium ir šv. Petro baž- 
nyčioje vainikavo. 


$ 15. 


ISLAMAS 


Kaip Europos tautos, griūvant Romos im 
perijai, keliavo iš vietos į vietą, panašiai darė 
ir arabai. Magometas juos subūrė į vienybė 
per naujai reformuotą tikėjimą ir padarė pasau+ 
lio pabaisa. 


174 


Magometas gimė Mekoje (Arabijoje) 571 
metais. Mažas būdamas neteko tėvų. Jo se- 
nelis ir globėjas buvo Mekoje esančiojo Kaabos 
— juodojo akmens sargai. Patsai Magometas, 
būdamas 25 metų amžiaus, vedė 40 metų tur- 
tingą našlę Kalidją. Po vedybų pasidarė pirk- 
lys ir dažnai leisdavosi į tolimas kėlionės. Be: 
keliaudamas šusipažino su žydais ir Palestinos 
vienuoliais. Apie 610 metus pradėjo kurti nau- 
ją tikėjimą, kurį sudarė stabmeldybės, Krikščio- 
nybės ir žydų tikėjimo mišinys. 

Magometas turėjo epilepsijos ligą. Priepuo- 
lių metu iš Dievo gaudavęs apreiškimų. Žmona 
ir kai kurie giminės patikėjo, kad iš tiesų taip 
yra. Bet kai Magometas pradėjo skelbti savo 
naują mokslą, iš Mekos gyventojų susilaukė di- 
delio pasipriešinimo ir 622 metais turėjo bėgti 
į Mediną. Tačiau šis bėgimas Magometą tik 
išgarsino ir padėjo su didesniu pasisekimu 
skleisti naują mokslą. Magometo pasekėjai šį 
bėgimą palaikė taip svarbiu įvykiu, kad nuo tos 
datos pradėjo skaityti metus. 

Medinoje Magometas surado daug pasekėjų 
ir 630 metais jėga užėmė Meką. Gana greitai 
užkariavo visą Arabiją, o Kaabos akmenį Me- 
koje padarė didžiausia savo sukurtojo tikėjimo 
šventenybe. 632 metais Magometas mirė. 

Abu Bokras Magometo mokslą surašė. Toji 
knyga buvo pavadinta Koranu. Koranas, tai 

magomėtonų (mužulnėnų) švėntraštis. Magė: 
metonų tikėjimas buvo vadinamas islamu. 
Magometonai tiki vieną galingą ir gerą Dies 
vą, kurio pranašas esąs Magometas. Panašūs 
į Magometą pranašai buvę Mozė, Abraomas, 
Dovydas ir Jėzus Kristis. Magometas skelbė, 
kad esąs pomirtinis gyvenimas, tačiau kiekvie: 
nam žmogui esąs paskirtas jo likimas. Vyrams 
leido turėti po tiek žmonų, kiek jiems patinka, 
Koranas reikalavo penkis kartus dienoje melš: 
tis, negerti vyno, nevalgyti kiaulienos ir bent 
vieną kartą savo gyvenime aplankyti Meką, 
Magometo papėdininkai buvo vadinami kali- 
fais. Kalifai buvo kartu ir karo ir religijos vir- 
šininkai. Pirmasis toks viršininkas buvo Abu 
Bokras. 
Kalifai veikiai užkariavo Siriją, Palestiną ir 
Aigiptą. 711 metais įsiveržė ir į Ispaniją. 
Islamas Bažnyčiai padarė daug žalos. Ana 
pus Viduržemio jūros buvo susikūrusios gausios 
krikščionių bendruomenės. Magometonai jas 
sunaikino. 


š 16. 


KOVA DĖL PAVEIKSLŲ GERBIMO 


Jau katakombose krikščionys įvairiais pa 
Veikslais mėgina pavaizduoti kai kurias tikėji= 

Iadkikūiosikiis ss kšš 


Lu kaą, Šo 


As, i 
mo tiesas ir ma 1Z žmonių 

veikslams, išreiškiantiems religines tiesas, teikė 
atitinkamą pagarbą. 

717 metais Bizantijos imperatorium pasi- 
daro neišlavintas kurpiaus sūnus Leonas III. 
Imperatorius troško, kad jo valstybėje būtų ti- 
kėjimo vienybė. Žydai 'ir magometonai savo 
šventnamiuose paveikslų nevartojo, todėl 726 


metais imperatorius ir katalikams uždraudžia + 


paveikslus vartoti, juos gerbti. Bažnyčia pro- 
testavo prieš imperatoriaus kišimąsi į religijos 
reikalus. Nepaisydamas to protestavimo, 730 
metais imperatorius įsako bažnyčiose esančius 
kryžius laužyti, paveikslus naikinti, statulas 
daužyti, o bažnyčių sienose esančius paveikslus 
užteplioti. 


Leono III įpėdinis Kao 
mus už paveikslų gerbimą katalikus pradėjo 


usti mirtimi. Ta proga buvo sunaikinta daug 
katalikų bibliotekų, vienuolynų, šventų indų ir 
t.t. Paveikslai ir šventųjų relikvijos buvo de- 
ginamos ir metamos į jūrą, vienuoliai buvo ver- 
čiami savo kojomis tuos paveikslus mindžioti, 
į vienuolių galvas buvo sudaužomos jų pačių pa- 
darytosios statulos. 
Ciesorienė Irena katalikams buvo palanki. 
Ji 787 metais, susitarusi su popiežium Hadri- 
janu I, sušaukė Nikejoje visuotinį vyskupų su- 
sirinkimą. Vyskupai apsvarstė paveikslų gerbi- 
mo klausimą ir išaiškino, kad tikintieji 2 
7 

(ta L S S Ap 


pagarbą ne paveikslams, o per paveikslus ger- 
bia tuos asmenis, kurie paveiksluose pavaizduo- 
jami. 

Po to susirinkimo kovos dėl paveikslų ger- 
bimo truputį aprimo. Bet nuo 815-iki 842 metų 
gavo dar aštresnes formas. Tada ciesorium buvo 
Leonas IV ir žmones už paveikslų gerbimą bau- 
dė žiauriausiomis priemonėmis. 842 metais 
pradeda valdyti ciesorienė Teodora ir galutinai 
atšaukia draudimą gerbti paveikslus. 


s17. 
RYTŲ BAŽNYČIOS ATSKILIMAS 
1. Atskilimo priežastys 


Rytuose nebuvo tinkamo Kristaus mokslo 
supratimo, todėl dažnai pasitaikydavo, kad net 
vyskupai pasiduodavo įvairioms filosofinėms 
kryptims, nesuderinamoms su Krikščionybe. 
Kai savo klaidingų įsitikinimų negalėdavo su- 
derinti su vakarų Bažnyčios įsitikinimais, 'su 
Roma nutraukdavo bet kokus ryšius. 

Daugiausia herezijų taip pat buvo rytuose. 
Visa tai susilpnino rytų tikinčiųjų tikėjimą. 

Daug padarė ir skirtingų kalbų vartojimas. 
Vakaruose oficiali Bažnyčios kalba buvo lotynų 
kalba; rytuose — graikų. Iškilus įvairiems ne- 


178 


aiškumams, ne visada pasisekdavo išsiaiškinti, 
ko nori vieni ir ko nori kiti. 

Tais laikais susisiekimo priemonės buvo 1a- 
bai sunkios ir ilgai užtrukdavo. Kilus kokiems 
nesuspratimams, daug kenkdavo ir tai, kad ne- 


"būdavo progos susieiti ir ginčijamus klausimus 


išsiaiškinti, 

Rytuose Bažnyčia buvo labai priklausoma 
nuo pasaulinės valdžios. Keičiantis rytų politi- 
niams santykiams su vakarais, noroms neno- 
roms tie santykiai turėjo keistis ir bažnytinia- 
me gyvenime. 


2. Atskala 


852 metais Konstantinopolio patrijarku buvo 
paskirtas Ignacas, aukštos doros vyras. Bet 
pas ciesorių Mykolą III neturėjo malonės, nes 
peikė jo netinkamą gyvenimą. 

Mykolo III dėdė ministeris Bardas labai ne- 
dorai gyveno ir savo pasielgimu piktino žmones, 
857 m. Ignacas už viešus papiktinimus Bardą 
pašalino nuo Komunijos stalo. Ciesorius Ignacą 
už tai ištrėmė, o jo vieton patrijarku paskyrė 
Focijų, pasaulinį žmogų. Focijus per 6 dienas 
tapo kunigu ir vyskupu. 

; Bet vis dėlto Focijus iš karto nenorėjo ten- 
kintis vienu tik ciesoriaus paskyrimu. "Todėl 
popiežiui Nikalojui I parašė laišką, kad Ignacas 
dėl senatvės atsisakęs iš savo vietos ir prašė 

jį (Focijų) patvirtinti Konstantinopolio patri- 
jarku. Popiežiui visas tas pranešimas pasirodė 
įtartinas, todėl nusiuntė du pasiuntiniu į Kon- 
stantinopolį, kad viską ištirtų vietoje. 

Konstantinopoly ciesorius popiežiaus pasiun- 
tinius prigrasino, o Focijus juos papirko. Tada 
pasiuntiniai paskelbė, kad Ignacas iš patrijarko 
vietos esąs atstatytas, o Konstantinopolio patri- 
jarku skiriamas Focijus. 

Ignacas, ištrėmime sužinojęs apie tokius da- 
lykus, apie tai painformavo popiežių. Popiežius, 
sužinojęs tikrą dalykų būklę, Focijų ir pasiun- 
tinius ekskomunikavo. 

Focijus, turėdamas ciesoriaus palankumą, 
nutarė su popiežium nesiskaityti. 867 metais 
Konstantinopoly sušaukia sau palankius vys- 
kupus ir nutaria popiežių nuo Bažnyčios at- 
skirti. Taip pat apkaltina visą vakarų Bažny- 
čią, kad ji sugadinusi Kristaus mokslą: nelei- 
džianti kunigams vesti, skelbianti, kad Šventoji 
Dvasia paeinanti iš Tėvo ir Sūnaus ir t. t. 

Bet Focijui neilgai sekėsi. 867 metais impe- 
ratorius Mykolas III buvo užmuštas ir impera- 
torium pasidarė Bazilijus. Naujasis imperato- 
rius Focijų uždarė į vienuolyną, o į Konstanti- 
nopolio patrijarkus iš ištrėmimo grąžino Ignacą. 

Focijus, ir vienuolyne uždarytas, mokėjo pri- 
sigerinti imperatoriui. Mirus šv. Ignacui (878), 
Bazilijus Konstantinopolio patrijarku vėl paski- 

ria Focijų. 886 metais mirė Focijaus užtary- 
tojas Bazilijus ir imperatorium pasidarė Leonas 
VI, kuris Focijų antrą kartą uždarė į vienuo- 
lyną. 

Focijų antrą kartą uždarius į vienuolyną, 
Jaikinai buvo grąžinta vienybė tarp rytų ir va- 
karų Bažnyčios. Bet ne ilgai taip buvo. Kon- 
stantinopolio patrijarku pasidarius menko 
mokslo žmogui Kerularijui, 1054 metais rytai 
visiškai atsiskyrė nuo vakarų. Dabar tai atsi- 
skyrusiai Bažnyčiai priklauso apie 100 milijonų 
žmonių. 

III DALIS 


POPIEŽIAI 


„Tu Petras, ir ant tos uolos aš pastatysiu 
savo Bažnyčią, ir pragaro vartai jos nenugalės“ 
(Mato 16, 18). 

Katakombose yra rastas parašas: Petras ne- 
miršta. Tais žodžiais išreiškiama didelė tiesa. 
Petras tikrai nemiršta. Jau praėjo daugiau kaip 
devyniolika šimtmečių nuo Petro gimimo, o Pet- 
ras popiežių asmenyje ir šiandien gyvena ir šian- 
dien darbuojasi. Nė viena dinastija pasaulyje 
nėra buvusi taip patvari ir tiek  pasidarbavusi, 
kiek popiežių „dinastija“, jei popiežiją galima 
vadinti dinastija. 

Bažnyčios istorija labai glaudžiai yra susiju- 
si su popiežių istorija. Negalėdami platesnės po- 
piežių istorijos čia išdėstyti, duodame bent 
trumpą popiežių sąrašą ir svarbesnius įvykius 
jiems popiežiaujant. Šioje knygoje Bažnyčios 
istoriją baigiame XI amžiaus pusėj, todėl iki to 
laiko ir popiežių sąrašą čia paduodame. 

1. Šv. Petras iki 67 m. 


Bažnyčia dar tik pradeda kurtis. 50 metais 
Jeruzalėje įvyksta pirmasis Bažnyčios susirinki- 
mas. Suorganizuojami Jeruzalės, Antijokijos ir 
Romos Bažnyčios centrai. Parašomos trys 
Evangelijos ir Apaštalų Darbų knyga. Įvyksta 
didžiosios šv. Povilo kelionės, suorganizuojama 
daugybė bažnyčių stabmeldžių kraštuose. Pa- 
rašyti šv. Povilo laiškai ir kai kurios kitos Nau- 
jojo Testamento knygos. 64—69 metais vyksta 
Nerono organizuojamas krikščionių persekioji- 
mas. Už tikėjimą nužudomi: Šv. Steponas, apaš- 
talai: šv. Jokūbas, šv. Petras ir šv. Povilas. 


2. Šv. Linas 67—79 m. (?) 


70 metais sugriaujama Jeruzalė ir žydai iš- 
vaikomi, išžudomi. Kai kas pradeda klaidingai 
suprasti Evangelijos mokslą: gnostikai, nikole- 
tai ir k. Parašoma Evangelijas paaiškinanti kny- 
ga, Didache vadinama. 


3. Šv. Kletas 79—90 (?) 


Toliau vyksta Evangelijos skelbimas Romos 
imperijoje. 


4, Šv. Klemensas I 90—99 (?) 
Imperatorius Damicijanas kruvinai persekio- 

ja krikščionis. Parašoma Šv. Rašto Apokalipsės 
knyga ir ketvirtoji Evangelija. 


5, Šv. Evaristas 99—107 (?) 


Miršta paskutinis apaštalas šv. Jonas Evan- 
gelistas. Stipriau pradeda reikštis Bažnyčios ko- 
va su klaidomis. 


6. Šv. Aleksandras I 107—116 (?) 


Įvyksta Trajano organizuojamas krikščionių 
persekiojimas. Nukankinamas šv. Ignacas An- 
tijokietis. 

7. Šv. Sikstas I 116—125 (?) 

Vyksta kovos su gnostikais, klaidingai su- 
prantančiais Kristaus mokslą. 

8. Šv. Telesforas 125—136 (?) 

Vyksta Hadrijano organizuojami krikščionių 
persekiojimai. Dar labiau pradeda reikštis įvai- 
rūs klaidatikiai. 

9. Šv. Higinas 136—140 (?) 


Krikščionių tarpe pradeda rastis apologetų, 
ginančių tikėjimą nuo iškraipymų ir nepagrįstų 
užsipuldinėjimų. Krikščionybę ypač gina šv. Jus- 
tinas ir k. 

10. Šv. Pijus I 140—154 (?) 


Popiežiaus brolis Hermas parašė įžymų vei- 
kalą „Pastor“, aiškinantį Bažnyčios mokslą. 


11. Šv. Anicetas 151—165 


Už Krikščionybę nukankinami šv. Justinas ir 
šv. Polikarpas. 


12. Šv. Soteras 165—174 
Vyksta katalikų kovos su montanistais. 
13. Šv. Eleuterijus 174—189 


Krikščionys persekiojami fizinėmis ir dvasi- 
nėmis priemonėmis. Prieš fizinius persekiojimus 
nieku nereaguodami, drąsiai kovoja idejiname 
fronte. Į dvasinę kovą prieš stabmeldžius ir klai- 
datikius išeina visas būrys apologetų: Melito, 
Atenagoras, Teofilijus iš Antijokijos, Ireniejus 
(„„Adversus haereses“) ir Aleksandrijoje įkuria- 
ma katechetų mokykla. 


14. Šv. Viktoras I 189—198 
Šv. Viktoras kilmės afrikietis. Tai buvo la- 
bai energingas popiežius. Nustatė, kada reikia 


švęsti Velykas. Drąsiai kovojo su eretikais. 

15. Šv. Zefirinas 198—217 


Vyksta žiaurūs krikščionių persekiojimai va- 


* dovaujant imperatoriui Septimijui Severui. Ken- 


čiant fizinius persekiojimus, reikia daug kovoti 
ir su apsireiškiančiomis klaidomis. Savo raš- 
tais pasižymi Tertulijonas, Klemensas Aleksan- 
drietis, Origenas ir kiti. 


16. Šv. Kalikstas I 217—222 


Prieš tikrąjį popiežių kovoja netikras popie- 
žius Hipolitas. Vyksta gyvos diskusijos dėl at- 
gailos sakramento. Šioje srityje pasireiškia ypač 
griežtų pažiūrų atstovas Tertulijonas. Kartagi- 
noje įvyksta sinodas. 


17. Šv. Urbonas I 222—230 
Kilmės romėnas. Vis dar vyksta kovos su 
Hipolito schizma. 
18. Šv. Poncijonas 230—235 
Hipolito schizma baigiasi. Vyksta kruvini 
krikščionių persekiojimai. Pasmerkiamos kai ku- 
rios Origeno pažiūros. 
19. Šv. Anteras 235—236 
1845 metais jo kapas atrastas šv. Kaliksto 
katakomboje. Šv. Anteras krikščionis skatino 

rinkti dokumentus, kuriais buvo sprendžiama 
krikščionis mirti. 


20. Šv. Fabijanas 236—250 


Decijaus įsakymu vyksta krikščionių perse- 
kiojimas ir žudymas. Šv. Fabijanas visą Romą 
paskirstė į T šritis ir kiekvienai sričiai paskyrė 
po dijakoną. Dijakonai turėjo rūpintis krikščio- 
nių organizavimu. Paskyrė taip pat tam tikrus 
katakombų statytojus ir prižiūrėtojus. 1915 me- 
tas šv. Sebastiano katakomboje atrastas šv. Fa- 
bijano kūnas. 


21. Šv. Kornelijus 251—258 


Novacijanas save leidžia išrinkti netikru po- 
piežium ir tuo būdu ne maža tikinčiųjų patrau- 
kia į atskalą. Prie tos atskalos prisideda ir ere- 
tikai felicijonai. Kornelijus įvairių kraštų tikin- 
čiuosius stiprina laiškais. 


22. Šv. Lucijus 253—254 


Ciesorius šį popiežių vertė stabams aukas au- 
koti. Kai nesutiko to daryti, buvo ištremtas. Po 
kiek laiko vėl grįžo. Popiežius Kornelijus buvo 
labai griežtas tiems tikintiesiems, kurie tikėjimo 
buvo išsižadėję ir vėl grįžo į Bažnyčią. Lucijus 
jiems buvo daug atlaidesnis. Lucijaus grabas 
atrastas Kaliksto katakomboje. 

28. Šv. Steponas I 254—257 


Bažnyčios gyvenime griežtai laikėsi apašta- 
liškųjų tradicijų. Reikalavo, kad nieko nebūtų 
keičiama, kad nebūtų įvedama jokių naujenybių. 
Paaiškino, kad eretikus, grįžtančius į Bažnyčią; 
nereikia antrą kartą krikštyti. 254 ar 255 m. 
mirė Origenas. 


24. Šv. Sikstas II 257—258 


Kilmės graikas. 258 m. už tikėjimą nukan- 
kintas šv. Ciprijonas. Valerijanui įsakius, nužu- 
domas ir popiežius šv. Sikstas II. 


25. Šv. Dionizas 259—268 
Kilmės graikas. Krikščionių persekiojimai 
buvo trupučiuką aprimę, todėl buvo galima ge- 
riau sutvarkyti Bažnyčios organizaciją. Vyksta 
kovos su įvairiais klaidatikiais. Dionizas laiškais 
ramina kenčiančias krikščionių bendruomenes ir 
finansiškai šelpia. 
26. Šv. Feliksas I 269—274 


Vyksta kovos su įvairiais klaidatikiais. 


21. Šv. Eutichianas 275—283 


Labai sustiprėja Romos krikščionių bendruo- 
menė, Tikintieji labai įsistiprina katakombose. 

28. Šv. Kajus. 283—296 


Bažnyčia Kajaus popiežiavimo laiku galėjo 
pasidžiaugti ramybe. Šis popiežius, rodos, mirė 
savo mirtimi. Iki šiol buvusieji popiežiai beveik 
visi buvo nužudyti, 


29. Šv. Marcelinas 296—304 


Vyksta žiaurūs krikščionių persekiojimai, 
vykdomi imperatoriaus Dioklecijano. Labai 
daug tikinčiųjų išžudyta. Šv. Marcelinas plėtė 
katakombas, kad jose tikintieji galėtų melstis ir 
slėptis. Už tikėjimą savo galvą paguldė ir pats 
popiežius. Dėl nuožmių žudynių 4 metus nebuvo 
galima išrinkti naujo popiežiaus. 


30. Šv. Marcelis 308—309 


Kilmės romėnas. Atstatė sunykusią Romos 
bažnyčios organizaciją. Toliau tęsė katakombų 
statybą. Vyksta Konstancijaus Chloro ir Gale- 
rijaus organizuojami krikščionių persekiojimai. 


31. Šv. Euzebijus 310 


Popiežiavo tik keletą mėnesių. Toliau vyksta 
krikščionių persekiojimai. 


190 


32. Šv. Melchiades 311—314 


Gimęs Afrikoje. Konstantinas Didysis nuga- 
lėjo Maksencijų ir Bažnyčiai suteikė laisvę. Ro- 
moje pradedama statyti naujos bažnyčios. Pa- 
smerkiami donatistai. 


33. Šv, Silvestras I 314—335 


Kilmės romėnas. Romos imperija perorgani- 
zuojama krikščioniškais pagrindais. Daugelyje 
vietų pradedama statyti didelių bažnyčių. Prasi- 
deda poleminės kovos su donatistais ir arijonais. 
325 metais įvyksta pirmasis visuotinis visos 
Bažnyčios susirinkimas Nicejoje. Susirinkime 
dalyvauja popiežiaus reprezentatorius vyskupas 
Hosius. Prieš arijonus energingai kovoja Alek- 
sandrijos patrijarkas šv. Atanazas. 


84. Šv. Morkus 336 
Kilmės romėnas, Popiežium buvo tik keletą 
mėnesių. Romoje pastatydino dvi bažnyčias, ku- 
rios dar ir dabar tebestovi. 
35. Šv. Julius I 337—352 
Vyksta kovos su arijonais. Gina ir globoja 
šv. Atanazą, kovojantį su arijanizmu. Romoje 


stato bažnyčias. 

36. Šv. Liberijus 352—366 


Kilmės romėnas, Pačioje savo popiežiavimo 
pradžioje susidūrė su arijonais. Imperatorius 
reikalavo, kad Liberijus pasmerktų šv. Atana- 
zą, didelį arijonų priešą. Popiežius Liberijus ne- 
sutiko to padaryti. Už tai 355 metais imperato- 
rius Liberijų ištrėmė į Beroą, o arijonai išsirin- 
ko netikrą popiežių Feliksą II. 358 metais Libe- 
rijus vėl grįžo į Romą. 


37. Šv. Damazas 366—384 


Kilmės ispanas. Buvo popiežiaus: Liberijaus 
dijakonas. Kai buvo išrinktas popiežium, savo 
sekretorium pasikvietė šv. Jeronimą ir jį paska- 
tino versti į lotynų kalbą Šventąjį Raštą. Nepa- 
tenkintieji šv. Damazu buvo išsirinkę netikrą 
popiežių Ursiną, bet imperatorius jį iš Romos iš- 
trėmė. 381 metais Konstantinopolyje įvyko an- 
trasis visuotinis Bažnyčios susirinkimas. Susi- 
rinkime pasmerkiami apolinaristai ir macedo- 
nistai. 384 metais Bordo sinode pasmerkiami 
priscilianistai. Popiežiui Damazui valdant Baž- 
nyčią, prasideda visuotins tautų kilnojimasis. 


38. Šv. Siricijus 384—399 


Uždraudžia ką nors šventinti vyskupu be po- 
piežiaus sutikimo. Įvairioms bažnyčioms siunčia 

pastabų dėl ten pasitaikančių ydų. Bažnyčiojė 
prasideda didžiųjų rašytojų laikotarpis: Euzebi- 
jus iš Cezarėjos (340), šv. Hilarijus (366), šv. 
Euzebijus (371), šv. Atanazas (373), šv. Efre- 
mas (373), šv. Optatas (385), šv. Bazilijus 
(379), šv. Pocianas (390), Didimas iš Aleksan- 
drijos (395), šv. Ambraziejus (397), atsiverčia 
šv. Augustinas (387). 


89. Šv. Anastazas I 399—401 


Kilmės romėnas. Vyksta kovos su donatis- 
tais ir origenistais. 


40. Šv. Inocentas I 402—417 


Gina popiežių teises. Tai pirmasis popiežius, 
kuris pradeda politinį gyvenimą. 410 Alarichas 
nugali ir plėšia Romą. Įvairioms bažnyčioms 
primena, kad jos derintųsi prie Romos bažny-+ 
čios. Rūpinasi išlaisvinimu ištremtųjų vyskupų. 


41. Zozimas 417—418 


Kilęs iš Graikijos, rodos, žydas. Afrikoje šv. 
Augustinas sėkmingai kovoja su pelagijonais. 
Zozimas patvirtina šv. Augustino ir kitų vys- 
kupų išvadas, kuriomis pasmerkiamas Pelagi- 
jaus mokslas, 

42. Šv. Bonifacas I 418—422 


418—419 m. buvo išrinktas netikras popie- 
žius Eulalius. Bonifacas sėkmingai kovoja su 
pelagianizmu. 420 metais mirė šv. Rašto į 10- 
tynų kalbą vertėjas šv. Jeronimas. 


48. Šv. Celestinas I 422-—432 


428 m. pasmerkiamas Nestorijus. 4831 Efezė 
įvyksta trečiasis visuotinis Bažnyčios susirinki- 
mas. 429 m. Afrikoje siaučia vandalai. 430 m. 
mirė šv. Augustinas. 


44. Šv. Sikstas III 432—440 


Kilmės romėnas. Dar kunigu būdamas laiš- 
kais susirašinėjo su šv. Augustinu pelagianizmo 
reikalais. Būdamas popiežium, Romoje atnau- 
jina senas bažnyčias ir statydina naujas. Vyksta 
kovos su semipelagijonais. 4 


45. Šv. Leonas I Didysis 440—461 


Drąsiai gynė popiežių teises. Didis vakarų 
kultūros gelbėtojas, mokslininkas ir didelės 
dvasios žmogus. Italijoje daug vargo turėjo 
su pelagijonais ir manichejais, Ispanijoje su 
priscilianistais, rytuose su monofizitais. Visur 
stiprino Bažnyčios hierarchišką sutvarkymą. 451 

m. Kalcedone įvyko 4-tasis visuotinis Bažnyčios 
susirinkimas. 452 metais link Romos artinosi 
viską naikindami barbarai. Popiežus Leonas 
vyksta pasitikti ir ties Mantua susitinka jų vadą 
Atilą. Popiežius paprašė, kad barbarai grįžtų 
atgal. Jie taip ir padarė. 455 metais išprašė 
vandalų vadą Geizeriką, kad nedegintų Romos 
miesto ir kad nežudytų gyventojų. Be to, po- 
piežius Leonas buvo. geras kalbėtojas. 


46. Šv. Hilarijus 461—468 


Skatino, kad įvairiose bažnytinėse provinci- 
jose būtų 'daromi sinodai. Bažnyčios gyvenime 
tuo laiku pasireiškia daug garsių kalbėtojų ir 
rašytojų. 


41. Šv. Simplicijus 468—483 


Protestuoja prieš Konstantinopolio pastan. 
gas per daug prasikišti kitų patriarkatų atžvil- 
giu. Tvarkė liturgiką. 


48. Šv. Feliksas II (III) 483—492 


Kai kurių rašytojų klaidingai laikomas Fe- 
liksu III. Kai teisėtas popiežius šv. Liberijus 
buvo ištremtas, Romoje buvo pastatytas netei- 
šėtas popiežius, kuris save vadino Feliksu II. 
Bet jis tos teisės neturėjo, todėl tik Šį popiežių 

galima laikyti Feliksu II. Popiežius Peliksas II 
kilęs iš didikų šeimos. Afrikos katalikus gynė 
huo vandalų. Įvairūs nesusipratimai Konstan+ 
tinopolį pradeda tolinti nuo Romos. 
49. Šv. Gėlazijus I 492—496 

Po Leono I reikšmingiausias popiežius V 
Amžiuje. Kilmės romėnas. Įvairioms bažny- 
čioms primena Romos popiežiaus primatą. 
Drausmina Bažnyčios gyvenimą. Kovoja su pe- 
lagianizmu, manicheizmu ir stabmeldybės liku- 
čiais. Padaro įvairių reformų liturgikoje. Sau- 
goja Šventojo Rašto grynumą. 


50. Šv. Anastazas II 496—498 


Romos dvasininkai Anastazu buvo nepaten- 
kinti, kad labai lengvai kai kuriuos eretikus 
grąžino į Bažnyčią. 496 metais frankų karalius 
Klodvigas priėmė krikštą ir visus frankus pa- 
traukė į Krikščionybę. 


51. Šv. Simachas 498—514. 


Kilęs iš Šardinijos. Kai tik šv. Simachas 
buvo išrinktas popiežium, Konstantinopolio ša» 
lininkai, palaikomi arijoniškai nusiteikusio ka- 
raliaus Teodoriko, išsirinko netikrą popiežių 
Lauryną. Šv, Simachui daug teko padėti var+ 
go, kol šias painiavas sutvarkė, 

52. Šv. Hormizdas 514—523 


Pavyksta rytų Bažnyčią labiau suartinti sų 
vakarų Bažnyčia, : 


58. Šv. Jonas I 523—526 
Dar nebūdamas popiežium daug pasidarbavo 
arijonus grąžindamas į katalikų Bažnyčią. Po- 
piežiaudamas daug kentėjo nuo pasaulinės val- 
džios ir mirė ištrėmime, 
54. Šv. Feliksas III 526—530 
Daug pasidarbavo savo raštais. 
55. Bonifacas II 530—532 
Kilmės gotas. Popiežius Feliksas III jį bu- 
vo numatęs savo įpėdiniu. Prieš jį sukilo go- 
tams nepalanki dvasiškija ir išrinko netikrą po- 
piežių Dioskurą, bet Dioskuras po išrinkimo vei- 
kiai mirė. 
56. Jonas II 532—535 


Seniau vadinosi Merkurijus. Tai pirmas po- 
piežius, kuris pakeitė savo pirmykštį vardą. 

51. Šv. Agapitas I 535—536 


Kilęs iš romėnų didikų. Kunigo Gordiano sū- 
nus. Buvo nuvykęs į Konstantinopolį taikos 
daryti ir ten mirė. Kūnas buvo parvežtas į 
Romą. 

58. Šv. Silverijus 536—537 


Popiežiaus Hormizdo sūnus. (Šv. Hormiz- 
mas buvo vedęs, o paskui išsižadėjęs moterystės 
ir įstojęs į vienuolyną). Mirė ištrėmime. 

59. Vigilijus 587—555 

Kilęs iš Romos patricijų šeimos. Buvo per 

daug pasidavęs pasaulinių valdovų įtakai. 553 


m. Konstantinopolyje įvyko 5-asis visuotinis 
Bažnyčios susirinkimas. 


60. Pelagijus I 555—561 


Kilęs iš romėnų didikų. Kai kurį laiką gy- 
veno Konstantinopoly. Turėjo daug įtakos im- 
peratoriaus rūmuose. Kai buvo išrinktas popie- 
žium, Romos gyventojai juo nepasitikėjo. 


61. Jonas III 561—574 


Kilęs iš romėnų didikų. Remontavo kata- 
kombas ir jose sekmadieniais liepė laikyti pa- 

maldas. Tvarkė mirusiųjų laidojimą, Lango- 3 
bardai pradėjo veržtis į Italiją. 


62. Benediktas I 574—579 


Kilmės romėnas. Langobardai naikina Ita- 
liją. Popiežius šaukiasi Bizantijos pagelbos, bet 
jos nesusilaukia. Mirė susirūpinęs gyventojų 
saugumu. 


63. Pelagijus II 579—590 


Kilmės gotas. Aplink Romą spietėsi lango- 
bardai, todėl tuoj po išrinkimo, neatsiklausus 
imperatoriaus sutikimo, konsekruotas. Kad iš 
Bizantijos nebuvo galima gauti pakankamai jė- 
gų apsiginti nuo langobardų, popiežius Pelagi- 
jus kreipėsi į frankus. Pradžioje ir iš frankų 
pakankamos pagelbos nesulaukė. 589 metais 
apsikrikštija vestgotai. Popiežius protestuoja 
prieš separatistinę Konstantinopolio patrijarkų 
veiklą. 


64. Šv. Grigalius I Didysis 590—604 


Bažnytinių mokyklų globėjas. Mokslus bai- 
ges buvo Romos miesto prefektas. Po tėvo mir. 
ties paveldėjo rūmus, kuriuos pavertė vienuo- 
lynu ir pats į tą vienuolyną įstojo. Popiežius 
Pelagijus II jį įšventino į dijakonus ir kurį lai- 

ką buvo pasiuntęs į Konstantinopolį pasiunti- 
niu, Kai grįžo iš Konstantinopolio, gyveno savo 
įkurtame vienuolyne ir buvo popiežiaus patarė- 
ju. Popiežiui Pelagijui II mirus, vienu balsu bu- 
vo išrinktas popiežium. Bažnyčiai garbingai 
vadovavo. Reformavo ir tvarkė liturgiką. Kon- 
stantinopolio patrijarkams per daug keliantis į 
puikybę, save liepė vadinti Dievo tarnų tarnu. 
Griežčiausiai smerkė simonijos reiškinius Baž- 
nyčioje. Labai rėmė vienuolių plitimą. Jo pa- 
stangomis sukrikščioninama Anglija. Krikščio- 
niška dvasia pagyvėja. 


65. Sabinianas 604—606 


Labai tėviškas popiežius. Su langobardais 
gyvena taikoje. Siaučiant badui, krikščioniškai 
rūpinasi alkstantiems padėti. 


66. Bonifacas III 607 


Romėnas. Protestavo prieš Konstantinopo- 
lio patrijarko sauvaliavimus. 


67. Šv. Bonifacas IV 608—615 


Vienuolis benediktinas. Panteoną paverčia 
bažnyčia. Tvarkė Anglijos bažnyčią. 

68. Šv. Adeėdatas I 615—618 


Romėnas. Subdijakono Stepono sūnus. 40 
metų amž. įsišventina į kunigus. Buvo pavyz- 
dingas kunigas. Būdamas popiežium, buvo 
paprastas, malonus, taikus. 


69. Bonifacas V 619—625 


Kilęs iš Neapolio. Tvarkė Anglijos bažny- 

čią. 
70. Honorijus I 625—638 

Kilęs iš vienos Kampanijos didikų šeimos. 
Bažnyčią valdydamas sekė savo mokytojo Gri- 
galiaus Didžiojo pėdomis. Plėtė anglosaksų 
evangelizavimą. Magometas pradėjo skelbti 
naują religiją. Aigipte monofizitai susijungė 
su katalikų Bažnyčia. 


71. Severinas 640 


Kilmės romėnas. Labai trumpą laiką tebuvo 
popiežium, 


72. Jonas IV 640—642 


Kilęs iš Dalmatijos. Toliau tęsė Honorijaus 
I pradėtuosius darbus. 

73. Teodoras F-642—649 


Graikas. Gimęs Jeruzalėje. Vyskupo sūnus. 
Kovojo su pasitaikančiomis klaidomis. 


74. Šv. Martynas I 649—653 


Daug kentėjo nuo civilinės valdžios. Mirė 
kaip belaisvis. 


"5. Šv. Eugenijus I 654—657 


Romėnas. Veltui stengėsi palaikyti santaiką 
su Konstantinopoliu. 


76. Šv. Vitalinas 657—672 


Vyksta tie patys nesusipratimai su Konsian- 
tinopoliu. 


Ti. Adeodatas II 672—676 
Romėnas. Vienuolis benediktinas. Malonus, 
populiarus, labdaringas.  Atnaujino vienuolinę 
drausmę. 


"8. Donas I 676—678 


Romėnas.  Bažnyčias, statant ir puošiant 
reikalaudavo, kad būtų laikomasi meniškumo. 

79. Šv. Agatonas 678—681 


Kilęs iš Sicilijos. 681 metais Konstantino- 
polyje įvyko 6-asis visuotinis Bažnyčios susirin- 
kimas. Šiame susirinkime ypač buvo pabrėžia- 
mi Šventojo Rašto žodžiai: „Simonai, Simonai! 
štai, šėtonas reikalavo jūsų, kad persijotų jus, 
kaip kviečius; bet aš prašiau už tave, kad tu 
nenustotumei tikėjimo; todėl tu kada nors ap- 
sigręžęs stiprink savo brolius“ (Luko 22, 31 - 
32). 


80. Šv. Leonas II 631—683 
Kilęs iš Sicilijos. Mokytas, kilnus, malonus. 
Patvirtino 6 visuotiniojo Bažnyčios susirinkimo 
nutarimus. 
81. Šv. Benediktas II 683—685 
Romėnas. Rūpinosi popiežių rinkimus taip 
sutvarkyti, kad nereiktų ilgai laukti imperato- 
riaus patvirtinimo. 
82. Jonas V 685—686 
Kilęs iš Sirijos. Mokytas, užsidaręs. 
83. Kanonas 636—687 


Trakietis. Patyrė daug nemalonumų, kai 


203 


greta jo dar popiežiais buvo išrinkti Teodoras 
687 m. ir Paschalis 687—692. 


84. Šv. Sergijus I 687—701 


Kilęs iš Sirijos. Rūpinosi frizų (olandų) 
evangelizavimu. Mišiose, Komunijos metu, įve- 
dė „Agnus Dei“ giedojimą. 


85. Jonas VI 701—705 


Graikas. Organizavo tam tikrą policiją po- 
piežiaus ir Italijos saugumui. 


86. Jonas VII 705—707 


Graikas.  Mokytas, kilnus, mėgstąs meną. 
Gražino Romos bažnyčias. 


87. Sisinijus 708 
Kilęs iš Sirijos. Popiežium buvo 18 dienų. 


88. Konstantinas 708—715 


Kilęs iš Sirijos. Buvo labai užsidaręs. 711 
metais arabai įsiveržė į Ispaniją. 


89. Šv. Grigalius II 715—731 


Daug nusipelnęs popiežius. Pasmerkė impe- 
ratorių Leoną III ųž draudimą gerbti paveiks- 

ius, Šv. Bonifacą paskyrė Vokietijos vyskupi: 
- Rūpinosi vienuolynų steigimu ir statymu. 


90. Šv. Grigalius III 731—741 


Kilęs iš Sirijos. Mokytas, energingas, iškal: 
bingas. Toliau tęsė Grigaliaus II pradėtuosius 
darbus. Šv. Bonifacas organizuoja Vokietijos 
bažnyčią, steigia vyskupijas. 


91. Šv. Zakarijas 741—752 


Gimęs Italijoje, graikiškoje šeimoje. Moky- 
tas, iškalbingas, užsidaręs. Gelbėjo Romos ir 
Italijos gyventojus nuo svetimtaučių į įsiveržimų. 
Labai rūpinosi frankų valstybės stiprumu. 751 
metais Pipiną paskyrė frankų karalium, 


92. Šv. Steponas II 152—157 


Jau prieš šį popiežių buvo išrinktas popie- 
žium vienas Steponas II, bet trečią dieną po iš- 
rinkimo mirė. Daug kas jo dėl tokio trumpo 
popiežiavimo į popiežių eilę neįskaito. Kad ir 
sekąs popiežius buvo Steponas, todėl tie, kurie 
jo pirmtaką įskaito į popiežių eilę, šį vadina 
Steponu III, o kurie ano neskaito, šį vadina Ste- 
ponu II. — Pipinas gynė popiežių žemės. nuo 
įvairių užpuldinėjimų. 


205 


93. Šv. Povilas I 757—767 


Popiežiaus Stepono II brolis. Vedė franko- 
filišką politiką. Su frankais sudarė įvairias są- 
jungas. 


94. Šv. Steponas III 768—772 


Kilęs iš Sicilijos. Mokslus ėjo ir auklėjosi 
Romoje. Teko kovoti su dviem netikrais popie- 
žiais: Konstantinu, pastatytu bizantiečių ir Pi- 
lypu, pastatytu lombardiečių. Toliau tęsė fran- 
kofilišką politiką. Išaiškino, kad paveikslų 
gerbimas nėra priešingas Evangelijos mokslui. 


95. Hadrijanas I 172—795 


Kilęs iš romėnų didikų šeimos. 787 m. Ni. 
cejoje įvyko T-asis visuotinis Bažnyčios susi- 
rinkimas. Rūpinosi Romos pagražinimu. 


96. Šv. Leonas III 795—816 


Kilmės romėnas. Nors Leonas III vienu bal- 
šu buvo išrinktas popiežium, bet Hadrijano I gi+ 
minės tuo išrinkimų buvo labai nepatenkinti ir 
kėlė riaušes prieš popiežių. 799 m., popiežiui da- 
lyvaujant procesijojė, nepatenkintieji jį suėmė 
į nelaisvę. Norėjo atstatyti iš popiežiaus pa+ 
reigų. Tik Karolio Didžiojo įsikišimu pasisekė 

viską likviduoti. 800 metais per Kalėdas šv. 
Petro bažnyčioje popiežius Leonas III Karoliui 
ant galvos uždėjo karališką vainiką, o Romos 
gyventojai išrinko imperatorium. 


97. Steponas IV 816—817 
Kilmės romėnas. Trumpai tepopiežiavo. 
98. Šv. Paskalis I 817—824 
Gyvena geruose santykiuose su Prancūzija, 
Danijoje skelbiama Evangelija. Katakombose 
buvo atrastas šv. Cecilijos kūnas. 
99. Eugenijus II 824—827 
Sudrausmina vidinį Bažnyčios gyvenimą, res 
formuoja vyskupų ir kunigų šventinimus, pa 


kelia vienuolynų drausmę, tvarko katedralines 
mokyklas. 


100. Valentinas 827 
Kilmės romėnas. Popiėžium buvo 40 dienų, 


101. Grigalius IV 827—844 


Kilęs iš romėnų didikų. Daro įvairių su- 
stiprinimų prieš saracenus. Šv. Ansgarą siun- 
čia skelbti Evangelijos į Skandinaviją. 


207 


102. Šergijus II 844—847 


2 Kilmės romėnas. Gyveno aštriuose santy- 
kiuose su pasauline valdžia. 


103. Šv. Leonas IV 847—855 


Vienuolis benediktinas. Gynė popiežių teises 
nuo imperatorių sauvaliavimų.  Šaugojo Romą 
nuo saracenų įsiveržimų, 


104. Benediktas III 855—858 


Kilmės romėnas. Doro gyvenimo pavyzdys. 
Prieš jį buvo pastatytas netikras popiežius 
Anastazas. Gynė krikščioniškos moterystės 
teises. Atnaujino daug bažnyčių. 857 Focijus 
paskelbiamas Konstantinopolio patrijarku. 


105. Šv. Mikalojus I 858—867 


Kilęs iš romėnų didikų. Anuliuoja Focijaus 
išrinkimą Konstantinopolio patrijarku (863). 
Focijus liko užsispyręs ir ekskomunikuojamas. 

106. Hadrijanas II 867—872 

Pasmerkė Focijų. 869 m. Konstantinopoly- 
je įvyko 8-asis visuotinis Bažnyčios susirinki- 
mas. Ir šis susirinkimas patvirtino Focijaus pa- 
smerkimą. + 

107. Jonas VIII 872—882 
Rūpinosi Evangelijos skelbimu slavų kraš- 
tuose. Tebevyko konfliktai su Focijum. Rytų 
Bažnyčia vis labiau ir labiau tolo nuo vakarų 
Bažnyčios. 
108. Marinas I 882—884 
Neramūs laikai. 
109. Hadrijanas III 884—885 
Ir jam daug teko iškentėti dėl Focijaus ke- 
liamų neramumų rytuose. Romoje vyksta vi- 
sokių sumišimų. 


110. Steponas V 885—891 


Popiežių sostą labiau išlaisvina iš pasaulinės 
valdžios. 


111. Formozas 8391—896 
Labai ambicingas. 
112. Steponas VI 896—897 


Popiežium dar buvo išrinktas Bonifacas VI, 
bet jis po 15 dienų mirė. Ne visi jį įskaito į 

popiežių eilę. Patsai popiežius Steponas VI bu- 
vo labai nesavarankiškas, Daug ką darė ap- 
linkybių verčiamas. 

113. Romanas 897 


Popiežium buvo labai trumpą laiką. 


114. Teodoras II 897 
Popiežium buvo 20 dienų. 


115. Jonas IX 898—900 
Išleido dekretą, kad popiežiai bus renkami 
imperatoriaus delegatui dalyvaujant. 
116. Benediktas V 900—903 
"Popiežijai prasideda sunkūs laikai. Pašaliniai 
veiksniai per daug daro popiežiui įtakos. 
117. Leonas V 903 


Popiežių sostui daug įtakos pradeda daryti 
aukštosios Romos ponios. Nuo 903 iki 904 me- 
tų per įvairias intrigas popiežium pasidaro Kris- 
toforas. 

118. Sergijus III 904—911 


Vyko kovos su Focijaus klaidomis. Clugny 
įkuriamas vienuolynas, Bažnyčiai davęs daug 
dorų ir šventų asmenybių. 

119. Anastazas III 911—913 


Pasauliniai valdovai popiežius nori paversti 
savo siekimų įrankiais. 


120. Laudes 913—914 
„ Popiežius vis dar negali išsilaisvinti iš paša- 
linių įtakų. 
121. Jonas X 914—928 


914 metais Italija apsaugojama nuo sara- 
cenų. 


122. Leonas VI 928—929 
Popiežius — pasaulinių žmonių įrankis. 
123. Steponas VII 929—931 

Popiežius neturi įtakos gyvenimui. 


124. Jonas XI 931—935 


Bažnyčios valdyme pilniausią valią atidavė 
sav» motinai, 


125. Leonas VII 936—939 


Vienuolis benediktinas. Pradeda ruošti Baž- 
nyčios reformas. 

126. Steponas IX 939—942 


Politiniuose dalykuose visiškai priklauso nuo 
pasaulinės valdžios, o dvasiniuose dalykuose 
stengėsi būti nepriklausomas. 


127. Marinas II 942—946 


Visiškai neturi savarankiškumo. 


128. Agapitas II 946—955 


Pradėjo rodyti daugiau savarankiškumo. 


129. Jonas XII 955—964. 

Popiežium buvo išrinktas turėdamas 18 me- 
tų amžiaus. Popiežiškos pareigos jam buvo la- 
bai svetimos. 963 metais popiežius Jonas XII 
brutalia jėga buvo pašalintas iš popiežiaus pa- 
rėigų ir jo vieton buvo pastatytas Leonas VIII. 
Tarpe tikrųjų popiežių Leonas VIII neskaito- 
mas. — Toliau vykdomas slavų krikštas. 


130. Benediktas V 961—966 


Garbingas popiežius. Mirė kalinamas, 965 
popiežiaus pareigų atsisakęs. 


131. Jonas XIII 965—972 


Popiežius vėl pasiduoda pasaulinių valdovų 
užgaidoms. 

132. Benediktas VI 973—974 


973 metais įsteigiama Pragos vyskupija. 
Pradedama skelbti Evangelija vengrams. . 


133. Benediktas VII 974—983 


Prieš Benediktą dar buvo pastatytas netik- 
ras popiežius Bonifacas. 


134. Jonas XIV. 983—984 
Uolus popiežius. Kalėjime mirė badu. 
135. Jonas XVI 985—996 


Popiežius mokytas ir doras, bet per daug 
įsivėlęs į savo šeimos reikalus. Jis turėtų būti 
vadinamas Jonu XV, bet tuo vardu buvo pava- 
dintas vienas netikras popiežius. 


136. Grigalius V 996—999 
24 metų amžiaus buvo išrinktas popiežium. 
Tai pirmasis popiežius vokiečių tautybės. 
137. Silvestras II 999—1003 
Vienas iš didesnių popiežių šiais tamsiaisiais 
Bažnyčios istorijos laikais. Organizavo ir sti- 
prino Lenkijos ir Vengrijos bažnyčias. 

138. Jonas XVII 1003 


Prieš išrinkimą popiežium buvo vedęs. Po- 
piežium buvo labai trumpą laiką. 


139. Jonas XVIII 1003—1009 
Palaikė gerus santykius su graikais. 
140. Sergijus 1009—1012 


Vienuolis benediktinas. Bažnyčią valdo bū- 

damas pasaulinių valdovų įtakoje. 
141. Benediktas VIII 1012—1024 

Prieš jį buvo pastatytas netikras popiežius 
Grigalius. Benediktas VIII rūpinosi Bažnyčios 
reforma.  Kunigams uždraudė vesti. Griežtai 
smerkė simoniją. 

142. Jonas XIX 1024—1032 
Brolis popiežiaus Jono XVIII. 


143. Benediktas IX 1033—1044 


Taip pat nepajėgia išbristi iš savo pirmtakų 
silpnybių. Po jo dar buvo popiežiais išrinkti 
Silvestras III ir Grigalius VI. Bet jie labai 
trumpai popiežiavo. 

144. Klemensas II 1046—1047 
Kilmės saksas. Griežtai kovoja su simonija. 
145. Damazas II 1048 


Kilmės tirolietis. Idealus popiežius. Gaila, 
kad labai trumpai popiežiavo 


146. Šv. Leonas IX 1049—1054 
Kilęs iš Alzaso. Rūpinosi Bažnyčios refor- 
mavimu. Šaukiami įvairūs pasitarimai ir Baž- 
nyčios viršūnėse prasideda nauja dvasia. 1054 
metais rytų Bažnyčia visai nutraukia santykius 
su vakarų Bažnyčia. Daug pataria būsimasis 
popiežius Hildebrandas. 
147. Viktoras II 1055—1057 
Toliau vykdė Bažnyčios reformas 
— 148. Steponas X 1057—1061 
Vykdo savo pirmtakų pradėtuosius darbus. 


149. Mikalojus II 1059—1061 


Popiežium išrinktas Hildebrando įtakoje. 
Bažnyčios reformomis nepatenkinti buvo išsi- 

rinkę netikrą popiežių Benediktą X. Mikalojus 
II nieko nepaisydamas vykdė Bažnyčios refor- 
mavimo darbą. 
150. Aleksandras II 1061—1073. 
Popiežium išrinktas vienų tik kardinolų. Re- 


formavo dvasiškijos gyvenimą. Jo reformomis 
atsirado daug nepatenkintų. 


* 


Toks išrodo sąrašas pirmųjų 150 popiežių. 

Autoriaus žodis 


TURINYS 


$ 1. Mokslo autoritetas .. 


Un Ur 


UR Ur 


m 


„ Jėzus Kristus įkūrė Bažnyčią 
. Jėzaus Kristaus įkurtosios Bažnyčios savumai 


. Bažnyčios hierarchija ... 
. Šv. Petro primatas ..... 
„1. Kristus Petrui pažada primatą . 


„ Romos popiežių primatas ......... 


. Trejopa Bažnyčios galia 


I DALIS 


Bažnyčia 


1. Kristaus Bažnyčia — viena Bažnyčia ...... 
2. Kristaus Bažnyčia — šventa Bažnyčia ž 
3. Kristaus Bažnyčia — visuotinė Bažnyčia .. 
4. Kristaus Bažnyčia — apaštališka Bažnyčia 
5. Kristaus Bažnyčia — persekiojama Ap 


. Tikroji Kristaus įkurtoji Bažnyčia ... 


. Protestantizmas 

. Pravoslavija 

„ Kitos srovės ... 

„ Katalikų Bažnyčia 
a. Katalikų Bažnyčios vienumas 
b. Katalikų Bažnyčios šventumas .. 
c. Katalikų Bažnyčios vsiuotinumas Ž 
d. Katalikų Bažnyčios apaštališkumas .... 


BN 


2. Kristus Petrui suteikia primatą . 
3. Apaštalai Petro primatą pripažino 


1. Šv. Petras turėjo palikti papėdininką Ša, 
2. Šv. Petro papėdininkai yra Romos "eakupA" 


1. Mokomoji Bažnyčios galia 
a. Mokomosios galios neklaidingumas z 
b. Neklaidingumo reiškėjai L... 


Pr TTT TTT 


t 


š 


Mb 106 
Nr 


8. 


10. 


11. 


12. 


13. 


14. 
15. 
16. 
17. 
18. 
19. 
20. 
21. 


22. 


2. Valdomoji Bažnyčios galia 
3. Sakramentinė Bažnyčios galia . 
Malkramentai“ ie aioa aso ei 
1. Sakramentai turi regimą ženklą . 
2. Sakramentai susiję su Kristum 
3. Sakramentai teikia malonę ... 
Sakramentų veikimas . 
Sakramentų skaičius 
KPIKBIAE Lu eusea 
1. Krikšto medžiaga ir forma ... 
2. Negimusių ir nelaiku gimusių krikštas 
3. Krikšto teikiama malonė 
4. Krikšto reikalingumas .... 
5. Kraujo ir troškimo krikštas . 
Sutvirtinimas“ Liz liu kos 
1. Sutvirtinimo medžiaga ir forma . 
2. Sutvirtinimo teikiamos malonės Še 
Kunigystės ma ad a pa L 
1. Kunigystės sakramento medžiaga ir forma 
2. Kunigystės sakramento teikiamos malonės 
3. Kas gali Kunigystės sakramentą priimti .. 
Sakramentalijos ir liturginės maldos . Ši 
1. Sakramentalijos L... 
2. Liturginės maldos ....... 

Vienuolynai "A 
1. Šv. Antanas . 

„Mūsų laikų šventoji (vertimas) 
. Priekaištai (vertimas) 


. Priekaištai dvasininkams (vertimas) 


. Pirmosios Komunijos atminimui 

12. Katalikiškasis veikimas (1933 m. M. L, 


. Šv. Povilas 

Paskutinės a. a. Pauliaus Šležo dienos, 
(1938 m. „Ateitis“ Nr. 5—6). 

